مردنى زۆرانبازه گه‌وره‌كه\nبۆچوون / بیروڕا :: 07/12/2017\nحوسیه‌كان زوو هه‌سیان به ترسناكیى دابه‌زینى عه‌لى عه‌بدوڵـڵا ساڵح سه‌رۆكى پێشوو كرد له‌و شه‌مه‌نده‌فه‌ره‌ى كه پێش سێ ساڵ له‌مه‌وبه‌ر تێیدا كۆیكردنه‌وه. زانییان ئه‌و په‌رده و سه‌رپۆشه‌ى لابرد كه كردوویانه‌ته پاساوێك بۆ ده‌ستبه‌رسه‌رداگرتنى ده‌وڵه‌تى یه‌مه‌ن و چاره‌نووسه‌كه‌ى. به دیارنه‌مانى ئیتر به‌رنامه‌كانیان ئاشكرا ده‌بن و به‌ره‌و دابڕانیان ده‌بات. نه‌مانى ئه‌و، هاوكێشه سه‌ربازى و سیاسى و خێڵه‌كیه‌كان ده‌گۆڕێت و ئه‌وانیش ده‌كاته میلیشیایه‌كى یاخى كه به پانتایى خاكى یه‌مه‌ن جێگه‌یه‌كى داڵده‌دان نادۆزنه‌وه. ئه‌م دابڕانه ناوخۆییه دابڕانى ده‌ره‌وه‌یشیان دووهێنده ده‌كات و ده‌بێته هۆى له‌به‌ریه‌كترازانى بازنه یه‌مه‌ن-ییه‌كه له پرۆژه ئیقلیمیه‌كه‌یاندا. هه‌ستیان به مه‌ترسیى جێهێشتنى شه‌مه‌نه‌فه‌ره‌كه كرد و به په‌له كوشتیان.\nئه‌گه‌ر هه‌سته‌وه‌ریى پێكهاته‌ى یه‌مه‌ن و به‌هاناوه‌چوونه ئه‌منى و سه‌ربازى و میلـلى و خێڵه‌كیه‌كانى ساڵح-مان له‌به‌رچاوگرت، ده‌رك به‌وه ده‌كه‌ین كه دیمه‌نى (كوشتنه‌كه‌ى) ره‌نگه له دیمه‌نه‌كانى پێشوو مه‌ترسیدارتر بێت. دیمه‌نى په‌تئاڵاندنه ملى سه‌دام حسێن له‌ناو خۆشحاڵیى ئاماده‌بواندا و دیمه‌نى گه‌نجانى لیبیا كه جه‌سته‌ى موعه‌مه‌ر قه‌زافى و پاشان لاشه‌كه‌ى دێنن و ده‌به‌ن و دیمه‌نى لوبنانیه‌كان كه لاشه‌ى ره‌فیق حه‌ریرى نادۆزنه‌وه چونكه بكوژه‌كانى سووربوون له‌سه‌ر پارچه‌پارچه‌كردنى.\nعه‌لى عه‌بدوڵـڵا ساڵح یارزانێكى ئاسایى سه‌ر هێڵى بوومه‌له‌رزه‌كانى یه‌مه‌ن نه‌بوو. چیرۆك و به‌سه‌رهاتى یه‌مه‌ن له كۆتایى هه‌فتاكانه‌وه چیرۆك و به‌سه‌رهاتى ئه‌ویشن و جێپه‌نجه‌ى ئه‌ویان پێوه‌یه. كاتێك له 1978 دا چووه كۆشكه‌وه وڵات له‌سه‌ر رووداوى كوژرانى دوو سه‌رۆك بوو له ماوه‌ى هه‌شت مانگدا، كه ئیبراهیم حه‌مدى و ئه‌حمه‌د غشمى بوون. ئه‌وه بۆ عه‌لى ساڵح خۆش بوو و به زه‌رده‌خه‌نه‌وه بیریده‌كه‌وته‌وه كه رۆژنامه‌ى (واشنتۆن پۆست) پێشبینیى ئه‌وه‌ى كردبوو ده‌سه‌ڵاته‌كه‌ى له شه‌ش مانگ زیاتر ناخایه‌نێت، كه‌چى له 2012 دا كۆشك جێدێڵێت، واتا دواى 34 ساڵ له‌و كاته‌وه‌ى كه ده‌چێته كۆشكه‌وه.\nیاریزانێكى ئاسایى سه‌ر شانۆى یه‌مه‌ن نه‌بوو. زۆرانبازێكى گه‌وره بوو. لێیده‌درا و لێیده‌دایه‌وه. بۆ گه‌رده‌لوول داده‌چه‌مى و پاشان بۆى هه‌ڵده‌ستایه‌وه. تۆپه‌كانى ده‌ته‌قاند و پاشان ناوبژیوانه‌كانى ده‌جووڵاند. له‌كاتى پێویستیشدا به په‌یوه‌ندییه‌كى ته‌له‌فۆنى نه‌یارێكى سه‌رسام ده‌كرد و ده‌یخسته دیالۆگ و گفتوگۆوه و پاشان ملى بۆده‌دا و په‌سه‌ندى ده‌كرد. كارته‌كانى ده‌سه‌ڵاتى له‌ناو ده‌ستى خۆیدا ده‌هێنا و ده‌برد، سندوقه‌كانى ده‌نگدان و ده‌زگاى ئه‌من و تۆپه قورسه‌كانى سوپا و له پێش هه‌موو ئه‌وانه‌یشه‌وه زانین و ناسینى قووڵى بۆ هێڵى چنراوى پێكهاته‌ى یه‌مه‌ن و ئاشتكردنه‌وه‌ى عه‌باى ده‌وڵه‌ت له‌گه‌ڵ عه‌باى خێڵه‌كاندا.\nساڵى 1986 له سه‌نعاوه چاودێریى ده‌كرد كه له عه‌ده‌ن چۆن (هاوڕێكان) (هاوڕێكان)یان تارومار كرد. هاوشێوه‌ى داڕووخانى دیوارى به‌رلین و یه‌كێتى سۆڤیه‌ت، یه‌مه‌نى باشور-یش له ساڵى 1990 دا خۆى هه‌ڵدایه باوه‌شى باكوره‌وه، به‌ته‌واوى وه‌ك چۆن ئه‌ڵمانیاى خۆرهه‌ڵات خۆى هاویشته ئامێزى دایكى نیشتمانه‌وه، بێگومان له‌گه‌ڵ جیاوازییه‌كانیاندا. چێژى شیرینى نازناوى (هێنانه‌دیى یه‌كگرتن)ى چه‌شت و به‌سه‌ركه‌وتوویى و دواى چوار ساڵ له‌و جه‌نگه گه‌ڕایه‌وه كه خه‌ریك بوو له‌ناوى به‌رێت.\nیه‌كه‌م راوێژكارى ئه‌م عه‌قید-ه سه‌لیقه و چاپووكیى خۆى بوون. به‌هره‌یه‌كى خۆڕسكى سیاسى و توانایه‌كى سه‌یرى بۆ هه‌ستكردن به مه‌ترسیه‌كان هه‌بوو. وازى له یاریه‌كه ده‌هێنا هه‌تا گه‌رم ده‌بوو و كاتێكیش ده‌گه‌یشته هێڵى سوور هێڵه‌كانى توندده‌كرده‌وه و كڵاوێكى ژه‌نراڵانه‌ى ده‌كرده سه‌رى. له ناوه‌وه‌یش هه‌ر وه‌ك ده‌ره‌وه، هاوپه‌یمانێكى ملكه‌چ نه‌بوو و نه‌یارێكى ئاسانیش نه‌بوو. له هه‌موو دۆخ و هه‌لومه‌رجه‌كاندا مامۆستاى هونه‌رى مانه‌وه بوو.\nعه‌لى ساڵ وه‌ك زۆرانبازێكى گه‌وره دیل و گیرۆده‌ى قه‌ده‌رى خۆى بوو، مانایه‌كى بۆ ژیانى خۆى له ده‌ره‌وه‌ى مه‌یدانى زۆرانبازیى نه‌ده‌بینیه‌وه. زیاد له‌جارێكم لێ بیستووه كه ده‌یگوت ماندووم. تامه‌زرۆى یاریكردنه له‌گه‌ڵ نه‌وه‌كانیدا دواى ئه‌وه‌ى سه‌رۆكایه‌تى سه‌قاڵیى یاریى رۆڵه‌كانى كرد. لێم بیستووه سه‌رسام بووه به ئه‌زموونى لوبنان كه سه‌رۆكێكى پێشوویان به ئازادیى له وڵاته‌كه‌یدا ده‌گه‌ڕێت له‌كاتێكدا پێشتر یه‌كه‌م پیاوى وڵات بووه. رۆژێكیان وتى ئیتر كاتى شكاندنى ئه‌و بنه‌مایه‌یه كه ده‌ڵێت سه‌رۆكه عه‌ره‌به‌كان كۆشكه‌كانیان جێناهێڵن ئیلـلا مه‌گه‌ر بۆ گۆڕ یان بۆ تاراوگه نه‌بێت. من به گومانێكى قووڵه‌وه گوێم لێده‌گرت. چونكه چیرۆكى ئه‌م پیاوه به ئاشكرا ئه‌وه روونده‌كاته‌وه كه عاشقى مانه‌وه‌یه‌تى له قووڵایى یاریه‌كه‌دا ئیتر با ئه‌وپه‌ڕى مه‌ترسیداریش بێت.\nئه‌وه‌ى عه‌لى ساڵح بناسێت ده‌زانێت كه ئه‌م پیاوه هه‌رگیز دیمه‌نى سه‌دام حسێن-ى به‌هه‌ڵواسراوى پێخۆش نه‌بوو و به تۆڵه‌سه‌ندنه‌وه‌ى ده‌زانى نه‌ك دادوه‌رى و ره‌وایى. ئه‌و دیمه‌نه‌ى به‌لاوه نوقڵانه‌ى به‌د-ى و شووم-ى بوو، وه‌ك چۆن به‌لاى موعه‌مه‌ر قه‌زافى-یشه‌وه وابوو كه ده‌یوت:"كاتێك ریشى دراوسێكه‌تیان تاشى ده‌بێت تۆیش ریشت ته‌ڕكه‌یت بۆ تاشین". له‌گه‌ڵ ئه‌وه‌یشدا چێژى له ئاماده‌بوونى له ناوه‌ڕاستى شه‌ڕه‌كاندا ده‌بینى و ته‌نانه‌ت كاتێك جه‌سته‌یشى سووتا حه‌ز و خولیاى بۆ یارییه‌كه هه‌ر نه‌سووتا و سووتاویه‌كانى له‌شى تیماركرد و گه‌ڕایه‌وه بۆ مه‌یدانى زۆرانبازییه‌كه. ئه‌و ساته‌یش كه ناچاربوو كۆشك جێبێڵێت مكوڕبوو له‌سه‌ر پاراستن و هێشتنه‌وه‌ى رۆڵى خۆى وه‌ك ئه‌و زۆرانبازه گه‌وره‌یه‌ى كه ناكرێت له‌بیربكرێت و سڕینه‌وه‌ى قورس و زه‌حمه‌ته.\nچیرۆكى عه‌لى عه‌بدوڵـڵا ساڵح له چیرۆكى پێكداچوو و تێكچڕژاوى چوار گرێى رابردووى یه‌مه‌ن جیانابێته‌وه. ئه‌و دیارترین ته‌وه‌رى ئه‌م مه‌سه‌لانه‌بووه، بۆیه به ونبوون و دیارنه‌مانى، وه‌رزێكى تازه له‌م كاره‌ساتانه ده‌ست پێده‌كات. كێ چوزانێت ره‌نگه خوێنى ئه‌و، گه‌مارۆى حوسیه‌كان بدات ئه‌گه‌ر شه‌رعیه‌ت و جه‌ماوه‌رى (كۆنگره‌ى گشتیى میلـلى) یه‌كیانگرت و خێڵه‌كان كه‌وتنه‌خۆ و ئه‌وه‌یان ره‌تكرده‌وه كه حوسیه‌كان ره‌نگى خۆیان به‌سه‌ر وڵاتدا بسه‌پێنن و پێگه‌ى دێرینى ئه‌م وڵاته له عروبه‌تى خۆیدا، بگۆڕن.\nله ساڵى 2009 دا له عه‌لى ساڵح-م پرسى كه ئاخۆ حوكمڕانیى یه‌مه‌ن قورسه؟ وه‌ڵامیدامه‌وه:"حوكمڕانیى یه‌مه‌ن وه‌ك ئه‌وه‌یه سه‌ما له‌سه‌ر سه‌رى مار بكه‌یت". دواى ساڵێك هه‌مان پرسیارم لێكردووه. وتى:"هیچ شتێك نه‌گۆڕاوه ته‌نیا ماره‌كان گۆڕاون بۆ تووله‌مار".\nئێره ناوچه‌ى كتوپڕه چاوه‌ڕواننه‌كراوه‌كان و تۆقێنه‌ره سامناكه‌كانه. ته‌نانه‌ت با-یش غه‌در و ناپاكى له شاره‌زا و با-ناس ده‌كات. ئه‌مجاره‌یان گه‌وره‌ى زۆرانبازه‌كان كه‌وت و ماره‌كان پێیانه‌وه‌دا.


له‌گه‌ڵ رامین حسێن په‌ناهی، زانیار و لوقمان مورادی-ش له‌سێداره دران - ئاوێنه\nله‌گه‌ڵ رامین حسێن په‌ناهی، زانیار و لوقمان مورادی-ش له‌سێداره دران\nرێكخراوی مافی مرۆڤی هه‌نگاو بڵاویكرده‌وه به‌ره‌به‌یانی ئه‌مڕۆ(شه‌ممه) هاوكات له‌گه‌ڵ له‌سێداره‌دانی رامین حسێن په‌ناهیدا، زانیار مورادی و لوقمان مورادی كه دو زیندانی سیاسی دیكه‌ی كوردن له‌سێداره دراون.\nئاوێنه: پێشتر ئه‌مجه‌د حسێن په‌ناهی، برای رامین حسێن په‌ناهی به‌ئاوێنه‌ی راگه‌یاند به‌ره‌به‌یانی ئه‌مڕۆ(شه‌ممه) سزای له‌سێداره‌دانی رامین له‌لایه‌ن به‌رپرسانی كۆماری ئیسلامی ئێرانه‌وه جێبه‌جێ كراوه.\nهه‌ر ئه‌مڕۆش رێكخراوی مافی مرۆڤی هه‌نگاو كه چاودێری مافه‌كانی مرۆڤ له‌ڕۆژهه‌ڵاتی كوردستان ده‌كات، له‌به‌یاننامه‌یه‌كدا رایگه‌یاند به‌ره‌به‌یانی ئه‌مڕۆ هاوكات له‌گه‌ڵ له‌سێداره‌دانی رامین حسێن په‌ناهیدا، زانیار مورادی و لوقمان مورادی له‌به‌ندیخانه‌ی ره‌جایی شاری كه‌ره‌ج له‌سێداره‌دراون.\nرێكخراوه‌كه له‌زاری سەرچاوەیەکی ئاگادار لە مەریوانەوە هەواڵی لەسێدارەدانی زانیار و لوقمانی پشتڕاست کردووەتەوە.\nزانیار و لوقمان مورادی، دو بەندکراوی سیاسی خەڵکی مەریوان، ساڵی 2009ساڵی دەستبەسەر كران و دواتر لەلایەن لقی ١٥ی دادگای شۆڕشی تارانەوە بە تۆمەتی ”دژایەتی خوا لە ڕێگای هەوڵدان دژی ئاسایشی نەتەوەیی، ئەندامەتی کۆمەلە، تیرۆری کوڕی پێش نوێژی مەریوان، سیخۆڕی بۆ بریتانیا و تێکدانی ئاسایش لەکاتی سەردانی خامنەیی بۆ مەریوان“، سزای سێدارەیان بەسەردا سەپێندرا.


نامه نامۆكان - نامه‌ی چواره‌م ... دانەر\nئه‌مجاره‌یان بۆ تۆ\nهاوڕێ ئه‌بێت ژیان چه‌ند ده‌رگای هه‌بێت !؟ ئه‌ی تۆ له كام ده‌رگای ژیانه‌وه هاتی!؟ ئه‌ی عه‌شق مانای چی یه!. عه‌شق سوتانی دڵ نی یه . . ئه‌ی عه‌شق ئاوێته بوونی ڕۆح و جه‌سته نی یه . . ئه ی خودا بۆ باجی هه‌ڵه‌كه‌ی ئاده‌م و حه‌وای له ئێمه ئه‌وێت !ئه‌ی فه‌لسه‌فه‌ی سێوه‌كه‌ی به‌هه‌شت هیچی لێ تێگه‌یشتی تۆ !. . كام تاقیكردنه‌وه؟!. . كام ژیان؟!. . دوو عاشقی ڕه‌گه‌ز جیاواز به بێ یه‌كتر چ مانایه‌ك ئه‌به‌خشێ!. كام حه‌رام!. . كام گوناح!. . كام دۆزه‌خ! ئه‌ی ژیان . . ئه‌ی مه‌رگ. . ئه‌ی عه‌شق. . ئایا ئه‌مانه هه‌مووی وه‌همن!؟\nئه‌ی كاتێك چاو ئه‌دوێت. . دڵ ئه‌دوێت. . ڕۆح ئه‌دوێت. . جه‌سته ئه‌دوێت !ئایا ئه‌بێت خۆمانی لێ گێل بكه‌ین؟!. .\nكه‌واته عاشقه شێته‌كه‌ی من مه‌به به سێبه‌ر بۆم. . داوا مه‌كه بێیته ژووانم . . ئاخر تا ئێستا تێ نه‌گه‌یشتووم من وه‌همم یان حه قیقه‌ت!. ئه‌ی كه عاشق بووین ئایا ئه‌كه‌وینه هه‌ڵه‌وه ؟! باشه كام هه‌ڵه!كام ڕاستی!؟. .\nتازه ئیتر تۆ هه‌ر كه‌سێك بیت . . له هه‌ر شوێنێكی ئه‌م دنیا یه بیت من خۆشم ئه‌وێیت!. . ئیتر ڕێز ته‌نها له دڵم ئه‌گرم. . سنوور. . یاسا. . هه‌موویان له‌گه‌مه‌ی سه‌ر مێزێكی قومارا دۆڕان. . . هاوڕێ ئیتر ئه‌مانه هه‌مووی له گریان و هاواری مناڵێك ئه‌چێت كاتێ پێ ی هه‌ڵ ئه‌خلیسكێ و ئه‌كه‌وێ چونكه جوان پێ ی نه‌گرتووه!. .\nئیتر بۆ من مه‌گه‌ڕێ من لێره‌م له‌ناو دڵی تۆ!. . ئه‌ی تۆ ئایا تا ئێستا له خۆت ئه‌گه‌ڕێ ی یا تۆش بوویته‌وه به من!؟ ئه‌ی ئه‌دره‌سی بێ ناونیشان نه‌توایه‌وه؟!. . ئه‌ی پێم نه‌وتی گومانم هه‌یه كه خالقی دڵ له دڵ گه‌یشتبێت!\nئیتر كه پێت وتم سه‌بر دانه ر سه‌بر. . . با بۆ شتێكی تر بێت شتێكی به‌هێز شتێك كه به‌های هه‌بێت كه پیرۆز بێت. . ئیتر ئه‌زانم كه‌ی پێم ئه‌ڵێیت !چه‌ن جوانه ڕۆحم بۆنی تۆی لێ بێت. . چه‌ن جوانه توانه‌وه له باوه‌شی تۆ. . چه‌ن جوانه مه‌ست بوون له ناو دڵی تۆ!. .\nخه‌یاڵم ئه‌مباته‌وه بۆ لای تۆ!خۆڵه‌مێشی جگه‌ره‌كانم كه وه‌ك ڕۆحی خۆم له شه‌و به‌جێماون ئێستا به ڕووی یه‌كا زه‌رده‌خه‌نه ئه‌یانگرێت. . سه‌یره شووشه به تاڵه‌كان دڵیان خۆشه له‌گه‌ڵ یه‌كا سه‌ما ئه‌كه‌ن، سه‌مای عه‌شقێكی زیند وو. . سه‌یر تر ئه‌وه‌یه هاوڕێ كه ناهێڵن له ده‌رگای باڕه‌كه بچمه ژوورێ!. . ئاخر ئه‌ڵێن ئێره جێ ی عاشق نی یه جێ ی مودمینه‌كانه مودمین به مه‌شروب نه‌ك مودمین به مرۆڤ!. .\nئێستا ئه‌زانن من مودمینم به تۆ ئیتر ئه‌وه گه‌وره‌ترین تاوانه لای مرۆڤه‌كانی ئه‌م سه‌رده‌مه ئیتر ژیان لای ئه‌وان پڕه له جه‌نجاڵی و كێشه، تیشكی ئاسۆ ده‌رناكه‌وێت، مرۆڤه‌كان به ترسه‌وه هه‌موو هه‌نگاوێك ئه‌نێن به گومانن له‌وه‌ی كه‌من وازم له ترس هێنا به گومانن له‌وه‌ی كه من ئه‌توانم عاشق بم عاشێقێكی ئازاد، به گومانن له‌وه‌ی من ئه‌توانم تا ئه‌وپه‌ڕی سنوری به‌ختیاری به‌خته‌وه‌ر بم!. ئیتر تێ ناگه‌ن كه چۆن حه‌زه‌كان ئه‌توانن ببنه هه‌وێنی یه‌كتر چۆن خۆشه‌ویستی ئه‌بێت به فه‌لسه‌فه؟!چۆن ته‌نها یه‌ك باوه‌ش پیاكردن له یه‌كه‌م چركه‌كانی بینین بۆ هه‌تا ئه‌به‌د نه‌خشه‌یه‌كی ڕه‌نگاو ڕه‌نگ له نا و دڵا به‌جێ ئه‌هێڵێت!. . ئیتر لای ئه‌وان ده‌رگاكان هه‌ر ئه‌بێت ژماره‌یه‌كی هه‌بێت ناتوانن ده‌رگای بێ ژماره ببینن !. . به‌ڵام دواجار تۆ م خۆش ئه‌وێت تۆ!


گوڵان میدیا - ئه‌مریكا: نه‌خشته‌ی رۆژهه‌ڵاتی ناوه‌رِاست ده‌گۆرِدرێت\nكوردى عربى Kurdî English Today : Mon May 20 4:59:31 AST 2013\nبەڵێ نەخێر كۆتایی نایەت، لاواز دەبێت ئه‌مریكا: نه‌خشته‌ی رۆژهه‌ڵاتی ناوه‌رِاست ده‌گۆرِدرێت رێكەوتی دابه‌زاندن: 12/12/2012 : 11:42:55\n12ی کانوونی یەکەم/دیسەمبەر(گوڵان میدیا)- توێژینه‌وه‌یه‌كی هه‌واڵگری ئه‌مریكی پێشبینی ده‌كات گۆرِانكاری زۆر له نه‌خشه‌ی رۆژهه‌ڵاتی ناوه‌رِاستی رووبدات و ناوی عێراقی تێدایه.\nتوێژینه‌وه‌كه كه له‌لایه‌ن ئه‌نجوومه‌نی هه‌واڵگری نیشتمانی ئه‌مریكیه‌وه ئاماده‌كراوه، پێشبینی ده‌كات گۆرِانكاری زۆر له نه‌خشه‌ی رۆژهه‌ڵاتی ناوه‌رِاستی رووبدات له ساڵی 2030 هه‌روه‌ك چۆن له ئێستادا ده‌بینرێت.\nتوێژینه‌وه‌كه پێشنبینی ئه‌وه‌شیكردووه نیگه‌رانی و دڵه‌رِاوكێییه‌كان به‌رده‌وام بن له‌و وڵاتانه‌ی كه به‌ده‌ست كێشه‌ی ده‌مارگیری و زه‌هه‌بی ده‌ناڵێنن وه‌ك عێراق، سووریا، لیبیا، به‌حرێن و یه‌مه‌ن.\nهه‌روه‌ها به‌شێوه‌یه‌كی پله‌به‌ندی بزووتنه‌وه‌ی گه‌نجان په‌ره‌ده‌ستێنێت كه له رێگه‌ی خۆپێشاندانی سه‌رشه‌قام خۆیان به‌رجه‌سته‌ده‌كه‌ن وه‌ك چۆن له وڵاتانی به‌هاری عه‌ربی روویانداوه كه سنوورێك بۆ فه‌رمانرِه‌وا \_"سته‌مكاره‌كان\_" داده‌نرێت.\n-رووداو ئه‌م بابه‌ته (193) جار بینراوه\tهیچ كۆمێنتێك نه‌دۆزرایه‌وه\nژماره‌ی سه‌ردان : 19867839


هێرشەکانی فڕۆکەخانەی ئەستەمبۆڵ ٤١ قوربانی لێدەکەوێتەوە - Yalla\nهێرشەکانی فڕۆکەخانەی ئەستەمبۆڵ ٤١ قوربانی لێدەکەوێتەوە\nEDITORS NOTE: Graphic content / A mother of victims killed the day before in a suicide bombing and gun attack at Istanbul's airport, cries on June 29, 2016 in Istanbul. A triple suicide bombing and gun attack that occurred on June 28, 2016 at Istanbul's Ataturk airport has killed at least 36 people, including foreigners, with Turkey's prime minister saying early signs pointed to an assault by the Islamic State group. / AFP PHOTO / BULENT KILIC / Turkey OUT\nله حوزەیران 29, 2016\nAFP / یەلڵا\nئێوارەی سێ شەممە ٤١ کەس لەفرۆکەخانی نێودەوڵەتی ئەتاتورک لە ئەستەمبول بەهۆی کردەیەکی خۆکوژی کەلەلایەن سێ کەس ئەنجام درا گیانییان لەدەست دا، بەگوێرەی قسەکانی بن علی یەلدیریمی سەرۆک وەزیران ئەم کردەیە یەکێکە لە خوێناویترین دەست درێژی کەکراوەتە سەر ئەم شارە، کە تەنها ئەمساڵ ٣ کردەی تیرۆرستی بەخۆوە بینیوە.\nبەگوێرەی قسەی بەرپرسان ئەم تەقینەوانە لەسەرەتا لەبەردەم دەروازەی گەشتە نێودەوڵەتییەکان لە کاتژمێر ١٠ ی ئێوارە دەستی پێکردووە، هێرشکەرەکان دەستدرێژی گولەیان لە پۆلیس ورێبواران کردووە، پاشان لەلایەن پۆلیس وەڵامییان دراوەتەوە ودواتر خۆیان تەقاندۆتەوە، ئەم سیناریۆیەش دەست درێژییەکانی نۆڤەمبەری رابردووی پاریسمان وەبیر دێنێتەوە.\nئەردۆگان لەبەیاننامەیەکی مەکتەبی راگەیاندن گوتبوی ” بەهیوام ئەم کردە تیرۆریستییەی سەر فڕۆکەخانەی ئەتاتورک خاڵیکی وەرچەرخان بێ تاوەکو روبەرووبوونەوەیەکی هاوبەشی دژ بە تیرۆر بەسەرکردایەتی وڵاتانی رۆژئاوا، لەهەموو جیهان دەست پی بکات”\nهەروەها پێی وابوو ” ئەم دەست درێژییە کەلەمانگی رەمەزان کرا، ئەوە دەگەیەنێت کە تیرۆر هیچ ڕێزێک بۆ بنەما وبیروباوەر دانانێت.\nshort URL: https://yallairaq.com/ku/jqlTY\nواشنتۆن بەهیوایە بەر لەکۆتایی هاوینی ٢٠١٧ کۆتایی بەئۆپەراسیۆنەکانی دژ بەداعش بێنێت\nنێردراوی نەتەوە یەکگرتووەکان ئیدانەی تەقینەوەی مزگەوتی نور دەکات لەئەبوو غرێب


وەک پێداچوونەوەی ١٠:٢٨، ١٩ی ئازاری ٢٠١٢\n١٦٣ بایت زیاد کرا ، ٨ years ago\nوەک پێداچوونەوەی ١٥:٣١، ١١ی شوباتی ٢٠١٢ (دەستکاری)\nب (r2.5.4) (ڕۆبۆت: زێدەکردنی xh:Amanzi)\nوەک پێداچوونەوەی ١٠:٢٨، ١٩ی ئازاری ٢٠١٢ (دەستکاری) (پووچەڵکردنەوە)\n[[File:Iceberg with hole near sanderson hope 2007-07-28 2.jpg|300px|left|thumb|ئاو لەهەر سێ شێوەکەیدا: شل، ڕەق ([[سەهۆڵبەند]])، و (نادیار) [[هەڵمی ئاو]] لە هەوادا. [[هەورەکان]]، کۆبووەوەی کۆمەڵێ دڵۆپی ئاون]]\n'''ئاو''' یان '''ئاڤ''' (بە[[ئینگلیزی]]: Water، بە[[عەرەبی]]: ماء)، [[ماددەی کیمیایی|ماددەیەکی کیمیایی]]ە،یە، کە بە [[H2O|H2O]] هێما دەکرێت. یەک مۆڵگە لە ئاو پێک دێت لە [[ئۆکسجین]]ێک و دوو [[هایدرۆجین]] کە بە [[بەندی هاوبەش]] پێکەوە بەستراون. ئاو [[شل]]ە لە [[باری پێوانەیی]]دا، بەڵام لەسەر [[زەوی]] زۆرتر بەشێوەی [[رەق]]، [[سەهۆڵبەند]] و بەشێوەی گاز هەیە. ئاو ٧٠,٩% ی ڕووی زەوی دادەپۆشێت. <ref>[http://en.wikipedia.org/wiki/Water ویکیپیدیای ئینگلیزی]</ref>\nلەمرۆڤدا، ھەموو [[خانە|خانەکان]]ی لەش لە سەرەوە تا سەری پەنجەکانمان پێویستی بە ئاوە بۆ بەردەوامبوونی [[ژیان]]، لەشی مرۆڤ نزیکەی ٢/٣ (دوو لەسەر سێ) ی پێکھاتەکەی ئاوە، [[ئۆرگان]]ێکی وەک [[مێشک]] ئاو ٪٩٠ ی پێکدەھێنێت، بۆیە ئەگەر ئاوی پێویست نەگاتە [[مێشک]] و ئەندامەکانی تر، ئەوا [[لەش]] ناتوانێت کارەکانی خۆی بەباشی بەڕێوە بەرێت، ئەگەر ھاوسەنگی رێژەی ئاو لەلەشدا رانەگیرێت ئەوا زیان و ئازار بەلەش دەگەیەنێت.\nکاتێک مرۆڤ [[ماسولکەماسوولکە]]کانی لەشی بەکار دەھێنێت، بڕێکی زۆر ئاو بەکار دەھێنێت و ونی دەکات، تەنھا لە جوڵەی ئاسایی رۆژانەی ماسولکەکاندا دوو کوپ ئاو بەکار دەھێنێت، [[کرداری ھەناسەدان]]ی ئاسایی مرۆڤ رۆژانە نزیکەی ٣-٤ کوپ ئاو لەلەش دەکاتە دەرەوە، سەر باری ئەوە کە رێژەیەکی زۆری ئاو بە [[پاشەڕۆ]] و [[عارەقکردنەوە]] دەکرێتە دەرەوە.\nئاو لە لەشدا رۆڵی بنەرەتی دەبینێت و کە بە کورتی لە چەند خاڵێکدا کۆیدەکەینەوە:\n•* گواستنەوەی [[خواردن]] و [[ئۆکسجین]] بۆ خانەکانی لەش.▼\n•* شێدارکردنی [[ھەوا]] لە سیەکاندا بۆ راگرتنی سەلامەتی سیەکان.▼\n▲• گواستنەوەی [[خواردن]] و [[ئۆکسجین]] بۆ خانەکانی لەش.\n•* یارمەتیدانی [[زیندە چالاکیەکانی لەش]].▼\n•* رێکخستنی [[گەرمی لەش]].▼\n▲• شێدارکردنی [[ھەوا]] لە سیەکاندا بۆ راگرتنی سەلامەتی سیەکان.\n•* پاکردنەوەی لەش لە ماددە زیانبەخشەکان.▼\n•* پێدانی زیندوویەتی بە سەرجەم ئۆرگانەکانی لەش و شێدارکردنیان.▼\n▲• یارمەتیدانی [[زیندە چالاکیەکانی لەش]].\n▲• رێکخستنی [[گەرمی لەش]].\n▲• پاکردنەوەی لەش لە ماددە زیانبەخشەکان.\n▲• پێدانی زیندوویەتی بە سەرجەم ئۆرگانەکانی لەش و شێدارکردنیان.\n==سوود و بەکارهێنانەکانی==\nخواردنەوەی ئاو بەرێژەی پێویست کۆمەڵێک سودی زۆری ھەیە کە گرنگە ھەموومان بزانین تا بەردەوام رێژەی ئاوی پێویست بخۆینەوە:\n•* خواردنەوەی ئاو دەبێتە ھۆی دابەزاندنی [[کێش]]، چونکە یارمەتی شۆردنەوەی لەش دەدات لە پاشماوەی [[ھەرسکردنی چەوری]]، ئاو ھیچ [[وزە لەلەشدا|وزە]]یەکی تێدا نییە کە ئەمەش دەبێتە ھۆی بەکارھێنانی چەوری لەش، خواردنەوەی ئاو برسێتی کەم دەکاتەوەو دەبێتە ھۆی کەمکردنەوەی ئارەزووی خواردن.▼\n•* زۆربەی کات [[ژانەسەر]] بەھۆی کەمی رێژەی ئاوەوەیە لەلەشدا، بۆیە خواردنەوەی ئاو ھۆیەکە بۆ چارەسەری ژانەسەر بە شێوەیەکی سروشتی، گرنگە پێش ئەوەی بیر لە بەکارھێنانی [[دەرمانی ئازارشکێن]] بکەینەوە، ئاو بخۆینەوە. ▼\n▲• خواردنەوەی ئاو دەبێتە ھۆی دابەزاندنی [[کێش]]، چونکە یارمەتی شۆردنەوەی لەش دەدات لە پاشماوەی [[ھەرسکردنی چەوری]]، ئاو ھیچ [[وزە لەلەشدا|وزە]]یەکی تێدا نییە کە ئەمەش دەبێتە ھۆی بەکارھێنانی چەوری لەش، خواردنەوەی ئاو برسێتی کەم دەکاتەوەو دەبێتە ھۆی کەمکردنەوەی ئارەزووی خواردن.\n•* ئاو دەبێتە ھۆی شێداری [[پێست]] بەم ھۆیەش پێکھاتە لاستیکیەکەی پێست دەپارێزێت و رێگری دەکات لە چرچبوون و وشکبونەوە.▼\n•* چالاکی دەبەخشێتە لەش بەھۆی چالاکردنی مێشک و یارمەتیدانی ماسولکەکان.▼\n▲• زۆربەی کات [[ژانەسەر]] بەھۆی کەمی رێژەی ئاوەوەیە لەلەشدا، بۆیە خواردنەوەی ئاو ھۆیەکە بۆ چارەسەری ژانەسەر بە شێوەیەکی سروشتی، گرنگە پێش ئەوەی بیر لە بەکارھێنانی [[دەرمانی ئازارشکێن]] بکەینەوە، ئاو بخۆینەوە.\n•* ئەو کەسانەی کە وەرزش دەکەن پێویستە رێژەی پێویست ئاو بخۆنەوە بە شێوەیەکی ھێمنانە تا یارمەتی ماسولکەکان بدات و [[کرژبوونی ماسوولکە|کرژبوون]] و [[ڕەقبوونی ماسولکەماسوولکە]] کەمبکاتەوە بەھۆی گواستنەوەی خۆراک و ئۆکسجین بۆ ماسولکەکان و رزگارکردنی ماسولکەکان لە [[پاشەڕۆ خۆراکیەکان]].▼\n•* خواردنەوەی ئاو جگە لەکاتی خواردن، یارمەتیدەرە لە [[کرداری ھەرس]] و دورکەوتنەوە لە [[قەبزی]] و زیادکردنی جوڵەی [[ڕیخۆڵە]]کان، بە پێچەوانەوە زۆر ئاو خواردنەوە لەکاتی نان خواردندا دەبێتە ھۆی رێگری لە کرداری ھەرس بەھۆی دابەزاندنی [[ترشێتی گەدە]] و ھەڵاوسانی.▼\n▲• ئاو دەبێتە ھۆی شێداری [[پێست]] بەم ھۆیەش پێکھاتە لاستیکیەکەی پێست دەپارێزێت و رێگری دەکات لە چرچبوون و وشکبونەوە.\n▲• چالاکی دەبەخشێتە لەش بەھۆی چالاکردنی مێشک و یارمەتیدانی ماسولکەکان.\n▲• ئەو کەسانەی کە وەرزش دەکەن پێویستە رێژەی پێویست ئاو بخۆنەوە بە شێوەیەکی ھێمنانە تا یارمەتی ماسولکەکان بدات و [[کرژبوونی ماسوولکە|کرژبوون]] و [[ڕەقبوونی ماسولکە]] کەمبکاتەوە بەھۆی گواستنەوەی خۆراک و ئۆکسجین بۆ ماسولکەکان و رزگارکردنی ماسولکەکان لە [[پاشەڕۆ خۆراکیەکان]].\n▲• خواردنەوەی ئاو جگە لەکاتی خواردن، یارمەتیدەرە لە [[کرداری ھەرس]] و دورکەوتنەوە لە [[قەبزی]] و زیادکردنی جوڵەی [[ڕیخۆڵە]]کان، بە پێچەوانەوە زۆر ئاو خواردنەوە لەکاتی نان خواردندا دەبێتە ھۆی رێگری لە کرداری ھەرس بەھۆی دابەزاندنی [[ترشێتی گەدە]] و ھەڵاوسانی.\n====زۆر خواردنەوەی ئاو====\nخواردنەوەی ئاو بەرێژەیەکی زۆر لەسەریەک، دەبێتە ھۆی [[ژەھراویبوون بە ئاو]] (بە [[ئینگلیزی]]:Water Intoxication)، بە تایبەتی لە [[منداڵی ساوا]]دا کە رێژەیەکی زۆر ئاو لەگەڵ [[شیر]] وەردەگرێت (کاتێک کە شیری زۆر ڕوونی پێدەدرێت) یا لەکاتی کەش و ھەوای گەرم خواردنەوەی لەسەریەکی ئاو، ئەمەش دەبێتە ھۆی ھەڵئاوسانی خانەکانی لەش و کەمبوونەوەی خەستی [[خوێن]] و بەرزبونەوەی [[پەستانی خوێن]] بەھۆی زیادبوونی قەبارەی خوێنەوە.\nئاو لەسێ دۆخی جیاجیادا ھەیە:\n* [[دۆخی شلی]]\n* [[دۆخی ڕەقی]] (بەستوبەستوو)\n* [[دۆخی ھەڵم]]\n[http://sbeiy.com/%28A%28oC1CSgvTygEkAAAAMGQ2ZTk2ZjgtOGE5MS00ZjQyLWI3OTMtZTRlNjQ1ZWEyZDMxeAx0uF_Fpo2yIKvg5_--PnjhNqA1%29%29/ku/newsdetail.aspx?id=23396&cat=5 سبەی - ئاو سودبەخشترین مادەیە بۆ ژیان لە ٢٣/١/٢٠١٠]▼\n▲٢. [http://sbeiy.com/%28A%28oC1CSgvTygEkAAAAMGQ2ZTk2ZjgtOGE5MS00ZjQyLWI3OTMtZTRlNjQ1ZWEyZDMxeAx0uF_Fpo2yIKvg5_--PnjhNqA1%29%29/ku/newsdetail.aspx?id=23396&cat=5 سبەی - ئاو سودبەخشترین مادەیە بۆ ژیان لە ٢٣/١/٢٠١٠]\nوەرگیراو لە «https://ckb.wikipedia.org/wiki/تایبەت:MobileDiff/101851»


بەو ئاستە خراپەی ئیدین هازارد هاندەرانی ریال مەدرید نیگەرانن\nوێرای ئەوەی بە گرێبەستێكی گەورە كە سەرووی 100 ملیۆن یۆرۆ بوو پەیوەندی بە ریال مەدرید كردبوو، بەڵام وادیارە ئیدین هازارد تا ئەو ساتەش نەیتوانیوە نەهاندەران و نە بەرپرسانی یانەكەی بە ئاستی خۆی ڕازی بكات.\nبەرنامەی ئیل چێرنجیتۆی تەلەفزیۆن ئیسپانیا بڵاویكردوەتەوە كە لەگەڵ دەستپێكی خۆئامادەكارییەكانی وەرزی تازەش كەس هەست بە سەرگەرمی و جۆش و خرۆشی یاریزانە بەلجیكییەكە ناكرێت و هیچ بەو یاریزانە ناچێت كە لە چێلسی بە گەورەترین گرێبەست لەمێژووی ڕیال مەدرید پەیوەندی بە یانەكە كردوە، پێشكەشكاری بەرنامەكە دەڵێت ” پێویستە زێدانی ڕاهێنەر قسە لەگەڵ هازارد بكات و پێی بڵێت كە ئێرە ریال مەدریدە و پێویستە ئەو هەلە مێژووییە لە كیس خۆی نەدات و هەوڵ بدات بە باشترین شێوە دەركەوێت و كارەكان كەمێك بە بایەخ وەربگرێت.\nجێی ئاماژە پێكردنە، ڕیال مەدرید بۆ ئەوە گرێبەستی لەگەڵ هازارد كردبوو تا بتوانێ تا ڕادەیەك شوێنی كریستیانۆ رۆنالدۆ پڕ بكاتەوە، بەڵام لە وەرزی پارساڵ هازارد نەیتوانی بەهۆی پێكان و خراپی ئاستی دڵی هاندەرانی ڕیال مەدرید ڕازی بكات، بەڵام تا ئەو ساتەش زێدان متمانەی بە یاریزانەكە ماوە.


Wednesday, 09.11.2019, 23:35\nهەر کارەساتێک کە لە مێژوودا بەسەر گەلان و نەتەوەکانی دنیادا هاتووە، دواتر ماکی لەسەر هەستی ئەو گەلانەدا بەجێهێشتووە. بۆتە هەوێنی گۆڕینی مامەڵەکردنی سیاسی لە گۆڕەپانی پڕ کێشمەکیشمی دنیادا و داڕشتنی تاکتیک و ستراتیژیەتی تازە لە لایەن سەران و غەمخۆڕانی ئەو گەلانەوە. نمونە دوای هۆلاکۆس ئەوانەی کە پێشڕەوی جوڵانەوەی جویان دەکرد لە دنیادا، جۆری ئارستەکردنی کارکردنیان گۆڕی، تاکتیک و ستراتیژەیتی گونجاو تایبەتیان بۆ پرسی جو داڕشت.\nسێپتێمبەر ئیلێڤن، کارەساتێکی چاوەڕوان نەکراو بوو بۆ ئەو خەڵکە بێتاوانەی کە بوون بە قوربانی، وێرای ئەوەش بە بەراوردکردن بە قەوارە و ئەندازەی کارەساتی دیکەی وەک ئەنفال و کیمیابارانی هەڵبجە، قەتلوعامی شەنگاڵ جیاوازییەکەیان بەقەد دووری ئاسمان و زەوی بوو. لەگەڵ ئەوەشدا سێپتیمبەر ئیلێڤن کاردانەوەی سەرەکیی و ڕاستەوخۆی هەبوو لەسەر سیاسەتەکانی ئەمریکا لە ناوەوە و لە دەرەوەی وڵاتەکەی بە تایبەتی لە ڕۆژهەڵاتی ناوەڕاستدا.\nئەمریکا دوای ئەو ڕووداوە یەکەم هەنگاوی ڕاگەیاندنی جەنگ بوو دژ بە تیرۆریستان بە تایبەتی بەرامبەر بە گروپی توندڕەوی ئەلقاعیدە، چڕکردنەوەی هەوڵەکانی بۆ دەستگیر کردنی ئوسامە بنلادن. قوڵبوونەوەی جەنگ لە ئەفغانستان، سوریا، عیراق، سودان، یەمەن، لیبیا، لبنان، کوردستان و دەیان وڵاتی دی. پڕچەککردنی گروپ و میلیشیای چەکداری نافەرمی لە ناوچەکەدا کە هۆی سەرەکیین لەوەی کە تا ئەو ساتوکاتەنەدا ئەو دەڤەرە لە بێئارامییەکی بێ هاوتادا گوزەر دەکات و ئایندەییەکی نادیار چاوەڕوانی دەکات.\nئەمڕۆ لە یادکردنەوەی سێپتێمبەر ئیلێڤندا، ئەمریکا سزا ئابوورییەکانی بۆ سەر گروپ و میلیشیای چەکداری نافەرمی ئەو ناوچەیە نوێژەن کردەوە.\nگرنگە سەڕۆکی وڵات و پارتی دەسەڵاتدار لە نەهامەتییە مێژوویەکاندا لە سەنگەری میللەتەکەیاندا بن، بە دەیان کارەساتی جەرگبڕ لە باشووری کوردستاندا ڕوویان داوە بەڵام نەبوونەتە هەوێنی گۆڕینی سیاسەت و ستراتیژیەتی سەڕۆک و پارتە دەسەڵاتدارەکانی باشوور و تا ئەمڕۆ لەسەر یەک وەتیرە ڕۆیشتوون، لە جاشایەتی و سازشکردن لەسەر ئەرزوخاک و پرسی ئەو میللەتە و دزی بترازێت هیچی دیان بەرهەم نەبووە.\nدوای کیمیابارانی هەڵبەجە و ئەنفال سەرانی ینک و پدک بۆ باوەشی سەدام ڕایانکرد، پەرەیان بە شەڕی براکوژی داو بە تانک و تۆپی سەدام ٣١ئابیان ئەنجامدا. لە ١٩٩٦دا بەپێش سوپای پاسداران کەوتن، دواتر ١٦ئۆکتۆبەری ٢٠١٧دا هەمان ئەزموونیان لە کەرکوک دووبارە کردەوە. ئێستاش لە هەوڵی ئەوەدان و ڕێککەوتن کە کەسیان لە میدیاکاندا ئەو یادانە بەبیر خەڵک نەهێنەوە و هەوڵدەن لەگەل کاتدا لە مێژوودا بیسڕنەوەو ئەوەی باسیشی بکات بە ئاگرخۆشکەرە ناوی ببەن و میدیاکانی باشووریان تەمبێ کردوە کە بەبێدەنگی ئەو یادانە تێپەڕێنن.


١٦ ژولیە ٢٠١٩ - ٢٥ پوشپەڕ ١٣٩٨ - ٠٢:٢٨ تاران\n١٣٩٦/٠١/١٠ - ٣٠-٠٣-٢٠١٧ - ١٧:٤٥ تاران ١٤٢٣ قه‌باره‌ی فۆنت:\nله یۆنانی کۆن، کاتێک بیرکردنه‌وه‌ی فه‌لسه‌فی به واتای که‌ڵک وه‌رگرتن له ئه‌قڵ (له جیاتی میتۆلۆژی و ئایین) بۆ ناسینی جیهان ده‌ستی پێکرد، یۆنانییه‌کان به ساڵان بوو له چوارچێوه‌ی ده‌وڵت-شاره‌کاندا ده‌ژیان. له یۆنانی کۆندا ده‌وڵه‌ت و کۆمه‌ڵگا یه‌ک شت بوو‌ن. هه‌ر بۆیه کاتێک ئه‌ریستۆ ده‌ڵێ مرۆڤ ئاژه‌ڵێکی سیاسییه، ئه‌گه‌ر له وشه‌کانی ئه‌وڕۆ که‌ڵک وه‌رگرین، مه‌به‌ستی ئه‌وه‌یه که مرۆڤ ئاژه‌ڵێکی کۆمه‌ڵایه‌تییه چونکه ئه‌و کاته هیچ جیاوازییه‌ک له نێوان سیاسه‌ت و کۆمه‌ڵگادا نه‌بوو. واته هه‌ر وه‌ک چۆن ئه‌وڕۆ ناتوانین هیچ مرۆڤێکی ئاقڵ ببینینه‌وه که له ده‌ره‌وه‌ی چوارچێوه‌ی کۆمه‌ڵگادا بژی، له یۆنانی کۆندا، هیچ مرۆڤێکی ئازاد نه‌یده‌توانی خۆی له کاروباره‌کانی به‌ڕێوه‌بردنی پۆلیس (که به گشتی پێیان ده‌گوت πολιτικός politikos) ببوێرێ؛ ته‌نانه‌ت ئه‌و که‌سانه‌ی نکۆڵییان له گرینگیی سیاسه‌ت ده‌کرد (وه‌ک ئێپیکۆرییه‌کان)، له ڕاستیدا خه‌ریکی چه‌شنێک سیاسه‌ت بوون به‌ڵام هه‌ڵوێستی سیاسیی خۆیان به دووره‌په‌رێزی نیشان ده‌دا. هه‌رچه‌نده له دێموکراسیی ئاتێندا ته‌نیا پیاوانی خاوه‌ن زه‌وی مافی به‌شداریی سیاسییان هه‌بوو (ژنان، بیانییه‌کان و کۆیله‌کان نه‌یانده‌توانی به‌شداری بکه‌ن) به‌ڵام هه‌ر ئه‌م فاکته ئه‌و ڕاستییه ده‌رده‌خا که ژیانی ئازاد، ته‌نانه‌ت له کۆمه‌ڵگای کۆیله‌داریی کۆندا، ته‌نیا به به‌شداریی سیاسی واتای هه‌بوو و ئه‌و که‌سه‌ی سیاسه‌تی نه‌ده‌کرد، به پێی پێوه‌ره‌کانی ئه‌و کاته "مرۆڤی ئازاد" نه‌بوو.\nبه‌ڵام له سه‌ده‌کانی دوای ڕێنسانس، سیاسه‌ت و کۆمه‌ڵگا بوون به دوو بواری جیاواز که هه‌ر کامه‌یان لۆژیکی تایبه‌تیی خۆیان هه‌یه. ماکیاڤێلی یه‌کێک له‌و تیۆریستانه بوو که ئه‌م دیارده‌یه‌ی به ڕوونی ناسی و ئاماژه‌ی پێدا. به‌ڵام ده‌رئه‌نجامی سیاسیی ئه‌م دیارده‌یه ئه‌وه‌یه که هه‌ندێک له تاکه‌کانی تووشی ئه‌م وه‌همه کردووه که ده‌کرێ له ده‌ره‌وه‌ی چوارچێوه‌ی ده‌وڵه‌تدا کاری سیاسی به واتای کاری سه‌ر به بواری گشتی بکرێ. لێره‌دایه که پرسیارێکی دیکه به‌رز ده‌بێته‌وه: ئایا سیاسه‌ت له ده‌ره‌وه‌ی چوارچێوه‌ی ده‌وڵه‌تدا بوونی هه‌یه؟ واته ئایا ده‌کرێ بێ ئه‌وه‌ی گرینگی به دامه‌زراندنی ده‌وڵه‌ت بده‌ین، سیاسه‌ت بکه‌ین؟\nله چه‌ند سه‌ده‌ی ڕابردوودا، کرده‌وه‌کانی ده‌وڵه‌ت و ده‌ست تێوه‌ردانی ده‌وڵه‌تی مۆدێڕن له هه‌موو بواره‌کانی ژیانی تاکه‌که‌سی و کۆمه‌ڵایه‌تیدا بۆته هۆی بێزاریی تاقمێک له بیرمه‌ندان. ئاناڕشیسته‌کان و لیبرتاریه‌نه‌کان به ڕاشکاوی دژایه‌تی خۆیان بۆ ده‌وڵه‌ت ده‌رده‌بڕن و داوای لابردنی ده‌وڵه‌ت یان که‌مکردنه‌وه‌ی ڕاده‌ی ده‌سه‌ڵاتی ده‌وڵه‌ت ده‌که‌ن. به‌ڵام هه‌تا ئێستا هیچ کۆمه‌ڵگایه‌ک به پێی بیرۆکه‌کانی ئه‌وان نه‌جووڵاوه‌ته‌وه. به‌پێچه‌وانه‌وه، له‌و وڵاته‌ی ئاناڕشیسته‌کان له هه‌موو جێگایه‌کی جیهان به‌هێزتر بوون (ڕووسیا) و له‌و وڵاته‌ی لیبرتاریه‌نه‌کان له هه‌موو جێگایه‌کی جیهان به‌هێزتر بوون (ئه‌مریکا) به‌هێزترین ده‌وڵه‌ته‌کانی جیهان دامه‌زران!\nهه‌ر بۆیه ده‌بێ بزانین ده‌وڵه‌ت خاوه‌نی چ تایبه‌تمه‌ندییه‌که که وا ده‌کا هه‌موو ڕه‌خنه‌گرانی خۆی به چۆکدا بێنێ و وا بکا هه‌موو نه‌ته‌وه‌کان خوازیاری به‌ده‌وڵه‌تبوون و زۆرتر بوونی ڕاده‌ی ده‌سه‌ڵاتی ده‌وڵه‌ته‌کانیان له ئاستی جیهانیدا بن. وه‌ڵامی ئه‌م پرسیاره ده‌توانین له پێداویستییه‌کانی ژیانی مادیدا بدۆزینه‌وه؛ به‌تایبه‌تی له هێمنایه‌تی و خۆشبژێویدا. کێشه‌ی سه‌ره‌کیی ئه‌و که‌سانه‌ی داوای لابردنی ده‌وڵه‌ت ده‌که‌ن، بۆچوونی ئیدیالیستیی ئه‌وانه. مه‌به‌ستم ئه‌وه‌یه مێتۆدی بیرکردنه‌وه‌ی ئه‌وانه به جۆرێکه که له "ئیده"ه‌وه ده‌ست پێده‌که‌ن و پاشان ده‌یانه‌وێ "ماتریال"ێک بگۆڕن. بۆ وێنه، لێره‌دا دژبه‌رانی ده‌وڵه‌ت له‌م ئیده‌وه ده‌ست پێده‌که‌ن که "ده‌وڵه‌ت خراپه که وا بوو ده‌بێ لابچێ یان ده‌سه‌ڵاتی که‌م بێته‌وه". پاشان چاوه‌ڕوانیی ئه‌وه‌یان هه‌یه که چونکه ئیده‌که‌یان جوانه، ماتریاڵ (لێره‌دا ده‌وڵه‌ت وه‌ک پێکهاته‌ی ده‌سه‌ڵات) له نێو بچێ.\nبه‌ڵام ئه‌گه‌ر مێتۆدی بیرکردنه‌وه‌ی ئێمه به‌پێچه‌وانه بێ، واته له ماتریاڵه‌وه ده‌ست پێبکه‌ین و بگه‌ینه ئیده، بۆمان ده‌رده‌که‌وێ که ئه‌وه پێداویستییه مادییه‌کانی ژیانی مرۆڤه که دیاردی ده‌کا ئایا ده‌وڵه‌ت هه‌بێ یان نه‌بێ و چ کاتێک ماوه‌ی ده‌وڵه‌ت به سه‌ر ده‌چێ. لێره‌دایه که بۆمان ده‌رده‌که‌وێ بۆ چی مارکس که خۆی باوه‌ڕی به ده‌وله‌ت نه‌بوو، پێی وا نه‌بوو ته‌نیا به ئیده‌ی لابردنی ده‌وڵه‌ت بکرێ وه‌ها هه‌نگاوێکی خه‌یاڵاوی هه‌ڵبگیرێ. مارکس زۆر له‌وه ژیرتر بوو که پێی وا بێ ئیده‌کان بتوانن پێکهاته مادییه‌کان بگۆڕن. هه‌ر بۆیه ده‌وڵه‌ت له تیۆرییه‌کانی مارکسدا پێگه‌یه‌کی پته‌وی هه‌یه و سیاسه‌تی مارکسی (Marxian) له سه‌ر بنه‌مای چۆنێتی ڕووخاندنی ده‌وڵه‌تی بۆرژوایی و دامه‌زراندنی ده‌وڵه‌تی سوسیالیستی دامه‌زراوه.\nبه درێژایی مێژووی ناسراو، له‌و کاته‌وه شارستانییه‌ت ده‌ستی پێکردووه هه‌تا ئێستا هیچ کۆمه‌ڵگایه‌ک نه‌بیندراوه که خاوه‌نی چه‌شنێک "پێکهاته‌ی ده‌سه‌ڵات" نه‌بێ. وه‌ها پێکهاته‌یه‌ک له یه‌که‌م هه‌نگاودا بۆ دابین کردنی هێمنایه‌تیی جه‌ماوه‌ر له ده‌ستی دوژمنانی ده‌ره‌وه و دژبه‌رانی ته‌کووزی کۆمه‌ڵایه‌تی له نێوخۆی وڵاتدا داده‌مزرێ. به‌ڵام وشه‌ی "دامه‌زراندن" (establish) بۆ وه‌ها دیارده‌یه‌ک پڕ به پێست نییه چونکه کاتێک باسی دامه‌زراندنی ده‌وڵه‌ت ده‌که‌ین، وا دێته به‌رچاو که وره‌یه‌ک له پشتی ئه‌و کرده‌وه‌دایه له کاتێکدا ده‌وڵه‌ت به شێوه‌ی سروشتی و وه‌ک پێداویستییه‌ک خۆی ده‌رده‌خا، نه‌ک وه‌ک هه‌ڵبژارده‌یه‌ک که نه‌ته‌وه‌یه‌ک بتوانێ خۆی له دامه‌زراندنی ئه‌و ببوێرێ؛ هه‌رچه‌نده له ئاکامدا که‌سێکی ده‌سه‌ڵاتدار یان گرووپێکی وڵاتپارێز "بڕیار" ده‌دا که ده‌وڵه‌ت دابمه‌زرێ و تێچووه‌کانی دامه‌زراندنی ده‌وڵه‌تیش به سه‌ر نه‌ته‌وه‌دا ده‌سه‌پێنێ. واته هیچ نه‌ته‌وه‌یه‌ک ناتوانێ له نێوان ده‌وڵه‌ت و بێ ده‌وڵه‌تیدا یه‌کیان هه‌ڵبژێرێ چونکه ده‌وڵه‌ت هه‌ر کۆمه‌ڵگایه. ئه‌گه‌ر گرووپێکی قه‌ومی نه‌توانێ ببێته ده‌وڵه‌ت یان ویستی به‌ده‌وڵه‌تبوونی نه‌بێ، تازه وه‌ک نه‌ته‌وه ناناسرێ و ده‌که‌وێته دۆخی بنده‌ستییه‌وه و تێداده‌چێ. ئه‌وه ویستی به‌ده‌وڵه‌تبوونه که قه‌وم، وه‌ک پێکهاته‌یه‌کی کولتووری ده‌کاته نه‌ته‌وه، وه‌ک پێکهاته‌یه‌کی سیاسی؛ جا چ ئه‌م ئاواته ده‌سته‌به‌ر بێ یان ده‌سته‌به‌ر نه‌بێ.\nده‌وڵه‌ت و ئازادی\nئایا ده‌وڵه‌ت ڕاده‌ی ئازادیی تاک که‌م ده‌کاته‌وه؟ ئه‌گه‌ر مه‌به‌ست له ئازادی "به‌رهه‌ڵڵایی" بێ، ئه‌وه ده‌وڵه‌ت ڕاده‌ی به‌رهه‌ڵڵایی که‌م ده‌کاته‌وه چونکه ئامرازی سه‌ره‌کیی ده‌سته‌به‌رکردنی هێمنایه‌تی و خۆشبژێوی، یاسایه و یاسا له‌گه‌ڵ به‌رهه‌ڵڵایی یه‌ک ناگرێته‌وه. به‌ڵام ئه‌گه‌ر مه‌به‌ست له ئازادی، ژیان له دۆخێكی به‌دوور له ده‌ست تێوه‌ردانی تاکه‌کانی دیکه و به‌ربه‌سته کۆمه‌ڵایه‌تییه‌کان و هه‌روه‌ها ده‌سته‌به‌رکردنی تواناکانی هاووڵاتیان بێ (ئازادیی نه‌رێنی و ئه‌رێنی)، ئه‌وه ده‌وڵه‌ت ده‌توانێ ڕێگه بۆ وه‌ها ئازادییه‌ک خۆش بکا. هه‌ڵبه‌ت هه‌موو ده‌وڵه‌تێک ناتوانێ ڕاده‌ی ئازادیی هاووڵاتیان پتر بکا به‌ڵام له ڕووی تیۆریکه‌وه، ده‌وڵه‌ت ده‌توانێ به جۆرێک ڕێکبخرێ که ئازادی و یه‌کسانی به یارمه‌تی یاسا ده‌سته‌به‌ر بکا و نه‌هێڵێ به‌رهه‌ڵڵایی و به‌رژه‌وه‌ندیخوازیی تاکه‌کان ببێته هۆی که‌مبوونه‌وه‌ی ڕاده‌ی ئازادیی نه‌رێنێ و ئه‌رێنیی هاووڵاتیان.\nکه وا بوو پێویست ناکا پیوه‌ندییه‌کی ڕاسته‌وخۆ له نێوان که‌مکردنه‌وه‌ی ئازادی و ده‌وڵه‌ت وه‌ک پێکهاته‌ی ده‌سه‌ڵات هه‌بێ. ئه‌وه ده‌گه‌ڕێته‌وه سه‌ر ئه‌وه‌ی ده‌وڵه‌ت چۆن ڕێکبخرێ و هاووڵاتیان چ چاوه‌ڕوانییه‌کیان له ده‌وڵه‌ت هه‌بێ.\nهه‌روه‌ها لایه‌نگری له ده‌وڵه‌ت به واتای لایه‌نگری له سه‌رکوت نییه. هاووڵاتی ده‌بێ هه‌رده‌م وریا بێ و نه‌هێڵێ ئازادییه‌کانی له لایه‌ن ده‌وڵه‌ته‌وه پێشێل بکرێ. وریایی هه‌میشه‌یی ئه‌و تێچوویه‌یه که مرۆڤ ده‌بێ بۆ ئازادی بیدا. به‌ڵام ئه‌گه‌ر به شێوه‌ی مێژوویی چاو له کۆمه‌ڵگاکان بکه‌ین، ده‌توانین ببینین که هیچ کۆمه‌ڵگا‌یه‌کی ئازاد (ئازادی به واتای ڕێژه‌یی، نه‌ک ڕه‌ها) بێ ده‌وڵه‌ت له لایه‌ک و بێ وریایی هه‌میشه‌یی هاووڵاتیان له لایه‌کی دیکه‌وه بوونی نه‌بووه.\nده‌وڵه‌ت وه‌ک سیستم\nده‌وڵه‌ت سیستمه. پێکهاته‌کانی ده‌وڵه‌ت پێوه‌ندییه‌کی ده‌روونی و ئۆرگانیکیان پێکه‌وه هه‌یه. دامه‌زراوه‌کانی وه‌ک پارلمان، له‌شکر، پۆلیس، بانکی ناوه‌ندی، حکوومه‌ت، ده‌زگای دادوه‌ری و سیستمی په‌روه‌رده که هه‌موویان ده‌بێ هه‌تا ڕاده‌یه‌ک سه‌ربه‌خۆ بن، هاوکات له پێوه‌ندییه‌کی ده‌روونی پێکه‌وه‌دا ده‌ژین. بۆ ئه‌وه‌ی ئه‌و پێکهاتانه بتوانن ئه‌رکه تایبه‌ته‌کانی خۆیان (دابین کردنی هێمنایه‌تی، ئازادی و خۆشبژێوی) ڕاپه‌ڕێنن، ده‌بێ کۆده‌نگییه‌کی ڕێژه‌یی له نێوان هاووڵاتیاندا، به‌تایبه‌تی کۆده‌نگی له نێوان ئێلیته‌کاندا هه‌بێ. مه‌به‌ست له کۆده‌نگی (consensus) ئه‌وه نییه که ئێلیته‌کان یان هاووڵاتیان یه‌کگرتوو و یه‌کپارچه بن و هه‌موو وه‌ک یه‌ک بیر بکه‌نه‌وه. ئاشکرایه که هاووڵاتیان ناتوانن دوای بوون به ده‌وڵه‌ت، یه‌کگرتوو و یه‌کپارچه بن. هه‌موو کۆمه‌ڵگایه‌ک چه‌ند ناکۆکیی ئاشتیهه‌ڵنه‌گر (ئانتاگۆنیسم)ی تێدایه. به‌ڵام ئه‌گه‌ر کۆده‌نگی له سه‌ر بنه‌ماکانی ده‌وڵه‌ت هه‌تا ڕاده‌یه‌ک له نێوان هاووڵاتیاندا نه‌بێ، کۆمه‌ڵگا واتای خۆی له ده‌ست ده‌دا و ده‌وڵه‌تیش ناتوانێ بوونی هه‌بێ. له وه‌ها دۆخێکدا ده‌وڵه‌ت فۆڕم ناگرێ و نه‌ته‌وه‌ی به‌رباس ده‌که‌وێته دۆخی بنده‌ستیی ده‌وڵه‌ته‌کانی دیکه‌وه. واته نه‌ته‌وه‌یه‌کی دیاریکراو یان ده‌توانێ کۆده‌نگی هه‌بێ و ده‌وڵه‌ت فۆڕم ده‌گرێ یان ناتوانێ کۆده‌نگی هه‌بێ و ده‌وڵه‌ت فۆڕم ناگرێ و ئه‌م نه‌ته‌وه هه‌تا کاتی کۆده‌نگی هه‌ر له دۆخی بنده‌ستیدا ده‌مێنێته‌وه.\nله‌وانه‌شه به یه‌کجاری تێدا بچێ. هه‌رچۆنێک بێ مرۆڤ بێ ئه‌وه‌ی ده‌وڵه‌تی خۆی هه‌بێ، ناتوانێ به ئازادی بژی.\nبه‌سه‌رهاتی ئه‌و گه‌لانه‌ی نه‌یانتوانیوه ده‌وڵه‌تی تایبه‌تی خۆیان دامه‌زرێنن نیشان ده‌دا که ئێستا یان له دۆخی بنده‌ستیدا ده‌ژین یان تێداچوون. هه‌ر بۆیه دامه‌زراندنی ده‌وڵه‌ت ڕێگایه‌ک نییه که نه‌ته‌وه‌یه‌کی خوازیاری ژیانی ئازاد بتوانێ خۆی له هه‌ڵبژاردنی ببوێرێ. ئه‌وانه‌ی پێیان وایه ئێلیته‌کان ده‌توانن به هۆی ده‌سه‌ڵاتێکی که خه‌ڵک پێی داون، چاره‌نووسی خه‌ڵک بگۆڕن و به‌ره‌و هه‌ڵدێری بێده‌سه‌ڵاتییان به‌رن، ده‌بێ بزانن که ئه‌م ڕێگایه ته‌نیا به‌رهه‌مهێنانه‌وه‌ی دۆخی بنده‌ستی لێده‌که‌وێته‌وه و له بڕگه‌یه‌کی دیکه‌دا دیسان دامه‌زراندنی ده‌وڵه‌ت وه‌ک پێداویستییه‌کی حاشاهه‌ڵنه‌گر خۆی ده‌نوێنێ؛ به‌ڵام کێشه‌که ئه‌وه‌یه که له‌وانه‌یه هه‌تا ئه‌و کاته هه‌موو تێداچووبن و ماتریاڵی پێویست بۆ وه‌ها پێداویستییه‌ک نه‌مابێ.


خۆگونجاندن.. یان گەوجاندن ؟!\nئەم پەیامە شیكارییە بۆ ئەوە نییە بازاڕی ڕەخنەو وەڵام و وڵامكاری و تۆمەتبەخشین گەرم بكات، بۆ ئەوە نییە بەبێ هۆكارو لە تاریكیدا نیشانە لەلایەنێكی دیاریكراوی سیاسی بگرین، هەروەها بۆئەوەش نییە كە بەراووردكارییەك لەنێوان سەركردایەتی نوێ و سەركردایەتی پێشووی یەكێتیی بكەین و بڵێین ئەم سەركردایەتییە لەسەركردایەتی پێشوو باشترە یان خراپترە، بەڵكو مەبەستمان لەم پەیامە ئەوەیە كەبڵێین لەدوای كۆنگرەی چوارەمی یەكێتییەوە واقعێكی تازە هاتۆتە پێشەوە كە بریتییە لەدایك بوونی سەركردایەتییەكی نوێ، پلان وستراتیژێتێكی نوێ ، سیاسەت وجیهان بینینێكی نوێ بەرامبەر بە پرسە سیاسی و ئابووری و دیبلۆماسی و ئەمنی و بوارەكانی دیكە كە كەكاریگەری ڕاستەوخۆی دەبێت بەسەر ئایندەی هەرێمی كوردستان ، بەم واقعە نوێیەش دەڵێن (یەكێتییەكەی نوێ).\nلەسەردەمی یەكێتییەكەی نوێ پێویستە دووجۆر تێگەیشتن فەراهەم بێت.:\nیەكەم: تێگەیشتنی حیزب و لایەنە سیاسییەكانی كوردستان بەتایبەتی پارتی و بزوتنەوەی گۆران سەبارەت بە یەكێتییە نوێیەكە، واتە تاچەند ئەو لایەنانە تێگەیشتنێكی ئەرێنی و بابەتیانەیان دەبێت بەرامبەر بەو واقیعە تازەیەی یەكێتی؟ بەچ شێوازێك مامەڵە لەگەڵ سەركردایەتییە نوێیەكەی یەكێتییدا دەكەن؟ تاچەند لە پێناو بەرژەوەندی گشتی و یەكریزی گەلەكەمان ئامادەن لاپەرەیێكی نوێ هەڵبدەنەوەو لە رێی دانوستانەوە كێشە هەڵپەسێردراوەكان لەگەل سەركردایەتی نوێی یەكێتی یەكلابكەنەوە ؟\nئەو سەركردایەتییەی كە 75% بۆ یەكەم جارە دەبنە سەركردایەتیی و 85% ئەو پۆستانەی لە ئۆرگانە جیاجیاكان هەر لە هاوسەرۆكییەوە تا دەگاتە مەڵبەندەكان بە هەڵبژاردن پڕكراونەتەوە، دیسانەوە لەلایەن ئەو هەڤاڵانەوە پڕكراونەتەوە كە بۆیەكەم جارە ئەو ئەركانە لەئەستۆ دەگرن.\nبێ گومان ئاساییە ئەم پەیكەربەندی و كارەكتەرە سیاسیانەو بەرنامە سیاسییە تازەیەی یەكێتی بۆ لایەنە سیاسییەكانی كوردستان ئەزموون و مۆدێلێكی نوێ بێت و پێویستیان بە كاتێكی گونجاو هەبێت تابزانن بەچ شێوازێك مامەڵە لەگەڵ یەكێتییدا بكەن و پێكەوە پەیوەندییەكی هاوسەنگ بنیات بنێن و شان بدەنە ژێرباری بەرپرسیارێتیەكی هاوبەش لەم قۆناغە سەخت و مەترسیدارەداو بشزانن تێفۆكرینی یەكێتی بۆ ئەوان چیە؟ بەلام ئەوەی نائاساییە بیر لەوە بكرێتەوە بەچڕنوق و پاشقول لێگرتن وڕاكێشانیان بۆ گرژییە جۆراوجۆرەكان سەركردایەتییە نوێكەی یەكێتی تاقی بكەنەوە!!.\nدووەم: پێویستە سەركردایەتی نوێی یەكێتیش ئەو ڕاستییە لە بیرنەكات كە وەك چۆن لەپێش ئەنجامدانی كۆنگرە جۆرەها هەوڵ وبەربەست هەبوون بۆ ئەنجامنەدانی كۆنگرە، بەهەمان شێوە لەقۆناغی دوای كۆنگرەش لەوە زیاتر هەوڵی هەمەجۆر دەدرێت بۆ دروستكردنی لەمپەرو بەربەست لەبەردەم جێبەجێكردنی بەرنامەو بڕیارەكانی كۆنگرەو دوای كۆنگرە. واتا سەركردایەتی یەكێتی لەبەردەم تاقیكردنەوەیەكی سەخت و مێژوییدایە، بۆیە پێویستە تێگەشتنێكی بابەتیانەی هەبێت بۆ پێشهات وڕووداوەكان و بەوردی و ووریاییەوە بریار بدات و نەكەوێتە هیچ تەڵەیەكەوە كە بۆی دانراوە ، ئەمەش بەلاوازی بۆ یەكێتی ناگەرێتەوە بەڵكو بەلێزانین بۆی دەگەرێتەوە . بۆ ئەو مەبەستە دەبێ بەنەفەسێكی قوڵ، هزروبیرێكی تیژ و دووربین، بە پشوویەكی درێژ، بە پلان و ستراتیجیەتێكی عەقلانی و مەعریفی، بەشێوەیەكی كۆنكرێتی ودوور لە عاتفە هەنگاو بنێت. چونكە بەهۆی مەترسییەكانی ڤایرۆسی كۆرۆناو سەرهەڵدانی قەیرانی دارایی و هەندێك هۆكاری دیكەوە لەوانەیە كەسانێك هەبن بەرژەوەندی خۆیان لەخولقاندنی كەشێكی ئاڵۆزدا ببیننەوە لە هەرێمی كوردستان و بیانەوێ یەكێتی بەو دۆخە ئاڵۆزە بگلێننەوە. بەڵام هەرهەنگاوێكی لەوجۆرە لەلایەن هەركەسێكەوەو فەرامۆشكردنی لێكتێگەیشتن و نەخوێندنەوەی واقعی ئێستای یەكێتی و پەنانەبردن بۆ دانوستان بۆ چارەسەری كێشەكان و بڕوانەبوون بە ڕێكخستنێكی ڕاستەقینەی ناوماڵی كوردی لەم ساتە وەختە مەترسیدارەدا جگە لەخۆ گەوجاندن و خەلك خاپاندن و زیاتر پەرتكردنی ڕیزەكانی گەلی كوردستان ودرێژەدان بە ململانێیەكی نابەجێ وهێنانە كایەی دۆخێكی ئاڵۆزتر لە هەرێمی كوردستان هیچ ماناو پێناسەیەكی دیكە هەڵناگرێت.


زانکۆی ڕاپەڕین - ماڵپەڕی نوێی زانکۆی ڕاپەڕین خرایەکار\nماڵپەڕی نوێی زانکۆی ڕاپەڕین خرایەکار\nبڵاوکراوەتەوە لە 10 نیسان 2017 . سەردانەكان: 2703\nڕۆژی دووشەممە ۲۰۱۷/٤/۱۰، بە ئامادەبوونی سەرۆکی زانکۆ و ئەندامانی ئەنجومەنی زانکۆ و ژمارەیەک لە مامۆستایان و فەرمانبەران مەلپەڕی نوێی زانکۆی ڕاپەڕین خرایەکار.\nلەمەراسیمەکەدا بەڕێز (د.موفق خالید) سەرۆکی زانکۆ لە وتەیەکیدا باسی لە گرنگی و ڕۆڵی ڕاگەیاندن و ماڵپەڕی زانکۆ کرد، وتیشی ڕاگەیاندن و ماڵپەڕی زانکۆ لەسەر ئاستی ناوخۆیی و نێودەولەتی گاریگەری باشی هەبووە لە پێشخستن و ناساندنی زانکۆ بە دونیای دەرەوە، جەختیشیکردەوە پێویستە بە هەموولایەک کار بکەین و هاوکاری تەواوی ستافی مالپەڕی زانکۆ بکەین بە پێدانی هەواڵ و زانیاری نوێ لە پێناو گەیاندنی پەیامی زانکۆمان و بۆ هێنانەدی و سەرخستنی ڕەوتی کارکردنی زانکۆمان .\nماڵپەڕی نوێی زانکۆی ڕاپەڕین بەدیزاین و ناوەڕۆکی ناوازەوە ئەمڕۆ خرایە خزمەت خوێنەرانی، ماڵپەڕەکە ماوەی سێ مانگە بە سەرپەرشتی بەڕێوەبەرایەتی ڕاگەیاندنی زانکۆ و بە هەماهەنگی لیژنەی باڵای بەلکترۆنیکردنی زانکۆ کاری تیادا دەکرێت، ئەم ماڵپەڕە بە هەوڵ و کۆششی ستافێکی پڕۆفیشناڵ لە زانکۆ ( پێشەوا محمود ، سەردار حسێن ، حمید سلێمان محمد ) کاری دیزان و گواستنەوەی زانیارییەکانی بۆ کراوە، لێرەوە بەناوی بەڕێوەبەرایەتی ڕاگەیاندنی زانکۆوە سوپاس و پێزانینی خۆمانیان ئاڕاستە دەکەین.\nهاوکات هەر ئەمڕۆ و لە هەمان مەراسیمدا بە ئەلکترۆنیکردنی کارەکانی پڕۆسەی دڵنیایی جۆری و زانستخوازی بەردەوام لە زانکۆی ڕاپەڕین ڕاگەیەنرا، لە ئێستادا مامۆستایانی زانکۆمان دەتوانن لەڕێگەی ئەم بەستەرەی خوارەوە بە یوزەرنەیم و پاسۆردی تایبەتی خۆیان، کارەکانی پڕۆسەی دڵنیایی جۆری و زانستخوازی بەردەوام ئەنجامبدەن .\nئاگاداری بۆ بەكرێدانی كۆشكی وێنەگری كۆلێژی زانست و كۆلێژی پەروەردەی بنەڕەت\nئاگاداری بۆ بەكرێدانی كۆشكی وێنەگری كۆلێژی زانستەمرۆڤایەتییەكان و كۆلێژی پەروەردە/قەڵادزێ\nئاگاداری بۆ بەكرێدانی كافتریای كۆلێژی زانست و كافتریای كۆلێژی پەروەردە/قەڵادزێ\nئاگاداری بۆ بەكرێدانی كافتریای كۆلێژی زانستەمرۆڤایەتییەكان و كافتریای كۆلێژی پەروەردەی بنەڕەت\nئاگاداری بۆ بەكرێدانی كافتریای بەشە ناوخۆییەكانی كەمپەسی ڕانیە و كەمپەسی قەڵادزێی زانکۆی ڕاپەڕین\nئاگاداری لە زانکۆی ڕاپەڕین


په‌رله‌مانی عێراق كۆمپانیای كار راده‌گرێت\nكۆمپانیای كار كه له‌بواری نه‌وتدا كار ده‌كات و نزیكه له پارتیه‌وه، به‌ڵام له‌لایه‌ن ئه‌نجومه‌نی نوێنه‌رانی عێراقه‌وه بڕیارێك به‌ڕێوه‌یه بۆ راگرتنی كاره‌كانی ئه‌و كۆمپانیایه .\nپه‌رله‌مانتاری یه‌كێتی له‌عێراق به‌ختیار شاوه‌یس بۆ سایتی حیزبه‌كه‌ی وتویه‌تی: ئه‌نجومه‌نی نوێنه‌ران ده‌نگی له‌سه‌ر بڕیارێك داوه بۆ راگرتنی كاره‌كانی كۆمپانیای "كار" له كێڵگه‌كانی نه‌وتی كه‌ركوكدا .\nوتویه‌تیشی: هه‌رله‌و باره‌یه‌وه نوێنه‌ران لیژنه‌یه‌كی لێكۆڵینه‌وه‌ی له ئه‌ندامی لیژنه‌كانی وزه‌و ده‌ستپاكی و دارایی بۆ لێكۆڵینه‌وه له بڕی نه‌وتی هه‌نارده‌كراوی كێڵگه‌كانی كه‌ركوك له‌لایه‌ن كۆمانپانیای "كار"ه‌وه پێكهێناوه، كه هه‌مان كات لێكۆڵینه‌وه له بڕی ئه‌و پارانه‌ش ده‌كات كه له رێگه‌ی هه‌نارده‌كردن و فرۆشتنی نه‌وت ئه‌و كۆمپانیایه ده‌ستیكه‌وتووه‌و بردویه‌تی .


کوردیپێدیا - Cemîl Emîn\n👫 Cemîl Emîn | پۆل: کەسایەتییەکان | زمانی بابەت: 🏳 Kurmancî - Kurdîy Bakûr\n3. 👁 Cûma Berwarî\n4. 👁 Felemez Akad\n5. 👁 Hilmî Casim Berojkî\n➕ ئەم بابەتە لەلایەن: (جوان عومەر ئەحمەد)ەوە لە: Mar 21 2020 11:32PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Mar 22 2020 9:19AM پێداچوونەوەی بۆکراوە و ئازادکراوە


پێش ئەوەی وەرزی نوێی خولەکانی کوردستان دەست پێبکات پێویستە ئەم چەند گۆڕانكاریە بكرێت\nبۆچوون / بیروڕا :: 11/05/2018\nوەرزشی کوردستان وەکو زۆربەی بوارەکانی دیکەی کوردستان دەست بۆ هەر لایەکی ببەی وێرانەیەکە بۆ خۆی، ئینجا تۆپی پێی کوردستانیش سەرەڕای ئەوەی پارەیەکی زۆری بۆ خەرجکراوە، بەڵام لەبەر ئەوەی باش بەڕێوە نەبردراوە، ئەگەر تا بەیانی کەموکوڕییەکانتان بۆ بژمێرم تەواو نابن، لەبەر دۆخی ئێستای کوردستان واز لە کەموکوڕییە گەورەکان و بێسەروبەرییە بێ شومارەکان دەهێنم، باسی بابەتێکی سادە و ئاسانتان بۆ دەکەم و پێشنیازێکیش بۆ فیدراسیۆنی تۆپی پێی کوردستان و یانەکان دەکەم.\nلە دوو وەرزی رابردووەوە لە دەزگای میدیاكانی وەرزشی كوردستان خەریکی رووماڵکردنی خولەکانی کوردستانین، پڕۆژە و بیرۆکەمان زۆرن، بەڵام دۆخی نەخوازراوی کوردستان زۆربەیانی لە بیر بردووینەتەوە، بەڵام هەندێک شت هەن نە پارەی زۆریان دەوێت نە کاتی زۆریان دەوێت، تەنیا پێویستی بە تۆزێک درککردنە بە شتەکان.\nمەعقول نییە تاکو ئێستا خولی نایابی کوردستان و خولی پلە یەکی کوردستان لۆگۆیان نییە، لە ماوەی دوو وەرزی رابردوو لە دەزگای میدیاكانی وەرزش لە هەموو گرافیک و دیزاینێک بە ناچاری لۆگۆی فیدراسیۆنی تۆپی پێی کوردستانیان بەکار هێناوە، لە هیچ وڵاتێکی دونیا نییە لۆگۆی فیدراسیۆنی تۆپی پێی وڵاتەکە لۆگۆی خولەکەشی بێت، ئێمە خۆمان بە عێراق نادەین و تۆپی پێی ئەوانمان پێ دواکەوتووە، بەڵام ئێستا بڕۆ لە گووگل سێرچێک بکە و دەبینیت لۆگۆی فیدراسیۆنی تۆپی پێی عێراق لەگەڵ لۆگۆی خولی نایابی عێراق جیاوازە، ئینجا لۆگۆی پریمەرلیگ و فیدراسیۆنی تۆپی پێی ئینگڵاند، لۆگۆی لالیگا و فیدراسیۆنی تۆپی پێی ئیسپانیا، لۆگۆی سێریا ئەی و فیدراسیۆنی تۆپی پێی ئیتالیا و لۆگۆی خولی تورکیا و لۆگۆی فیدراسیۆنی تۆپی پێی تورکیاش بە هەمان شێوە لە یەکتری جیاوازن.\nپیشنیاز بۆ فیدراسیۆنی تۆپی پێی کوردستان و لیژنەی پێشبڕکێکانی ئەو فیدراسیۆنە دەکەم لەو ماوەیەی ماوە پیش ئەوەی خولی نایابی کوردستان دەستپێبکات، لە رێگای هەژماری فەرمی فیدراسیۆنەکە لە تۆڕە کۆمەڵایەتییەکانەوە بانگەوازێک بکەن و داوا بکەن ئەو کەسانەی کاری دیزاین دەکەن لۆگۆیەکی تایبەت بۆ خولی نایابی کوردستان دروست بکەن و باشترینیان دەستنیشان بکەن و ئەگەر خەڵاتێکی بچووکیش بێت، بە خاوەنی بیرۆکەی باشترین دیزاینی بدەن، دواتریش بەفەرمی بە لۆگۆی خولەکە بناسێنن، بە دەزگاکانی راگەیاندنی بدەن و لەمەودوا لە دیزاینەکان و یاریگەکان و مەراسیمە فەرمییەکانیش بەکاری بهێنن، سەرەتا ئەگەر لۆگۆیەکەش نایاب نەبێت، بەلایەنی کەم با وەکو هەنگاوێکی سەرەتایی خولەکە لۆگۆیەکی هەبێت و دواتر دەکرێت لە وەرزەکانی داهاتوو بگۆڕدرێت، دەکرێت بۆ خولی پلە یەک و دووش ببنە خاوەن لۆگۆی خۆیان.\n لۆگۆیەکانیان ئەوەندە بچووک و ناشرینن، حەیفە پێیان بگوترێت یانە\nئەگەر میدیاکان گرنگی بە تۆپی پێ و وەرزی ناوخۆ نەدەن، سەرۆک و کارگێڕ و راگەیاندنی یانەکان رەخنەیان لێدەگرن، کەچی تاکو ئیستا درکیان بەوە نەکردووە لۆگۆیەکی جوان و شیاو بۆ یانەکانیان دروست بکەن، لە کاتێکدا هەزاران گەنجی دیزاینەری بە توانمان هەیە و دەتوانن بە بڕە پارەیەکی کەم ببنە خاوەنی لۆگۆیەکی شاز.


گفتوگۆكانى ئه‌ستانه له به‌رژه‌وه‌ندى توركیا و ئێران و ڕوسیایه\nهێزه‌كانى حكومه‌تى سوریا له سنوره‌كانى ئیدلیب كۆبوونه‌ته‌وه، ئەوەش بە ئاماده‌كارى بۆ هێرشكردنه سه‌ر ناوچه‌كه ده‌بینرێت، بڕیاریشه كۆتایى مانگى نیسان له ئه‌ستانه گفتوگۆكانى تایبه‌ت به دۆخى سوریا ده‌ستپێبكه‌نه‌وه.\nمحه‌مه‌د ده‌روێش، ئه‌ندامى ئه‌نجومه‌نى به‌ڕێوه‌به‌رێتى نیشتمانى دیموكراتى سوریا، له حه‌له‌ب به ئاژانسى هاوار نیوز-ى ڕاگه‌یاندووە: "بۆ گفتوگۆكانى ئه‌ستانه كه بڕیاره له 25 و 26ى مانگى نیسان ده‌رباره‌ى ئاڵۆزییه‌كانى سوریا به‌ڕێوه‌بچێت، تا ئێستا دیار نییه به‌شدارانى كێن، گه‌رچى ویلایه‌ته یه‌كگرتوه‌كانى ئه‌مریكا له‌دوا په‌یامیدا ده‌رباره‌ى ئاڵۆزیییه‌كانى سوریا داواى گفتۆگۆى كردووه، به‌ڵام له‌و باره‌وه‌یه تا ئێستا هیچ گۆڕانكارییه‌ك به ئاڕاسته‌ى چاره‌سه‌ربوونى ئاڵۆزییه‌كان له سوریا نابینرێت".\nده‌روێش وتیشى: "توركیا و ڕوسیا و ئێران، دانوستانه‌كان هه‌میشه له به‌رژه‌وه‌ندى خۆیان به‌ڕێوه‌ده‌به‌ن، ته‌نانه‌ت ئه‌و بابه‌تانه‌ى ده‌برێنه گفتوگۆكانى ئه‌ستانه، هه‌ستیپێده‌كرێت كه له هه‌وڵدان به‌رژه‌وه‌ندییه‌كانى خۆیان له سوریا ده‌سته‌به‌ر بكه‌ن، نه‌ك چارەسە‌ركردنى ئه‌و كێشانه‌ى كه بوونه‌ته ئاڵۆزى جدى له‌سه‌ر چاره‌نووسى سوریا".\nئه‌و ئه‌ندامه‌ى ئه‌نجومه‌نى به‌ڕێوه‌به‌رێتى نیشتمانى دیموكراتى سوریا، ده‌رباره‌ى ناوچەی دژه‌فڕین ئاماژەی بەوەکرد، ڕوسیا به‌هۆى ئه‌وه‌ى له‌گه‌ڵ توركیا ده‌رباره‌ى ناوچه‌كه هیچ لێكتێگه‌شتنێكیان نییه، ویلایه‌ته یه‌كگرتوه‌كانى ئه‌مریكاش بەو دۆخە دڵخۆش نیە، ئاشکراشی کرد، ڕژێمى سوریا هێزه‌كانى له‌سه‌ر سنوورى ئیدلیب كۆكردۆته‌وه پێده‌چێت هێرش بۆسه‌ر ناوچه‌كه ده‌ستپێبكات.\n"ئێمه ناتوانین چاره‌نووسى ناوچه داگیركراوه‌كانى ژێر ده‌سه‌ڵاتى ڕژێمى سوریا دیاریبكه‌ین، ئه‌گه‌ر هێزه‌كانى ڕژێم گه‌یشتنه نزیك كانتۆنى عه‌فرین و له‌گه‌ڵ هێزه‌كانى توركیا و گروپه چه‌كداره‌كان هامه‌هه‌نگییان كرد، ئه‌وه بێگومان دۆخه‌كه به‌ره‌و ئاڵۆزى و چاره‌نووسێكى نادیار ده‌ڕوات"، محه‌مه‌د ده‌روێش واى وت.\nئەمریکا لە بارەی سوریا-وە هۆشداری دەداتە تورکیا\n2019.04.04 - 09:04


په‌رله‌مان كوردستان له‌باره‌ى گرانى نرخ ئه‌نته‌رنێت ميواندارێ وه‌رپرسه‌يليگ ئه‌كا - شـه‌فـه‌ق نيـوز\nهــــه‌واڵ كــوردى په‌رله‌مان كوردستان گرانى نرخ ئه‌نته‌رنێت ميواندارێ وه‌رپرسه‌يليگ\nشه‌فه‌ق نيوز/ لينژنه‌ى خزمه‌تگوزاريه‌يل شاره‌وانى و گواشتنه‌وه‌و په‌يوه‌نديه‌يل و گه‌شتيارێ و ئاوادانكردنه‌وه له په‌رله‌مان هه‌رێم كوردستان، ئاشكراى ميوانداريكردن وه‌ڕيه‌وبه‌ره‌يل گشتى له وه‌زاره گواستنه‌وه‌و په‌يوه‌نديه‌يل كرد له ئه‌نجام به‌رزه‌وبوين نرخه‌يل په‌يوه‌ندى و ئه‌نته‌رنێت.\nله‌و باوه‌ته‌و، هاوڕێ مه‌لا ستار سه‌رۆك ليژنه‌گه له كۆنگره‌يگ رووژنامه‌گه‌رى وت: له‌و دانيشتنه ك ليژنه‌گه ئه‌نجامى داگه له‌تى بڕيار دايمنه ميواندارى وه‌ڕه‌يه‌وبه‌ر ديوان گشتى و وه‌ڕيه‌وبه‌ر پلاندانان گشتى له وه‌زاره‌ت گواستنه‌وه و په‌ويه‌نديه‌يل بكه‌يم له‌باره‌ى به‌رزه‌وبوين نرخ ئه‌نته‌رنێت و كزى ئه‌و خزمه‌تگوزاريه‌يله ك پيشكه‌ش وه هاووڵاتيه‌يل ئه‌كريه‌ێد له هێڵه‌يل تووڕ ئه‌نته‌رنێت و چوينێتى كاركردن كۆمپانيايه‌يل له‌و چوارچێوه‌ى.\nمه‌لا ستار يه‌يش ده‌رخست ك شكايه‌ته‌يل فريه‌يگ له‌لايه‌ن هاووڵاتيه‌يله‌و له‌و باوه‌ته‌و وه‌پيان ره‌سيه و هه‌ر وه‌و خاتريشه ميواندارى وه‌ريوبه‌ره‌يل ئه‌كريه‌ێد ئه‌را شيه‌وكردن مه‌سه‌له‌گه‌و ده‌رخستن زانياريه‌يل له‌و باوه‌ته‌و ك نگه‌رانى فريه‌يگ له‌لاى هاووڵاتيه‌يل په‌يا كردگه.\nهەولێر نوقڵانەی واز هاوردن لە ئاسانکاری قەیەغەگە دەێد\nعه‌بولمه‌هدى سه‌ردان هه‌ولێر ئه‌كاو چه‌وێ ئه‌كه‌فێده سه‌رۆك هه‌رێم كوردستان\nهه‌رێم كوردستان جموجويل بازرگانى وه‌ل ئيران له ده‌روازه‌يگ وسان


مێژووی بنه‌ماڵه‌ی بارزانی و پارتی،\nمێژووی دوژمنایه‌تی چینه چه‌وساوه‌کانه له بڕگه بۆگه‌نه‌کانی دوو سیسته‌مدا!\nماوه‌یه‌ک له‌مه‌وبه‌ر چاوپێکه‌وتنێکی قانعی فه‌رد( قوتابی دوکتۆرا له بواری مێژودا) له گۆڤاری لڤیندا، به باسکردنی( بیره‌وه‌ری) و ( ڕاپۆرت)ی چه‌ند کاربه‌ده‌ستێکی ناو ده‌زگا ده‌وڵه‌تی و جاسوسی یه کانی ئێران و به‌ریتانیا و ئه‌مریکا، مه‌سه‌له‌ی خیانه‌ت و عه‌ماله‌تی له مێژووی سیاسی و سه‌ربازی مسته‌فا بارزانیدا وروژاند. ئه‌مه‌ش بوو به هۆی ده‌رکردنی به‌یاننامه‌ی هه‌ڕه‌شه و خوتبه‌ی مه‌لاکان و به‌ده‌نگه‌وه‌هاتنی چه‌ندین قه‌ڵه‌م به‌ده‌ست و سیاسه‌تمه‌داری بزوتنه‌وه‌ی کوردایه‌تی عێراق و ئێران و سه‌ره‌نجام قسه‌وباس له‌سه‌ر که‌سایه‌تی و مێژووی سیاسی و بارزانی و بنه‌ماڵه‌که‌ی و پارتی و کوردایه‌تی و پیرۆزیه‌کانی کورد و چه‌مکی مێژوو و میدیای ئازاد، به‌شێکی زۆری خه‌ڵکی کوردستانی عێراق و ئێرانی به‌خۆیه‌وه خه‌ریک کرد. هه‌ر ئه‌م ڕاده‌یه له بایه‌خ پێدان منیشی ناچار کرد قسه‌یان له‌سه‌ر بکه‌م.\nقسه‌یه‌ک سه‌باره‌ت به چه‌مکی مێژوو .\nبه‌وپێیه‌ی که ته‌وه‌ره‌ی مه‌سه‌له‌که( مێژوو) ه‌و لق و پۆپه‌کانیشی باسکردن و به‌رگری کردنه له که‌سایه‌تی کاراکته‌رێکی کاریگه‌ر له مێژوودا، ئه‌وا بمانه‌وێت و نه‌مانه‌وێت یه‌کێک له بنه‌ما گرنگه‌کانی ئه‌م قسه‌وباسانه، بریتی یه له تێگه‌یشتنێکی دیاریکراو سه‌باره‌ت به چه‌مکی مێژوو و له‌وێشه‌وه پابه‌ندبوون به سه‌نگ و پێوانه‌یه‌کی دیاریکراو بۆ هه‌ڵسه‌نگاندنی ده‌وری کاراکته‌ره‌کان له‌و مێژوه‌دا و حه‌تمه‌ن ئه‌م قسه‌وباسه‌ش ده‌بێته یه‌کێک له‌و هه‌ل و هه‌وڵانه‌ی که له ئاکامدا تێگه‌یشتنێکی دیاریکراو سه‌باره‌ت به چه‌مکی مێژوو جێبکه‌وێت.\nهه‌ربۆیه پرسیارێکی گرنگ له‌م نێوه‌دا ئه‌وه ده‌بێت، که ئایا قانعی فه‌رد ده‌یه‌وێت به چ تێگه‌یشتنیکه‌وه له مێژوو، مێژوو بنوسێته‌وه؟\nساده‌ترین پێناسه بۆ تێگه‌یشتنی قانعی فه‌رد سه‌باره‌ت به مێژوو، ئه‌وه‌یه که کاراکته‌ر و ده‌زگا و ده‌وڵه‌ته‌کان له کۆمه‌ڵگا داده‌بڕێت و به شێوه‌یه‌کی سه‌ربه‌خۆ مامه‌ڵه‌یان له‌گه‌ڵدا ده‌کات و زۆر به‌ده‌گمه‌ن ده‌گه‌ڕێته‌وه سه‌ر ململانێ چینایه‌تیه‌کانی ناو کۆمه‌ڵگا، هه‌ر ئه‌م تێگه‌یشتنه‌ش وای له‌و کردوه، له نوسینه‌وه‌ی مێژودا، په‌نا بۆ بیره‌وه‌ری و راپۆرتی سیاسه‌تمه‌دار و کاربه‌ده‌سته‌کانی حزب و ده‌زگا و ده‌وڵه‌ته‌کان ببات و به‌هێچ شێوه‌یه‌ک سه‌رنجی نه‌چێته سه‌ر ڕه‌نگدانه‌وه و کاریگه‌ری ده‌ور و کارکردی ئه‌و کاراکته‌رانه له په‌یوه‌ندی و ته‌رازووی هێز و مه‌وقعیه‌ت و به‌شی چینه‌کانی ناو کۆمه‌ڵگادا.\nئه‌وه‌نده‌ی تایبه‌ت بێت به مێژووی سیاسی و سه‌ربازی مسته‌فا بارزانی، ئه‌م تێگه‌یشتنه چه‌ند نازانستی و ناڕاسته ئه‌وه‌نده‌ش دوژمنکارانه‌یه له دژی ئه‌و چین و توێژه چه‌وساوانه‌ی که له مێژووه‌که‌دا بونه‌ته قوربانی هه‌ڵسوڕانی سیاسی و سه‌ربازی بارزانی. به‌مه قانعی فه‌رد یه‌کێک ده‌بێت له‌و که‌سانه‌ی که ده‌یانه‌وێت له نوسینه‌وه‌ی مێژوودا به زه‌ره‌ری ئه‌و چینانه به‌شداری مێژوو بکه‌ن.\nنازانستی یه چونکه هه‌بوونی چین و توێژی جیاواز و خاوه‌ن به‌رژه‌وه‌ندی جیاواز و دژ به‌یه‌ک ( ئاغا و ده‌ره‌به‌گ و سه‌رۆک عه‌شیره‌ت و بازرگان له‌لایه‌ک و جوتیار و وه‌رزێر و شوان و خزمه‌تکار و کرێکار له‌لایه‌کی تره‌وه) له سه‌رده‌می هه‌ڵسوڕانی بارزانیدا، سیمایه‌کی دیار و ئاشکرای کۆمه‌ڵگای کوردستان بوه و نکولی کردن لێی، وه‌ک خۆ بێبه‌شکردن وایه له توانای بینین و لێکدانه‌وه، که ته‌نیا کاتێک ئینسان په‌نای بۆ ده‌بات، که به‌رژه‌وه‌ندیه‌کی گه‌وره‌تری له به‌کارهێنانی چاو و عه‌قڵ هه‌بێت! هه‌ر ئه‌م به‌رژه‌وه‌ندیه‌شه قانعی فه‌ردی وا لێکردوه، له کوردستاندا بارزانی و تاڵه‌بانی و ... کێ و کێ ببینێت، به‌ڵام ئه‌و نه له به‌رهه‌مێناندا ئه‌و جوتیار و وه‌رزێر و خزمه‌تکارانه ده‌بینێت که بۆ ئاغا و شێخ و سه‌رۆک عه‌شیره‌ته‌کان کاریان ده‌کرد و نه له ئه‌ده‌بیاتی ئه‌و سه‌رده‌مه‌دا شیعر و چیرۆک و نوکته و به‌سه‌رهاتی دڕندایه‌تی چینه داراکان و کاربه‌ده‌ستانی داموده‌زگاکان و چه‌وسانه‌وه و ناڕه‌زایه‌تی چین و توێژه نه‌داره‌کان و ژنان و لاوان و مناڵان ده‌بینێت و نه له سیاسه‌تیشدا بره‌وی بیروباوه‌ڕی یه‌کسانیخوازی و پێشکه‌وتنخوازی ده‌بینێت. هه‌روه‌ها ئه‌و ته‌نانه‌ت له فه‌رهه‌نگی ئه‌و کاته‌دا مانای ( ئه‌زبه‌نی) یه‌که‌ی پێشمه‌رگه و موریده‌کانی( به تاڵه‌بانیشه‌وه!) که به بارزانی یان ده‌وت نازانێت! هه‌ر لێره‌شه‌وه ئه‌و به ڕێگایه‌کدا ده‌ڕوات که موعانات و ئاوات و ئامانجی چینه نه‌داره‌کان ناناسێت و ئه‌وه‌ی لا گرنگ نی یه که له خۆی بپرسێت: باشه له‌م هه‌موو به‌ندوبه‌سته ناوخۆیی و ناوچه‌یی و نێوده‌وڵه‌تیه و له‌م هه‌موو ده‌ور بینینانه‌ی بارزانیدا، موعاناتی ئه‌م چین و توێژانه و مه‌وقعیه‌ت و ئاوات و ئامانجه‌کانیان چی یان به‌سه‌ر ده‌هات؟ ئایا له‌و سه‌رده‌مه‌دا، که جوتیاره‌کان خوازیاری ئه‌وه بوون ببنه خاوه‌نی زه‌وی خۆیان و چیتر بێگاری و وه‌رزێری بۆ ئاغا و ده‌ره‌به‌گه‌کان نه‌که‌ن، له به‌هێز بوونی کوردایه‌تی و پارتی و بارزانیدا، چی یان به نسیب بوو؟ ئه‌و ئه‌م به‌ڵگانه‌ی بۆ ناسین و نوسینه‌وه‌ی مێژووی سیاسی و سه‌ربازی بارزانی هێنده‌ی قسه‌ی کۆنه ساواکێک و ڕاپۆرتی جاسوسێکی ده‌زگا هه‌واڵگری یه‌کان بۆ گرنگ نیه.\nتێبینی یه‌کی تر له‌سه‌ر چۆنێتی مامه‌ڵه‌ی قانعی فه‌رد له‌گه‌ڵ مێژووی سیاسی و سه‌ربازی مسته‌فا بارزانیدا ئه‌وه‌یه، که ده‌یه‌وێت سیفه‌ته‌کانی( خیانه‌ت و عه‌ماله‌ت) به‌سه‌ر که‌سایه‌تی سیاسی و سه‌ربازی بارزانیدا زاڵ بکات و ئه‌و به‌شه له سیفه‌تی( دوژمنایه‌تی چینایه‌تی و تاوانی چینایه‌تی) پێ دابپۆشێت. لێره‌شدا ئه‌و پرسیاره سه‌رهه‌ڵده‌دات، کێ سوود له‌م جۆره نوسینه‌وه‌یه وه‌رده‌گرێت؟\nده‌توانین له چه‌ند لایه‌که‌وه بۆ وه‌ڵامدانه‌وه‌ی ئه‌م پرسیاره بچین و له ڕێگای چه‌ند پرسیار و وه‌ڵامێکی تره‌وه بیخه‌ینه ڕوو:\nئایا له هه‌ڵسوڕان و پێشمه‌رگایه‌تی بارزانیدا( هه‌ر له ژه‌نراڵ بونیه‌وه له کۆماری مه‌هاباددا تا ده‌گاته سه‌رکردایه‌تی کردنی ده‌یان هه‌زار پێشمه‌رگه له کوردستانی عێراقدا) جوتیاره‌کانی کوردستان بوون به خاوه‌نی زه‌وی خۆیان؟ ئایا ژنانی کوردستان له ژێر سوکایه‌تیه دینی و کولتوری و فه‌رهه‌نگیه‌کان ڕزگاریان بوو؟ ئایا بیروباوه‌ڕه ئازادیخوازی و یه‌کسانیخوازی و ئینسانی یه‌کان هیچ ئاستێک له ڕه‌سمیه‌تیان وه‌رگرت؟ ئایا په‌یوه‌ندی یه ئینسانیه‌کانی خه‌ڵکی کوردستان و باقی شوێنه‌کان هه‌نگاوێک له‌وه‌ی که هه‌بوو چوه پێشه‌وه یان بوو به ژێر پێی شۆڤێنیزم و ڕه‌گه‌زپه‌رستی یه‌وه؟ له‌مانه‌ش زیاتر، ئایا له‌و خه‌بات و کوردایه‌تیه‌ی بارزانیدا چینه داراکانی نه‌ته‌وه‌کانی تر له ده‌سڵات که‌وتن؟\nئه‌ی ئایا له سه‌رجه‌م خیانه‌ت و عه‌ماله‌ته‌کانی بارزانیدا، چینه داراکان هیچ زیانێکیان به‌رکه‌وت؟ ئایا ده‌وری مه‌لا و شێخ و سه‌رۆک عه‌شیره‌ت و هه‌موو ئه‌وانه‌ی پیاوسالاری و کۆنه‌په‌رستی یان ده‌پاراست و دژایه‌تی مافه ئینسانی یه‌کانی جوتیاران و ژنان و لاوانیان ده‌کرد، هیچ گۆڕانێکی به‌سه‌ردا هات؟\nئایا هه‌ندێک له جوتیاران له‌ناو هێزی پێشمه‌رگه‌ی کوردایه‌تیدا نه‌بوون به پێشمه‌رگه و ئاغا کانیش نه‌ده‌بونه سه‌رلق و سه‌رپه‌ل؟\nئایا هه‌ر ئه‌و چه‌تری ڕزگاربونه‌ی که کوردایه‌تی و شۆڕشی ئه‌یلوله‌که‌ی بارزانی و ئیبراهیم ئه‌حمه‌د و تاڵه‌بانی، که بۆ پاشماوه‌کانی سیسته‌می ده‌ره‌به‌گایه‌تی و مه‌وقعیه‌تی ئاغا و سه‌رۆک عه‌شیره‌ته‌کان هه‌ڵیان دا و له بێزاری و تووڕه‌یی جوتیاران و توێژه پێشکه‌وتنخوازه‌کان ڕزگاریان کردن، نه‌بوو به بنه‌مای ئه‌وه‌ی که دواتر هه‌ر ئه‌و سه‌رلق و سه‌رپه‌ل و سه‌رۆک عه‌شیره‌ت و ئاغا و ده‌ره‌به‌گانه، ببن به به‌شێک له هێزه سه‌رکوتگه‌ره‌کانی ڕژێمه شۆڤێنی یه‌کانی عێراق؟\nئایا ئه‌م دابڕینه‌ی چینه نه‌داره‌کان و توێژه به‌شخوراوه‌کانی کوردستان، به هۆی کوردایه‌تی و ڕۆڵی سه‌رکردانه‌ی بارزانی یه‌وه، نه‌بوو به مایه‌ی لاوازکردن و ده‌سته‌مۆ کردنی چینه نه‌داره‌کانی باقی شوێنه‌کانی تری عێراقیش بۆ چینه داراکان و ژه‌نراڵه شۆڤێنی یه‌کان؟\nگومان له‌وه‌دا نی یه که وه‌ڵامی ئه‌مانه‌ش به‌ڵێ یه!\nکه‌واته ئه‌گه‌ر قانعی فه‌رد ده‌یه‌وێت به قازانجی چینه داراکان و بیروباوه‌ڕیان مێژووی کوردایه‌تی و یه‌کێک له ڕه‌مز و کاراکته‌ره‌کانی بنوسێته‌وه، ئه‌وا بۆ چینه نه‌دار و چه‌وساوه‌کان و توێژه به‌شخوراوه‌کانی ئێستا( که له سایه‌ی سه‌رمایه‌ی مه‌عنه‌وی بارزانی و سه‌رمایه‌ی ماددی بنه‌ماڵه‌که‌ی و کۆمپانیاکه‌ی و چینه داراکان و سه‌رمایه‌داراندا ده‌چه‌وسێنه‌وه) یه‌که‌مین پێداویستی نوسینه‌وه‌ی مێژووی سیاسی و سه‌ربازی بارزانی، ئه‌وه‌یه که کۆمه‌ڵگای ئه‌و کاته و شێوازی به‌رهه‌مهێنان و چۆنێتی چین و توێژه‌کان و مه‌یدانه ئابوری و سیاسی و فه‌رهه‌نگی یه‌کانی ململانێیان و ئاوات و ئامانجه‌کانیان و ته‌رازووی هێزیان له‌به‌رچاو بگیرێت و به‌دوای ئه‌و پرسیاره‌دا بگه‌ڕێت که ده‌وری ئه‌م بزوتنه‌وه و حزب و سه‌رکرده‌یه له‌سه‌ر به‌ش و مه‌وقعیه‌تی چینه نه‌داره‌کان و ژنان و لاوان و مناڵان چۆن بوه و چۆن که‌وتوه‌ته‌وه؟\nزه‌مینه ئابوری و سیاسی و فه‌رهه‌نگی یه‌کانی هه‌ڵکه‌وتنی بارزانی.\nبارزانی و پارتی له سه‌رده‌مێکدا بوون به پاڵه‌وانی مه‌یدانی سیاسی و سه‌ربازی، که پاشماوه ئابوری و سیاسی و فه‌رهه‌نگی و کولتوری یه‌کانی سیسته‌می ده‌ره‌به‌گایه‌تی ژیانی لای به‌شه ناڕازیه‌کانی جوتیاران و ئینسانه پێشکه‌وتنخوازه‌کانی ئه‌و کاته تاڵ کردبوو( شیعر و چیرۆک و نوکته و به‌سه‌رهاته‌کانی ئه‌وکاته به ئاسانی ئه‌مه ده‌سه‌لمێنن). له‌به‌رامبه‌ر ئه‌مه‌دا ئاغا و ده‌ره‌به‌گ و کاربه‌ده‌سته مشه‌خۆره‌کان و بازرگانه‌کانی ئه‌و سه‌رده‌مه و سیاسه‌تمه‌داره کۆنه‌په‌رسته‌کانیش، به چنگ و ددان دژایه‌تی ئه‌و جوتیار و ئینسانه پێشکه‌وتنخوازانه‌یان ده‌کرد، که له بێگاری و وه‌رزێری بۆ ئاغا و ده‌ره‌به‌گه‌کان و به‌ر به نیوه‌یی و زوڵم و سته‌می ئاغا و ده‌ره‌به‌گه‌کان و داموده‌زگا ئیداریه‌کانی ڕژێمی پاشایه‌تی و ده‌سڵاتی کاربه‌ده‌سته شۆڤێنیه‌کانی ناو ئه‌و ڕژێمه و سته‌می نه‌ته‌وایه‌تی و نه‌هامه‌تی و چه‌وساندنه‌وه و دواکه‌وتوویی و نه‌خوێنه‌واری و عاداته ڕزیوه‌کان و ده‌سه‌ڵاتی مه‌لا و کۆنه‌په‌رستان و سته‌می هه‌مه لایه‌نه‌ی داموده‌زگاکانی ڕژێمی پاشایه‌تی وه‌ته‌نگ هاتبوون و خوازیاری ئاڵوگۆڕێک بوون که کۆمه‌ڵگا له ڕووی ژیان و خزمه‌تگوزاری و فه‌رهه‌نگی و زانستی یه‌وه پێشکه‌وتنێک به‌خۆیه‌وه ببینێت و بتوانن له کۆمه‌ڵگایه‌کی کراوه‌تر و ئینسانی تر دا بژین، ...\nئه‌گه‌ر که‌سێک له‌و سه‌رده‌مانه‌دا ژیابێت( وه‌یان پرسیار له که‌سانێک بکات که له‌و سه‌رده‌مه‌دا ژیابن) ئه‌وه بێ هیچ گومانێک ئه‌وه‌ی بیر دێته‌وه وه‌یان ئه‌وه‌ی بۆ ده‌رده‌که‌وێت که مسته‌فا بارزانی و پارتی پاڵه‌وانی به‌رگری کر‌دن بوون له هه‌رچی دواکه‌وتوویی کۆمه‌ڵگا و پاشماوه‌کانی سیسته‌می ده‌ره‌به‌گایه‌تی هه‌بوو( ئاشکراترین به‌ڵگه، قسه‌کانی ئه‌م دواییه‌ی مه‌سعود بارزانی یه له کۆنگره‌ی حه‌وتی یه‌کێتی ئافره‌تاندا، که سه‌رنجی ڕێکخراوێکی ئافره‌تانی ده‌یان ساڵه‌ی حزبه‌که‌ی بۆ ژن به زۆر به‌شودان ڕاده‌کێشا! چونکه خۆی باش ده‌زانێت، که بنه‌ماڵه خه‌باتکاره‌که‌ی ئه‌و و حزبه عیملاقه‌که‌ی کوردایه‌تی، نه‌ک هیچ کاتێک قسه‌و هه‌وڵێکیان بۆ نه‌هێشتنی ئه‌و عاده‌تانه‌ی سه‌رده‌می ده‌ره‌به‌گایه‌تی نه‌بوه، به‌ڵکو ئه‌و زۆر له‌وه‌ش دڵنیایه که چۆن به ناوی پیرۆزی کۆمه‌ڵگاوه به‌رگری له‌و عاده‌تانه کردوه)، هه‌رکه‌س بیه‌وێت زۆر به ئاسانی ئه‌وه‌ی بۆ ده‌رده‌که‌وێت که ئه‌وان شۆڕه‌سواری پاراستنی به‌رژه‌وه‌ندی یه ئابووری و سه‌ربازی و سیاسی یه‌کانی ئاغا و ده‌ره‌به‌گه‌کانی کوردستان بوون، زه‌قترین به‌ڵگه له‌م نێوه‌دا، بریتی بوو له په‌کخستنی ئه‌و به‌رنامه ئیسڵاح زه‌راعی یه‌ی که عه‌بدولکه‌ریم قاسم بۆ دابه‌شکردنی زه‌وی به‌سه‌ر جوتیاره‌کاندا ڕایگه‌یاندبوو( که به‌هۆی ئه‌و هه‌ڵوێسته‌ی بارزانی و پارتی یه‌وه، تا ئێستاش ئاغاکان له زۆر ناوچه‌ی کوردستاندا خاوه‌ن زه‌وین! وه له‌و شوێنانه‌شدا که جوتیاره‌کان توانیبێتیان زۆری خۆیان ببنه خاوه‌نی زه‌وی، ئه‌وا هیچ جۆره تاپۆیه‌کیان نی یه و بنه‌ماڵه‌ی بارزانی له‌هه‌ر کوێش توانیبێتیان پشتیوانی شێخ و ئاغاکانیان کردوه بۆ ئه‌وه‌ی زه‌وی یه‌کان داگیر بکه‌نه‌وه ) له پاڵ هه‌موو ئه‌مانه‌شدا هه‌رکه‌س بیه‌وێت ئه‌وه‌ی بۆ ده‌رده‌که‌وێت که بارزانی و پارتی چۆن به‌و په‌ڕی دڕندایه‌تیه‌وه به‌شداری یان کرد له هه‌ڵپڕوکاندنی چرۆی بیروباوه‌ڕی ئینسانی و هاوچاره‌نوسی که له‌نێوان چین و توێژه زه‌حمه‌تکێش و پێشکه‌وتوخوازه‌کانی عێراقدا ( به هه‌موو پێکهاته‌کانیه‌وه) گیرسابوو. ئه‌وه‌ی بۆ ده‌رده‌که‌وێت که بارزانی و پارتی چۆن وه‌ک (قل)ێکی تری (چه‌سپی دوقولو) ی بیری شۆڤێنی بوون، به ته‌واوکه‌ری به‌عس له کوردستاندا و چاوی خه‌ڵکیان پێ به‌ست و سه‌رجه‌م په‌یوه‌ندیه ئینسانیه‌کانی نێوان خه‌ڵکی عێراقیان کرد به ژێر پێی دوژمنایه‌تی قه‌ومی یه‌وه و شان به شانی یه‌کتر چینه چه‌وساوه و هاوچاره‌نوس و پێشکه‌وتوخوازه‌کانی عێراقیان به‌سه‌ر نه‌ته‌وه‌کاندا دابه‌شکرد و له‌وێوه ده‌سته‌مۆی ئاغا و ده‌ره‌به‌گ و سه‌رۆک عه‌شیره‌ت و ژه‌نراڵ و شۆڤێنی یه دڕنده‌کانیان کردنه‌وه. به‌و جۆره بارزانی و پارتی له ئاخروئۆخری سیسته‌می ده‌ره‌به‌گایه‌تیدا مه‌دالیای دژی پێشکه‌وتوخوازی( به نسبه‌ت ئه‌و کاته‌وه) و پارێزگاری کردن له سیسته‌مێکی بۆگه‌ن و به‌رژه‌وه‌ندی چینه داراکان و بیروباوه‌ڕه دواکه‌وتوو و دژی ئینسانی و شۆڤێنی یه‌کان و دژایه‌تی کردنی چینه چه‌وساوه‌کان و بیروباوه‌ڕه ئینسانی یه‌کانیان پێبڕا. ئێستاش مه‌سه‌له‌که زۆر ڕوونه: ئه‌گه‌ر سیسته‌می سه‌رمایه‌داری له سه‌راسه‌ری جیهاندا گه‌یشتوه‌ته ئه‌وپه‌ڕی بۆگه‌ن بوونی خۆیی و هیچ چرکه‌یه‌ک تێناپه‌ڕیت که پارێزه‌ره جۆراوجۆره‌کانی هێرش نه‌که‌نه سه‌ر ده‌سکه‌وته‌کانی به‌شه‌ریه‌ت و چینه چه‌وساوه و پێشکه‌وتوخوازه‌کان و بیروباوه‌ڕه ئینسانی و یه‌کسانیخوازیه‌کان، ئه‌وا بنه‌ماڵه‌ی بارزانی و پارتی هه‌مان ڕۆڵی پاراستنی ئه‌و سیسته‌مه بۆگه‌نه و دژایه‌تی کردنی به‌رژه‌وه‌ندیه‌کانی چینه چه‌وساوه‌کان ده‌بینن و تا ئه‌م ساته به دڕندایه‌تیه‌کی چه‌ندان قاتی پێشتره‌وه، خۆیان شایانی مه‌دالیای پاراستنی ئه‌م بڕگه بۆگه‌نه‌ی سیسته‌می سه‌رمایه‌داری کردوه. بنه‌ماڵه‌ی بارزانی و پارتی له‌م بڕگه‌یه‌دا: بڕی ئه‌و سه‌رمایه مادد‌ی یه‌ی که به پشتیوانی سه‌رمایه‌ی مه‌عنه‌وی بیروباوه‌ڕی کوردایه‌تی تاڵانیان کردوه، خۆی له چه‌ندین ملیار دۆلار ده‌دات، ژماره‌ی ئه‌و که‌سانه‌ی که ئاواره‌یان کردوون، زیاتر له ده‌یان هه‌زار که‌س ده‌بێت، به به‌رچاوی هه‌موو دنیاوه شه‌ڕی ناوخۆ و31 ی ئابیان تۆمار کردوه، که به هۆیه‌وه هه‌زاران که‌س کوژران و بێسه‌روشوێن کران و زیندانی کران و ئاواره بوون، چه‌ندین هه‌ڵسوڕاوی سیاسی و ڕۆژنامه‌نوسیان کوشتوه، له‌م بڕگه‌یه‌دا دزی و تاڵانی و به‌رنامه‌ی بنه‌ماڵه‌ی بارزانی و پارتی بوه‌ته مایه‌ی (کرێنشین کردن) ی سه‌دان هه‌زار که‌س و زه‌مینه خۆشکردن بۆ سه‌دان هه‌زاری تر بۆ خۆیان و سه‌رمایه‌داره‌کانی ناوچه‌که، له‌م بڕگه‌یه‌دا هه‌ناسه‌دان و ئاوخواردنه‌وه و قسه‌کردن و خه‌سته‌خانه و هه‌رچی پیداویستی ژیان هه‌یه بونه‌ته سه‌رچاوه‌ی قازانج کردن، ...\nهه‌روه‌ک له سه‌ره‌وه ئاماژه‌م پێدا، دوژمنایه‌تی کردنی چینه چه‌وساوه‌کان و توێژه پێشکه‌وتنخوازه‌کان و بیروباوه‌ڕه ئینسانی یه‌کان، سه‌رتاپای مێژووی سه‌ربازی و سیاسی مسته‌فا بارزانی یان داگیرکردوه و تاوانه‌کانی ئه‌و بۆ فریودان و ده‌سته‌مۆ کردن و سه‌رکوت کردنیان له بیره‌وه‌ری و ژیان و چاره‌نوسی سه‌دان هه‌زار که‌سدا هه‌ڵکه‌نراون و ئاسه‌واره ئابوری و فه‌رهه‌نگی و سیاسی یه‌کانی به مێژووی کوردستانه‌وه دیاره و بنه‌ماڵه‌ی بارزانی و کۆمپانیاکه‌ی( پارتی) له‌سه‌ر خه‌زێنه‌ی ده‌سکه‌وته‌کانی ئه‌و تاوانانه، بونه‌ته خاوه‌نی سه‌رمایه‌یه‌کی ماددی چه‌ندین ملیار دۆلاری و ده‌سڵاتێکی حساب بۆ کراوی ناوخۆیی و ناوچه‌یی و داسه‌پێنه‌ر و پاسه‌وانی دۆزه‌خێک بۆ چه‌وساندنه‌وه‌ی چینه چه‌وساوه‌کان و توێژه به‌شخوراوه‌کانی کوردستان( هه‌ر ئه‌مه‌ش ده‌توانێت مانا و هۆکاری کوردایه‌تی و خیانه‌ت کردنه‌کانیشی ڕوون بکاته‌وه و مانای ڕاسته‌قینه‌ی بارزانی و بیر و باوه‌ڕ و ئامانجه‌کانی وه‌ک خزمه‌تکارێکی به ئه‌مه‌کی چینه داراکان و دوژمنێکی سه‌رسه‌ختی چینه چه‌وساوه‌کان نیشان بدات و ئه‌وه‌ش بسه‌لمێنێت).\nبه کورتیه‌که‌ی، که‌س نکولی له‌وه نی یه که بنه‌ماڵه‌ی بارزانی و پارتی پاڵه‌وانن، به‌ڵام ئه‌وان پاڵه‌وانی پاراستنی بڕگه بۆگه‌نه‌کانی سیسته‌مه دژی ئینسانی و چه‌وسێنه‌ره‌کانن. ئه‌گه‌ر به‌شێک له مێژووی سیاسی بارزانی بریتی بێت له (خیانه‌ت کردن) له هاوڕێ و هاوڕێبازه‌کانی، ئه‌وا هه‌موو هونه‌ر و مێژوو و سه‌رچاوه‌ی ده‌سکه‌وتی بنه‌ماڵه و حزبه‌که‌ی و بزوتنه‌وه‌که‌ی، بریتی یه له (دوژمنایه‌تی و تاوان) له دژی چینه چه‌وساوه و توێژه ئازادیخوازه‌کان.\nورده‌کاری قسه‌کانی قانعی فه‌رد چۆن ده‌که‌وێته‌وه؟\nئێستا که له سه‌ره‌وه هه‌وڵم دا، مانا چینایه‌تی یه‌کانی چه‌مکی مێژوو و چۆنێتی نوسینه‌وه‌ی ڕوون بکه‌مه‌وه، جێی خۆشیه‌تی که کاریگه‌ری ورده‌کاری قسه‌کانی قانعی فه‌رد(سه‌باره‌ت به مێژووی بارزانی) له‌سه‌ر کۆمه‌ڵگای کوردستان لێکبده‌مه‌وه.\nهه‌ر له‌و ڕاستی یه‌وه، که کۆمه‌ڵگای کوردستان کۆمه‌ڵگایه‌کی چینایه‌تی یه و چۆن له مێژوو دا به‌رژه‌وه‌ندی جیاوازیان هه‌بوه و هه‌یه، ئاواش کاریگه‌ری مه‌سه‌له و بابه‌ته جێبایه‌خه‌کان، ده‌که‌ونه سه‌نگه‌ری ململانێی به‌رژه‌وه‌ندیه جیاوازه‌کانه‌وه. لێدانی که‌سێتی بارزانیش، ناتوانێت له‌م حوکمه بترازێت. به‌ڵام ده‌بێت سه‌ره‌تا ئه‌و چین و توێژانه و مه‌یدانه‌کانی ململانێیان دیاری بکه‌ین و دواتر به‌پێی گرنگی و کاریگه‌ری ئه‌و لێدانه له سه‌ر به‌ش و مه‌وقعیه‌ت و ده‌سڵاتی هه‌ریه‌که‌یان چۆنێتی که‌وتنه‌وه‌که‌ی لێکبده‌ینه‌وه. بۆ دیاریکردنی ئه‌و چێن و توێژانه‌ش زانستی ترین و ئاسانترین ڕێگه ئه‌وه‌یه که بنه‌مای ئابوری و به‌رهه‌مهێنانی کوردستان له‌به‌رچاو بگرین:\nسیمای سه‌ره‌کی به‌رهه‌مهێنانی کوردستان بریتی یه له که‌ڵه‌که‌کردنی خێرای سه‌رمایه و خستنه‌گه‌ڕی سه‌رمایه.\nهه‌رکه‌س به‌راوردێکی ساده‌ی نێوان سه‌رمایه‌ی سه‌رمایه‌داره‌کانی کوردستان( که بنه‌ماڵه‌ی بارزانی و تاڵه‌بانی و سیاسه‌تمه‌داره‌کانی بزوتنه‌وه‌ی کوردایه‌تی له سه‌ره گه‌وره‌کانین) له ئێستادا و بیست ساڵ له‌مه‌وبه‌ر بکات و له‌و قڵشته چینایه‌تی یه ورد بێته‌وه که له نێوان چینه داراکان و سه‌رمایه‌داران له‌لایه‌که‌وه و کرێکاران و کارمه‌ندان و خه‌ڵکانی زه‌حمه‌تکێش له‌لایه‌کی تره‌وه بکات، ئه‌وه‌ی بۆ ده‌رده‌که‌وێت که له ماوه‌ی ئه‌م بیست ساڵه‌دا هه‌رچی سامانی کۆمه‌ڵگا هه‌یه به‌سه‌ر ئه‌و دوو به‌شه‌دا دابه‌شکراوه و له‌و به‌شکردنه‌دا چینێکی ملیاردێر و ملیۆنێر و چینێکی هه‌ژار دروست بوه. له‌و دابه‌شکردنه‌دا که‌سانێک هه‌ن شارێک دروست ده‌که‌ن و سه‌دان هه‌زاریش هه‌ن کرێنشینن! له‌و دابه‌شکردنه‌دا که‌سانێک هه‌ن مانگانه‌ی خێزانێک ده‌ده‌ن به یه‌ک ژه‌می خواردن و خواردنه‌وه! له‌و دابه‌شکردنه‌دا...\nهه‌ڵبه‌ته ئه‌م دابه‌شکردنه هه‌روا له‌خۆوه و به ئاسانی ڕووی نه‌دا، ئه‌وه‌ی ئێستا ده‌یبینین، به‌ره‌نجامی گۆڕینه‌وه‌ی ئه‌و سه‌رمایه مه‌عنه‌وی یه‌ی کوردایه‌تی و حزبه‌کانی و بارزانی بوو وه‌ک یه‌کێک له ڕه‌مزه‌کانی! ئه‌وه‌ی ئێستا ده‌یبینین به‌ره‌نجامی فریوخواردن و ترساندن و سه‌رکوتی چینه نه‌داره‌کان بوو بۆ ئه‌وه‌ی سه‌رمایه مه‌عنه‌ویه چینایه‌تیه‌کانی خۆیان وه‌لا بنێن و ئه‌و چه‌که بانکیانه‌ی کوردایه‌تی هه‌ڵبگرنه‌وه، که ته‌نیا له بانکه‌کانی سیسته‌می چینایه‌تی ده‌گۆڕێته‌وه و ته‌نیا بۆ چینه داراکان ده‌بێت به سه‌رمایه‌ی ماددی! ئه‌گینا هه‌ر که‌سێکی سه‌ر به چینه نه‌دار و به‌شخوراوه‌کان هه‌ڵگری بێت، ئه‌وه بێ هیچ ئه‌ملا و لایه‌ک ( عه‌ربونه: به‌یع) ی سه‌رده‌مێکی تری چه‌وسانه‌وه‌ی خۆیی داوه و کاتێک ده‌یه‌وێت بیگۆڕیته‌وه، له چه‌وسانه‌وه‌ی زیاتر هیچی تری به نسیب نابێت!\nبه‌ڵام نه‌وه‌کانی بارزانی و چینێکی دارا که بیروباوه‌ڕی کوردایه‌تی و پارتی به‌رگری له هه‌بونیان یان ده‌که‌ن، ئێستا له‌پاڵ سه‌رمایه مه‌عنه‌ویه‌که‌یاندا خاوه‌نی سه‌رمایه‌یه‌کی ماددین( که پێویستی به وه‌گه‌ڕخستن و وه‌به‌رهێنان هه‌یه)، بۆ نه‌گبه‌تی پیرۆزیه‌کانی کوردایه‌تی و پارتی و بنه‌ماڵه، یه‌کێک له تایبه‌تمه‌ندیه جه‌وهه‌ریه‌کانی ئه‌م سه‌رمایه‌ش ئه‌وه‌یه که هه‌موو پیرۆزی یه کۆنه‌کان ده‌کاته ژێر پێی خۆیه‌وه و به‌پێێ ماهیه‌تی خۆی دایده‌ڕێژێت و هه‌موو وه‌حی و ئیلهام و پێوه‌ره‌کانی ته‌نیا له(قازانج) ه‌وه وه‌رده‌گرێت، ئه‌گه‌ر تا دوێنێ بارزانی و کوردایه‌تی ڕه‌مزی ڕاگرتن و کۆکردنه‌وه‌ی سه‌رمایه‌یه‌کی مه‌عنه‌وی بوون و هه‌ل و جوگرافیایه‌کی دیاریکراو نه‌بوو، تا بگۆڕرێته‌وه به سه‌رمایه‌یه‌کی ماددی، ئه‌وا له دوای ڕاپه‌ڕینه‌وه ئه‌م ئاڵوگۆڕه سه‌ری گرت و یه‌که‌مین ده‌رگای ئه‌و هێرشه له ده‌روازه‌که‌ی(ئیبراهیم خه‌لیل)ه‌وه خرایه سه‌رپشت. دواتریش ئه‌وه‌نده‌ی که ئه‌و سه‌رمایانه خراونه‌ته گه‌ڕ ئه‌وه‌نده هێرشی خۆی بۆ سه‌ر پیرۆزی یه کۆنه‌کان زیاد کردوه. به‌ڕاده‌یه‌ک ئێستا ئه‌م به‌شه له سه‌رمایه نوێنه‌ری سیاسی و ئیعلامی خۆی( له حزبی گۆڕان و میدیای ئه‌هلی)دا هه‌یه و وه‌ک گڕکانێک له ژێره‌وه له بچوکترین کونه‌وه سه‌رهه‌ڵده‌دات و به سه‌رمایه مه‌عنه‌ویه کۆنه‌کاندا( که ئه‌رکه سه‌ره‌کیه‌که‌یان بۆ پاراستنی سیسته‌می چینایه‌تی و به‌رژه‌وه‌ندی چینه داراکان و که‌ڵه‌که‌کردنی سه‌رمایه ته‌واو بوه و ئه‌و ئه‌رکه سپێردراوه‌ته به‌شێکی تری سه‌رمایه، که سه‌رمایه‌ی وه‌به‌رهێنانه) هه‌ڵده‌شاخێت و ته‌نیا یه‌ک مه‌رجیان له‌به‌رامبه‌ردا داده‌نێت، ئه‌ویش ئه‌وه‌یه که له چوارچێوه‌ی پیرۆزیه‌کانی ئه‌ودا مانایان هه‌بێت!\nبه‌ڵام زۆربه‌ی ئه‌ندامانی بنه‌ماڵه‌ی بارزانی و پارتی هێشتا نایانه‌وێت ته‌سلیمی ئه‌م گڕکانه بن و خوازیاری ئه‌وه‌ن ماوه‌یه‌کی تر سوود له‌و سه‌رمایه مه‌عنه‌ویه بۆ که‌ڵه‌کردنی سه‌رمایه و مونافه‌سه‌کردن له وه‌به‌رهێناندا وه‌ربگرن. ئه‌مه‌ش بوه‌ته مایه‌ی ئه‌و پێکداهه‌ڵگژان و هه‌ڕه‌شه و ته‌نانه‌ت کوشت و بڕه‌ی که ئه‌و بنه‌ماڵه‌یه و پارتی ئه‌نجامی ده‌ده‌ن.\nئه‌وه‌ی سه‌ره‌وه ته‌نیا خستنه‌ڕووی بنه‌مای ململانێی به‌شه‌کانی سه‌رمایه بوو له‌گه‌ڵ یه‌کتریدا، به‌ڵام خۆ ئه‌م ململانێیه له کۆمه‌ڵگایه‌کی چینایه‌تیدا ڕوده‌دات، که زیاتر له نیوه‌ی له موڵکایه‌تی هۆیه‌کانی به‌رهه‌مهێنان و سه‌روه‌ت و سامانی کۆمه‌ڵگا دابڕاوه و کراونه‌ته فرۆشیاری هێزی کار و باجێکی قورسی ئه‌و که‌ڵه‌که‌بونه‌ی سه‌رمایه‌یان داوه. ئێستاش هیچ ساتێک تێناپه‌ڕێت، که باجی وه‌به‌رهێنانه‌که‌ی نه‌ده‌ن. که‌واته ده‌بێت ئه‌م ململانێیه چۆن له‌سه‌ر ئه‌و چین و توێژه به‌شخوراوانه و ململانێ بنه‌ڕه‌تی یه‌کانیان له‌گه‌ڵ چین و توێژه زاڵه‌کان و ده‌سڵاتدا بکه‌وێته‌وه؟\nهه‌روه‌ک پێشتریش ئاماژه‌م پێکرد، چینه نه‌دار و چه‌وساوه‌کان و ژنان و لاوانی کوردستان ته‌جروبه‌یه‌کی تاڵی هه‌مه‌لایه‌نه‌ی ئابوری و سیاسی و فه‌رهه‌نگی یان له‌گه‌ڵ زاڵبونی پیرۆزیه‌کانی کوردایه‌تیدا هه‌یه و تیایدا ئه‌وه‌نده تاوان و دوژمنایه‌تی ئه‌م بنه‌ماڵه و حزبه‌یان بینیوه، که بیستنی هه‌ر ڕاده‌یه‌ک له ڕسوابونیان وه‌ک ئه‌وه وایه له‌م هاوینه گه‌رمه‌دا، شه‌ماڵێکی فێنک ڕوویان تێبکات. ئه‌گینا ئه‌وه‌ی قانعی فه‌رد سه‌باره‌ت به خیانه‌تی بارزانی ده‌یگێڕێته‌وه، سه‌دی خێره و هه‌زاری به‌ره‌که‌ت بۆ بارزانی و بنه‌ماڵه و حزبه‌که‌ی، چونکه ئه‌و به‌ڵگانه له واقعدا ژماره‌یه‌کن له‌و چه‌که بانکیانه‌ی که کاتی خۆی بارزانی سه‌رمایه‌ی مه‌عنه‌وی خۆی پێ زیاد کردوه و چونه‌ته سه‌ر کۆنتۆکه‌ی و زیانی که‌شف کردنه‌که‌ی ئه‌وه‌نده‌ی زیانی جێگیربوونی به‌ڵگه زه‌قه‌کانی ئێستا نی یه. له‌مه‌ش زیاتر ئه‌و سه‌رمایه مه‌عنه‌وی یه‌ی بارزانی و کۆمپانیاکه‌ی حاڵی حازر بووه به سه‌رمایه‌یه‌کی ماددی چه‌ندین ملیار دۆلاری و ده‌سڵات و هێزێکی ناوخۆیی و ناوچه‌یی و ئه‌و(حی علی الصلاە) ی قانعی فه‌رد ئه‌وه‌نده زیانی بۆ ( په‌زه‌کان) ی ئێستا نابێت!*\nهه‌روه‌ها ئێستا که زیادبوونی بارستایی سه‌رمایه‌ی ئه‌م بنه‌ماڵه‌یه و چینه داراکانی کوردستان و داسه‌پاندنی ژیانی (هه‌ژاری ملیۆنی و بێکاری و کرێنشینی و قه‌رزاری و موحتاج بوونی سه‌دان هه‌زاری له خه‌ڵکی کوردستان به نانی خێری ده‌وڵه‌مه‌ندان،...) به شێوه‌یه‌کی ئۆتۆماتیک بوه‌ته مایه‌ی زیادبوونی بارستایی( ڕسوایی) ئه‌م بنه‌ماڵه و ڕه‌مز و پیرۆزی و بیروباوه‌ڕه‌کانیان. گۆڕینه‌وه‌ی ئه‌م ڕسوایی یه به ڕسوایی یه‌کی تر( که زیانه‌کانی بۆ سه‌رمایه ماددی یه‌که‌یان، که ئه‌مڕۆ سه‌رچاوه‌ی سه‌ره‌کی تری باڵا ده‌ستی یانه له‌چاو سه‌رمایه مه‌عنه‌ویه‌که‌ی جاراندا) زۆر له‌وه باشتره که ڕسوایی (تاوان و دوژمنایه‌تی چینایه‌تی زه‌قتر بێته‌وه و به‌رفراوانتر بێت).ئه‌مه جگه له‌وه‌ی که ده‌بێت ئه‌وه‌ش بزانین که ئه‌م ڕسوابوونه ناوخۆیی یه و له‌م حاڵه‌تی هه‌بوونی قڵشته چینایه‌تیه‌دا، لانی که‌م ئه‌و به‌شه له خه‌ڵکی کوردستان( سه‌رمایه‌دار و سه‌رۆک عه‌شیره‌ت و سیاسه‌تمه‌دار و کاربه‌ده‌سته گه‌وره‌کان و لۆمپنه‌کانی یه‌کێتی مه‌لاکان و قه‌ڵه‌م به‌ده‌سته‌کانی ده‌ربار و ....) که ژیان و مه‌وقعیه‌تیان له‌گه‌ڵ مێژوو و مه‌وقێه‌تی ئه‌م بنه‌ماڵه و کۆمپانیاکه‌یاندا گرێی خواردوه، کاریگه‌ریه‌کی ئه‌وتۆ ناکاته سه‌ر مه‌وقعیه‌تی بنه‌ماڵه و پارتی له ئاستی ناوچه‌که و جیهاندا و بگره به قازانجی ئه‌م مه‌وقعیه‌ته‌شی ده‌بێت. وه‌یان ئه‌گه‌ر زیانێکیشی بۆ بنه‌ماڵه و پارتی هه‌بێت، ئه‌وا هیچ زیانێکی بۆ سیسته‌می چینایه‌تی و به‌رژه‌وه‌ندی چینه داراکان و سه‌رمایه‌داران نابێت.\nبه‌واته‌یه‌کی تر ئه‌وه ته‌نیا ناساندنی بارزانی و پارتی و بزوتنه‌وه‌ی کوردایه‌تی یه وه‌ک دوژمنانێکی چینایه‌تی چین و توێژه نه‌دار و چه‌وساوه‌کانه که ده‌بێته مایه‌ی قازانجی ئه‌م چین و توێژانه.


بێریڤان و سەبیحە ژیانیان دووبارە بنیات دەنێنەوە پاش ئەوەى دووچارى تووندوتیژى وە ئاوەربوون هاتبوون | UNDP in Iraq\nبێریڤان و سەبیحە ژیانیان دووبارە بنیات دەنێنەوە پاش ئەوەى دووچارى تووندوتیژى وە ئاوەربوون هاتبوون\nبەغدا,8 مارس 2017- ئافرەتان وکچان لەعیراق زۆر مەترسیان لەسەرە بەهۆى ئەو شەڕو ئاژاوە ونائارامیە بەردەوامەى کە لە عیراق دا هەیە بەگشتى , هەروەها بەهۆى ڕێژەى زۆرى ئاوارەکان ,وە خەڵکە دەربەدەرکراوەکان لە ناخۆدا.\nلەبەر ئەم هەموو هۆکارانە وە وەک وەڵامێک بۆ داخوازیەکان , بەرنامەی نەتەوە یەکگرتووەکان بۆ پەرەپێدان ((UNDP هەستاوە بە کارکردن لەگەل حکومەت وکۆمەڵگایى مەدەنى بۆ زیادکردنى هۆشيارى وەتیشک خستەسەر هۆکارى تووندوتیژیەکان , هەروەها بۆ دانانى میکانیزمێکى گونجاوە بۆ بەرەنگاربوونەوەى ئەم دیاردە نەخوازراوە ,ڕێبازەکانی بەرنامەڕێژیی ستراتیژیی بۆ باسکردنی توندوتیژی سێکسی وبنەما لەسەر ڕەگەز (SGBV) .\nبێریڤان لە دهۆک,سەبیحە لە بێجى ,هەستان بە دووبارە بینیات نانەوەى ژیانیان پاش ئەوەى دووچارى توندوتیژى بوون وەهەروها ئازاریان زۆر کێشا لەکاتى ئاوارە بوون دا . سەیرى ئەم ڤیدۆیەى خوارەوە بکە بۆ زانیارى زیاتر دەربارەى بەرنامەکانىى نەتەوە یەکگرتوەکان بۆ هاوکاری کردى ئافرەتانى ئاوار, وەهەروەها(SGBV) , لەژێر سایەى پرۆگڕامى ڕۆڵى یاساکان.\nسه‌ردانمان بكه‌ن له\nDec 12, 2018: بەرنامەی نەتەوە یەکگرتووەکان بۆ پەرەپێدان پابەندە بە پشتیوانیکردنی چاکسازی ڕێكخستنكارى و ئابوورى لە عێراقدا\nDec 11, 2018: پشتگیرى یه‌كێتى ئه‌وروپا بۆ سه‌قامگیرى وبوژاندنه‌وه له‌په‌رپێدانى ناوخۆ له‌عێراق – نموونه‌یه‌كى ترى هاوبه‌شیه له‌نێو یه‌كێتى ئه‌وروپا و به‌رنامه‌ى نه‌ته‌وه‌یه‌كگرتووه‌كان بۆ په‌رپێدان\nDec 10, 2018: ئەڵمانیا بە شێوەیەکی بەرچاو پشتیوانی خۆی بۆ سەقامگیریی لە عێراقدا زیاد دەکات


دوای شکستە گەورەکەی لە هەلبژاردنی شارەوانی باکوری کوردستان و دۆڕانی لە ئەستەمبوڵ و کەوتنی یەڵدرمی پیاوی یەکەمی دەستە راستی، کێچ کەوتە کەوڵی، بە مەرامی داگیر کردنی قەندیل بە هەموو هێزێکیەوە کەوتە پەلاماردانی قەندیل و باشوری کوردستان، بەڵام بۆی نەچوە سەر..\nکە هاوڕێکانی دوێنێی مەسەلەی دامەزراندنی حزبێکی نوێیان لە تورکیا کرد بە عەمەلی و هەنگاوەکانیان دەست پێکرد، بۆ مەشغول کردنی رای گشتی تورکیا هێزێکی زۆری لە رۆژئاوای کوردستان کۆکردەوە و ویستی پەلاماری بدات و ئەزمونی عەفرین لە کۆبانی و قامشلی و سەری کانی دووبارە بکاتەوە، بەڵام پیلانەکەی لە گەڵ پلانەکەی ئەمریکا یەکی نەدەگرتەوە و بە چاوسور کردنەوەیەک رازی بوو بە رێکەوتنێک کە لە بەرژەوەندیدا نەبوو، بۆیە هەڕەشەو گورەشەکانی خاو کردەوە..\n٢. لێدان لە پەیکەریHDP و دابەشکردنیان بۆ دوو بەرەی شاخ و زیندان. لە ئۆپراسیۆنی ٢٠١٦ بەشی زۆری کادیرانی رادیکالی HDP یان گرت و خستنیە زیندانەوە و هێشتا زۆریان هەر لە زیندانن، بەڵام لە هەڵبژاردنی رابردودا HDP، بە تایبەت کادیرەکانی لایەنگری شاخ خۆیان رێکخستەوەو توانیان سەرکەوتنێکی چاوەڕوان نەکراو بەدەست بهێنن، ئەم ئۆپراسیۆنە بە زۆری ئەو کادیرانە دەگرێتەوە..\n٣. لە ریگەی ئەم ئۆپراسیۆنەوە دەیەوێت بە یار و نەیارەکانی بڵێ هێشتا من پیاوە بەهێزەکەی وڵاتم و هەوساری (جڵەو) دەسەڵات لەدەستی مندایە..\n٤. لەبەرامبەر شکستی لەشکرکێشیەکەی بۆ رۆژئاوای کوردستان و قەندیل، هەر هیچ نەبێ لە ریگەی گرتن و لێسەندنەوە شارەوانیەکانی دەستی کورد سەرکەوتنێکی کاتی بەدەست بهینیت\nئاماژەکان بۆ ئەوە دەچن تازە دێوەکە لە شوشەکە دەرچوە و گەڕانەوەی بۆ ناوەوە موستەحیلە، بە مانایەکی دیکە کێشەی کورد لە باکور تازە بووەتە ئەمری واقع و بەم کوتە فاشیتانە و بە زەبری چەک چارەسەر نابێ. ئەردۆگانیش لەو لەحزەیەی کە خەونی سوڵتانیزم دای لە کەلەی و دەستی لە گەڵ فاشیستەکانی ناو تورکیا تێکەڵ کرد، گڵۆڵەی خۆی و حزبەکەی کەوتە لێژی و بەرەو داڕمان چوو..\nنە ئۆپراسیۆنی سەربازی و نە ئینقلاب کردن بەسەر دیموکراسیدا، نابنە هۆی راوەستانی ئەو گڵۆڵەیەی کە رۆژ لە دوای رۆژ لە کەمی دەدا. سەرکەوتنێکی وای لێ ناکەویتەوە پێکەنینەکانی جاران بگەڕێنیتەوە بۆ سەر روخسارە زەرد هەلگەڕاوەکەی ئەردۆگان، چونکە ئیرادەیەکی گەورەی سەرکەوتن لە ناو کوردی باکوردا دروست بووە، هەلومەرجی ناو خۆیی تورکیا و گۆڕانکارییە ئیقلیمی و نێو دەوڵەتیەکانیش وەک جاران لەگەڵ بەرژەوەندی هەلگرانی بیری فاشیزم و ئایدۆلۆژیای ئیخوانیدا یەک ناگرنەوە


شەریف هەژاریی : بۆ گرنگه ـ مێژووی سیاسیی قاسملووی بیرمه‌ند بزانین ؟\n٢٠ ئوت ٢٠١٩ - ٢٩ گەلاوێژ ١٣٩٨ - ٢١:٥٨ تاران\n١٣٩٧/٠٤/١٣ - ٠٤-٠٧-٢٠١٨ - ١٨:٢٨ تاران ١٤١٦ قه‌باره‌ی فۆنت:\nبۆ ئه‌وه‌ی به كلتوری شۆڕشگێڕیی و داهێنانی تێزه سیاسییه‌كانی قاسملوو ئاشنا ببین و بزانین چۆن ئه‌خلاق له سیاسه‌ت دا پراكتیزه ئه‌كرێ ، چۆن شۆڕشگێڕیی ڕاسته‌قینه‌یی نه‌ته‌وه‌یی دێته‌بوون !\nبه‌لام بۆ ئه‌و كه‌سانه‌ی كه ( مێژوونووس ، سیاسیی ، ڕووناكبیر ، نووسه‌ر و ڕۆژنامه‌وان ) ـن ئه‌وا تێگه‌شتن له بیرتیژی قاسملوو هه‌م بۆ هوشیاریی خودی و هه‌م بۆ چۆنیه‌تی مامه‌له‌ی واقیعییانه و هه‌لسه‌نگاندنی واقیعییانه بۆ كایه‌ی سیاسه‌ت گرنگ و پێویسته .\nگرنگه بزانرێ قاسملوو كێ بوو !؟ تێفكرین و داهێنانه‌كانی له كایه‌ی سیاسیی دا كامانه بوون ( تێزه كانی قسملوو – بۆ قاسملوو به تاكه بیرمه‌ندی سیاسیی خاوه‌ن مۆرالی جیهانی رۆژهه‌لات داده‌نرێت لای سیاسیه‌كانی رۆژئاوا ؟) ، قاسملوو به كام دیسپلین و پره‌نسیپ تێزی مۆرالی له كایه‌ی سیاسیی دا پراكتیزه ئه‌كرد !؟ بۆ به تاكه داهێنه‌ری دروستكاری ( حیزبی سیاسیی خاوه‌ن دیسپلین ) داده‌نرێت له جیهانی خۆرهه‌لات دا !؟ به واتایه‌كی تر : چۆن قاسملوو له كۆمه‌لگایه‌كی خێڵه‌كیی دا ( حیزبی سیاسی ) ـی دامه‌زراند و دیموكراسیه‌تی كرد به هه‌ناوی شۆڕشگێڕیی دا و به حه‌قیقی پراكتیزه‌ی كرد! ؟ له ڕوانگه‌یه‌كی تره‌وه قاسملوو چۆن سیاسه‌تی به دامه‌زراوه‌یی كرد له ناو تاكی كورد دا !؟\nبێ گوومان ئه‌م پرسیارانه ئاو زۆر ئه‌كێشێ و شیكاری زۆری ئه‌وێ، به‌ڵام بۆیه خرایه‌ڕوو تا به دیقه‌ته‌وه لێیان وردبنه‌وه كه ده‌بنه ده‌روازه‌یه‌كی جیاكاری له نێوان قاسملوو هه‌م وه‌ك بیرمه‌ندێكی سیاسیی و هه‌م وه‌ك ڕێبه‌ری نه‌ته‌وه‌ی كورد و ، هه‌روه‌ها شه‌ن و كه‌وی بكه‌ن له‌گه‌ڵ تێزه سیاسیه داهێنراوه‌كانی قاسملو و ، دواتریش به‌راوردی بكه‌ن به هونه‌ری پراكتیزه‌كردنی قاسملوو له كایه‌ی سیاسیی دا .\nوه‌ك ئاماژه‌ی پێدرا – وتارێكی ئاوها ناتوانێ كورتوپوخت وه‌لامده‌ری هه‌موو ئه‌و پرسیارانه بێت به‌بێ ئه‌وه‌ی خوێنه‌ر به‌دواداچوونی پێویستی بۆ نه‌كات ، به‌لكوو ئه‌م بابه‌ته هه‌وڵ ئه‌دات سه‌ره‌داوێكی كلتوری شۆڕشگێڕانه و به دامه‌زراوه‌یی كردنی سیاسه‌ت له تێفكرینه‌كانی قاسملووی حه‌كیم دا بخاته‌ڕوو .\nبه‌مپێیه سه‌ره‌قه‌له‌مێكی كورت له ( داهێنانی كلتوری دیموكراسی شۆڕشگێڕانه‌ی قاسملوو تا ده‌گات به شۆڕشی فیكسی ) ی له خواره‌وه ئاماژه‌ی پێ ده‌درێ .\nواز هێنان له هه‌موو به‌رژه‌وه‌ندییه‌كی خودی و خستنه پێشی به‌رژه‌وه‌ندی نه‌ته‌وه‌یی و چه‌وساوه‌كان .\nقاسملوو له سه‌ره‌تاوه له خۆیه‌وه ده‌ست پێ ده‌كات . له لاویدا ، خۆی یه‌كلائه‌كاته‌وه له نێوان ئه‌وه‌ی : وه‌ك گه‌وره‌ترین ئاغای موڵكدار شاهانه بژی یان وه‌ك بیرمه‌ندێكی مه‌زنی ئه‌كادیمیست له زانكۆ له‌پێشینه‌كانی جیهان وانه‌بێژ بێت ، یاخود ڕێگایه‌كی دیكه هه‌ڵببژێرێ و وه‌ك بیرمه‌ندێكی شۆڕشگێڕ له‌گه‌ڵ حه‌سره‌ت و په‌ژاره‌ی چینی چه‌وساوه و دۆزی نه‌ته‌وه‌كه‌یدا بێت و تێفكرینه‌كانی بۆ شۆڕشێكی یه‌كسانی بخاته‌گه‌ڕ .\nباوكی قاسملوو له‌به‌ر ئه‌وه‌ی ده‌ره‌به‌گێكی گه‌وره‌ی ( نه‌ته‌وه‌یی ) كورد ده‌بێ و خاوه‌ن چه‌ندین گوند و چه‌ندان ژن ئه‌بێت ، هه‌رچه‌نده پیاوێكی نه‌ته‌وه‌یی شوێندیاری ناو مێژووی كورده ، كه‌چی ده‌بینین هزری یه‌كسانخوازی شۆڕشگێڕانه‌ی قاسملوو هه‌ر له سه‌ره‌تاوه به شوێن پرسیاره یه‌كسانخوازیه‌كاندایه و لێی ده‌پرسێت : بابه ئه‌و جوتیارانه بۆ به‌درێژایی وه‌رزی دروێنه كارت بۆ ئه‌كه‌ن ، كه‌چی تۆ به ته‌نها دوو به‌ش ده‌به‌یت و به هه‌موو ئه‌وان یه‌ك به‌ش ده‌ده‌ی !؟\nئه‌م پرسیاره ده‌ربڕی ڕۆچوونی یه‌كسانخوازیی هزری قاسملووه بۆ مرۆڤه‌كان و به یه‌كسان سه‌یركردنی هه‌مووان بێ جیاوازی ، چونكه ڕاسته ئه‌و سه‌رده‌مه قاسملوو لاو بووه ، به‌ڵام هه‌م مرۆڤێكی خوێنه‌واری خاوه‌ن پله‌ی یه‌كه‌می خوێندنگا و هه‌م دامه‌زرێنه‌ری یه‌كێتی لاوانی دیموكراتی كوردستانی ورمێ ئه‌بێت كه ناوه‌ندێكی سه‌ر به ڕێكخراوێكی لاوان و خوێندكارانی سه‌ر به كۆماری كوردستان بوو .\nپاش تێ په‌ڕاندنی قۆناغه‌كانی خوێندن به پله‌ی یه‌كه‌م و له‌گه‌ڵیشی دا تێكۆشانی سیاسیی و ڕووخانی كۆماری كوردستان . قاسملوو له‌گه‌ل ئه‌وه‌ی وه‌ك یه‌كێك له زیره‌كترین خوێندكارانی ناو ئێران زه‌ماله‌ی خوێندنی فه‌ره‌نسای ئه‌باته‌وه ، له هه‌نگاونانی بۆ ده‌ره‌وه‌ی ئێرانیش هه‌ر سه‌رته‌ڵی ئازادیخوازان و بیریی یه‌كسانخوازیی بووه، بۆ نموونه : له پاریس ده‌ركرا و له‌لایه‌ن باڵوێزی ئێرانه‌وه زه‌ماله‌ی لێ سه‌نرایه‌وه به‌هۆی به‌شداری له خۆپیشاندان دژ به ڕژێمی حه‌مه ڕه‌زای شاهه‌نشا ! دواتریش كه ئه‌چێته چیكۆسلۆڤاكیا ، له‌وێش سیاسیه خۆراواییه‌كان و ئه‌كادیمیسته‌كان كه ده‌یناسن و به پێگه‌شتووی هزری سیاسیی و ئاستی ڕۆشنبیریی ئاشنا ئه‌بن ، ئه‌وا هه‌م كچه ئه‌وروپیه‌كی خوێندكاری فه‌لسه‌فه عاشقی ده‌بێ و ده‌بێته هاوژینی قاسملو و ، دواتر ئه‌و كچه ئه‌وروپیه ڕۆڵی مه‌زنی له شۆڕشی كورد و ناساندنی دۆزی كورد به ئه‌وروپیه‌كان هه‌بوو . هه‌روه‌ها هه‌م چه‌ندان كه‌سانی زانستیی و سیاسیی وه‌ك كارل یه‌خ و سه‌رۆكی پارته ئۆپۆزسیۆنه‌كانی چیكۆسلۆڤاكیا دیدار بۆ قاسملوو ڕێك ده‌خه‌ن .\nكاتێك قاسملوو ده‌گه‌ڕێته‌وه كوردستان ، درك ده‌كات پاش ڕووخانی كۆماری كوردستان ئه‌وا حیزبه‌كه‌ی قازی بووه‌ته به‌شێك له حیزبی تووده ، به لێزانینی عه‌قڵیه‌تی قاسملوو ئه‌توانێت حیزبی دیموكرات سه‌ربه‌خۆ بكاته‌وه و له حیزبی توده ( حیزبی شوعی ئێرانی ) جیای بكاته‌وه .\nلێره‌دا قاسملوو له ڕووی مادییه‌وه هیچی به‌ده‌سته‌وه نابێت و هیچ ده‌وڵه‌تێكیش پشتیوانی نیه تا بناغه‌ی حیزبه‌كه‌ی پێ بنیادبنێته‌وه ، بۆیه به پێی چاوپێكه‌وتنێكم له‌گه‌ڵ ( عه‌بدوڵا عیزه‌تپور ) ئه‌وا بۆیه‌كه‌مجار خستیه‌ڕوو كه : قاسملوو داوا له باوكی ده‌كات چ مووڵكێكی وه‌ك پشكی ( میراتی كوڕایه‌تی ) به‌رده‌كه‌وێت ئه‌وا پێی بدات و پاشان باشترین موڵكی حه‌قی شیریی خۆی ئه‌فرۆشێت و ئه‌یدات به چاپه‌مه‌نییه‌ك بۆ ئه‌وه‌ی ڕۆژنامه‌ی كوردستانی حیزبی دیموكراتی پێ چاپ و بڵاوبكاته‌وه . (١) دواتر كاتێك قاسملوو چاپخانه‌كه ئه‌سپێرێت به هاوڕێیه‌كی خۆی به‌ناوی عه‌بدوڵای ئیسحاقی ( ناسراو به ئه‌حمه‌د تۆفیق ) ، ئه‌حمه‌د تۆفیق غه‌در له قاسملوو و حیزبه‌كه‌ی ده‌كات و چاپخانه‌كه دێنێت بۆ باشوری كوردستان و فه‌رهودی ئه‌كات !!\nپاش ئه‌مانه‌ش : كاتێك كه قاسملوو له ١٩٥٨ دا دێته باشوری كوردستان ، له‌به‌ر ئه‌وه‌ی كادیر و ئه‌ندامانی حیزبه‌كه‌ی دابه‌ش ده‌بن بۆ سێ به‌ش ، به پلانی سه‌رۆكایه‌تی پارتیی و هاوڕێكه‌ی پێشووی ( عه‌بدوڵای ئیسحاقی ) ئه‌وا له تیرۆركردن ڕزگاری ده‌بێ و له عێراق ده‌رده‌كرێ ، سێ به‌شه‌كه‌ی حیزبی دیموكرات به‌م شێوه‌یه بووه :\nA – باڵی سه‌ربه‌خۆخوازان كه بڕوایان به سه‌ربه‌خۆی بڕیاردان بووه له‌لایه‌ن قاسملوه‌وه ڕابه‌رایه‌تی ده‌كران و بریتی بوون له كه‌سانی وه‌ك سه‌دیقی ئه‌نجیری و كه‌ریمی حیسامی و هه‌ندێكی تر .\nB – باڵی سه‌ر به پارتی كه بڕوایان به‌وه بووه كه مه‌لا مسته‌فا پێشه‌واو سه‌رۆكیان بێ و قازی محه‌مه‌دیان به ترسنۆك و خه‌ڵه‌فاو له‌قه‌ڵه‌م داده ، بریتی بوون له عه‌بدولای ئیسحاقی ، ئه‌میری قازی و ڕه‌شیدی ئه‌حمه‌دی و … هتد .\nC – باڵی سه‌ر به برایم ئه‌حمه‌د – مام جه‌لال بریتی بوون له هاشمی حه‌ق ته‌له‌ب ، حه‌سه‌ن ڕه‌ستگار ، سه‌لاحی موهته‌دی و چه‌ند كه‌سێكی تر .\nپاش ئه‌وه‌ی له سالانی١٩٦٠ تا ١٩٦٧ ده‌یان سه‌ركرده و كادیری دیموكرات به‌ده‌ستی عه‌بدولای ئیسحاقی و فه‌رمانده‌كانی پارتی شه‌هید ئه‌كرێن ، ئه‌وا قاسملوو هه‌میشه ویستوویه‌تی ڕێكیان بخاته‌وه و په‌یوه‌ندی به سه‌دیقی ئه‌نجیری و سلێمانی موعێنی ده‌كات و تیۆریسێنی جووڵانه‌وه‌ی چه‌كداری دژ به ئێران ئه‌بێت .\nله ١٩٧٠ وه كه مامۆستای زانكۆی به‌غدا بووه ، ئه‌كادیمیانه حیزبی دیموكرات سه‌ر له نوێ بنیاد ئه‌نێته‌وه كه له پراكتیك و ناوه‌ڕۆك دا ( حیزب ) بێت وه‌ك دامه‌زراوه‌یه‌كی سیاسیی مۆدێرن ! هه‌ربۆیه هه‌م ژنه‌كه‌ی قاسملوو كه وه‌رگێڕی وه‌زاره‌ت ده‌بێ و هه‌م خودی قاسملووش كه پلانداڕیژی وه‌زاره‌ته ، ئه‌وا نه‌ك هه‌ر خۆیان بگره ده‌ستهاتی پیشه‌كانیشیان ده‌خه‌نه خزمه‌ت هاوڕێكانیان بۆ دروستكردنه‌وه‌ی حیزبی دیموكرات .\nدوای ئه‌وه‌ی قاسملوو به شێوازێكی مۆدێرن و شۆڕشگێڕانه حیزبی دیموكرات داده‌مه‌زرێنێته‌وه ، ئه‌وا هه‌ر له یه‌كه‌م هه‌نگاوی دا تێده‌كۆشێت كه هه‌م ئه‌خلاق له كایه‌ی سیاسیی دا پراكتیزه بكرێ و هه‌م به ڕۆچوونی له په‌تای كووشنده‌ی ناو مێژووی كورد ئه‌وا به هیچ جۆره خیانه‌تێكی نه‌ته‌وه‌ییه‌وه نه‌گلێن . بۆیه كاتێك له ١٩٧٥ حكوومه‌تی به‌عس له‌گه‌ڵ مه‌لا مسته‌فا نێوانی تێك ده‌چێت ، داوا له قاسملوو ئه‌كات ئه‌بێت له ڕۆژنامه‌ی كوردستانی ئۆرگانی حیزبه‌كه‌ی هێرش بكرێته‌سه‌ر پارتی و مه‌لا مسته‌فا ، به‌ڵام له‌گه‌ڵ ئه‌وه‌ی پێشتر پارتیی و عه‌بدولای ئیسحاقی چه‌ندان سه‌ركرده‌ی خۆرهه‌ڵاتیان شه‌هید كردبوو ، سه‌ره‌رای ئه‌وانه‌ش ئه‌و تاوانه كاریگه‌ری له‌سه‌ر بیریی نه‌ته‌وه‌یی – شۆڕشگێڕیی قاسملوو دانانێت , كه به بچووكترین خیانه‌تی نه‌ته‌وه‌یی هه‌ستێت , قاسملوو ئاماده نابێت كارێكی وا بكات ، هه‌ر بۆیه دیسانه‌وه حكوومه‌تی به‌عس له عێراق دا ده‌ری ده‌كات . لێره‌دا له‌م ستوونه‌ی ئه‌م بابه‌ته ناتوانرێ زۆرینه‌ی هه‌ڵوێسته نه‌ته‌وه‌یی و قوربانیدانه خودیه‌كانی ئاماژه پێ بدرێ ، به‌تایبه‌ت غیره‌ت و جوامێریی قاسملوو كه چۆن ئه‌ندامه سه‌ركردایه‌تیه برینداره‌كانی یه‌كێتی وه‌ك ( حه‌مه‌ی فه‌ره‌ج هه‌ڵه‌بجه‌یی ) بۆ ئه‌وه‌ی نه‌مرێت به پێناسی كادری حیزبی دیموكراته‌وه دێنێته نه‌خۆشخانه‌ی سلێمانیی و له ژێر ده‌ستی ڕژێمی جینۆسایدكاری به‌عس دا چاره‌سه‌ری ده‌كات . به‌مپێیه ، ئه‌توانین بڵێین : قاسملوو بۆ شۆڕش خولقابوو – خۆشی شۆڕش خولقێنه‌ر بوو ! له پال تیۆریاداڕشتن بۆ شۆڕشی نه‌ته‌وه‌یی ئه‌وا تیۆریای یه‌كسانیشی به تێفكرین داده‌هێنا و له خودی خۆشیه‌وه هه‌نگاوی یه‌كه‌می پراكتیزه ئه‌كرد .\nچۆن قاسملوو شۆڕشی ئه‌خولقاند :\nرِوونه له شۆرشى گه‌لانی ئيَراندا ، زۆربه‌ى نه‌ته‌وه و كه‌مه‌نه‌ته‌وه‌كانی ئيران له سه‌رخستنى دا به‌شداربوون ، به‌لَام ئه‌كريَت بوتريَت كه كورد رۆلَيَكى تايبه‌ت و شويَندانه‌رى تيَدا گێڕا و به‌شى شيَرى له قوربانيدان له‌و شۆرِشه‌دا خسته‌كار ، چونكه پێش سه‌ركه‌وتنی شۆرشی گه‌لانی ئێران ، تاكه رِيَكخراو كه تا راده‌یه‌كی باش ئاماده‌سازيى بۆ به سه‌ركه‌وتن گه‌ياندنى ئه‌و شۆرشه كردبيَت ‘ حيزبى ديموكراتى كوردستانى ئيَران ‘ بوو ، كه له‌و كاته‌دا تاكه پارتی سه‌ره‌كی و خاوه‌ن نفووزى خِۆرهه‌لَاتى كوردستان بوو . به‌تایبه‌ت به رۆیشتنه ناوه‌وه‌ی سكرتێری ئه‌و حيزبه دکتۆر قاسملوو ، ئه‌وا ‘ دکتۆر قاسملوو ‘ و به‌شيَك له ئه‌ندامانى كۆمیته‌ی ناوه‌ندييان و دابه‌شبوونيان به‌سه‌ر شار و شارۆچكه‌كاندا و به‌شداربوونيان له سه‌ركردايه‌تى كردنى جوولَانه‌وه سه‌رشه‌قامييه‌كاندا ، به‌لگه‌ی سه‌لمێنه‌ری ئه‌و ڕاستیه‌ن كه كاتێك بیرمه‌ندێكی سیاسیی وه‌ك ‘ قاسملوو ‘ نه‌خشه و پلانى بۆ ئاراسته‌ى به سه‌ركه‌وتن گه‌ياندنى ئه‌و شۆرِشه له شاره‌كانى ئيَران و به‌تايبه‌ت خۆرهه‌لَاتى كوردستان داده‌نا ، ئه‌و كات ‘ خومه‌ينى ‘ له پاريس پالَى لێ دابووه‌وه و خه‌ريكى مه‌كرى سيخورِانه‌ى بوو له‌گه‌ل ده‌زگا هه‌والگرییه جيهانييه‌كاندا و ، موجاهيدينى خه‌لقيش كه يه‌كيَك له به‌هيَزترين رِيَكخراوه فارسه‌كانى ئيَران بوو زۆربه‌ى سه‌ركرده و ئه‌ندامانيان له كونجى زيندانه‌كانى حه‌مه رِه‌زا شادا به‌ربينگيان گيرابوو . (٢) كه‌وابوو ، تیۆرداڕێژه‌ری ڕاسته‌قینه‌ی ڕووخاندنی شا و پراكتیزه‌كردنی له شاره‌كانی ئێراندا و ئاماده‌یی بوونی بۆ پراكتیزه‌كردنی سه‌رپه‌رشتی كردنی خۆپیشاندانه‌كان كه خودی بیرمه‌ند قاسملوو هه‌نگاو به هه‌نگاوی ئاراسته‌ی ده‌كردن ، ئه‌وا به‌و شێوه‌یه شۆڕشی ئه‌خولقاند .\nقاسملو و به دامه‌زراوه‌یكردنی سیاسه‌ت و داهێنه‌ری حیزبی سیاسیی خاوه‌ن دیسپلین !\nله‌م ته‌وه‌ره‌دا ، گه‌ر خوێنه‌ر به تێزه‌كانی قاسملوو هوشیار نه‌بێت ، ئه‌وا به ئاسانی و به‌چه‌ند دێڕێك له‌وه ناگات قاسملوو چۆن سیاسه‌تی به دامه‌زراوه‌یی كرد ، چۆن توانی ( حیزبی سیاسیی ڕاسته‌قینه ) ی خاوه‌ن دیسپلین له كۆمه‌لگایه‌كی خێڵه‌كیی و دواكه‌وتوودا دابهێنێت . به‌ڵام ئه‌توانرێ به چه‌ند نموونه‌یه‌كی ساده هه‌ندێ فاكت بخرێته ڕوو ، گه‌ر خوێنه‌ریش شه‌یدای تێفكرینی سیاسیی هه‌بوو ئه‌وا دواتر ئه‌توانێ به‌دواداچوونی زیاتر بكات . نموونه ساده‌كان چین ؟\nقاسملوو تاكه ڕێبه‌ره له كورد و له جیهانی خۆرهه‌ڵاتیش دا كه بۆیه‌كه‌مجار دیسپلینی دیموكراسیه‌تی ڕاسته‌قینه‌ی له‌ناو شۆڕشی شاخ و شار دا پراكتیزه كرد . قاسملوو بۆ یه‌كه‌مجار شێوازی هه‌ڵبژاردنی نهێنیی بۆ سه‌ركرده‌كانی حیزب هێنایه ناو كایه‌ی گۆڕه‌پانی سیاسیی كورد و جیهانی خۆرهه‌ڵات . چ خۆی و چ سه‌ركرده‌كانی دیكه‌ی حیزبه‌كه‌ی هه‌میشه له كۆنگره‌دا به هه‌ڵبژاردنی ئازادانه و نهێنیی بۆ سه‌ركردایه‌تی هه‌ڵ ده‌بژێران و ، دواتریش به‌هه‌مان شێوه ئه‌ندامانی سه‌ركردایه‌تیش ئه‌ندامانی ژوری سیاسییان هه‌ڵ ده‌بژارد و ئه‌ندامانی ژوری سیاسیش سكرتێریان بۆ چوار ساڵ هه‌ڵ ده‌بژارد تا كۆنگره‌یه‌كی تر كه كۆنگره‌كانی حیزبی دیموكرات له نێوان دوو ساڵ تا چوار ساڵ ده‌بوو ببه‌سترانایه .\nیه‌كێك له تێزه به‌ناوبانگه‌كانی قاسملوو: ئه‌خلاقه له كایه‌ی سیاسیی دا .\nقاسملوو به‌و تێزانه‌ی دایهێنابوون توانیبووی ئه‌ندامان و پێشمه‌رگه و كادیر و سه‌ركرده‌كانی حیزبه‌كه‌ی به‌جۆرێ به دیسپلین بكات ، كه له هه‌موو هه‌نگاوێكی سیاسییان دا مۆراڵ پراكتیزه بكه‌ن . له چۆنیه‌تی مامه‌ڵه‌كردن و ڕێزگرتن له ( سه‌ركرده‌ی سیاسیی حیزبه‌كانی تر ، پیاوانی ئاینی ، دیله‌كانی داگیركه‌ر ، چینی چه‌وساوه ، چینی سه‌رمایه‌دار ، چین و توێژه كۆمه‌ڵایه‌تیه‌كان له گه‌نج و پیر و ڕه‌گه‌زی ژن ) . هه‌ربۆیه تاكه‌كان و ئۆرگانه‌كانی حیزبه‌كه‌ی به جۆرێك ڕێكخستووه و به دامه‌زراوه‌یی كردووه ، كه كوردناسه خۆراواییه‌كان و ته‌نانه‌ت سه‌ركرده‌كانی حیزبه كوردیه‌كانی دیكه زۆر به ئاسانی هه‌ست به‌و دیسپلین و جیاوازییه بكه‌ن كه پێشمه‌رگه و كادیر و سه‌ركرده‌یه‌كی دیموكرات هه‌یبووه له‌گه‌ڵ سه‌ركرده و كادیری حیزبه‌كانی تردا .\nسه‌ره‌ڕای ئه‌وه‌ی سكرتێر و ژووری سیاسیی و كادیره‌كانی دیموكراتی په‌روه‌رده‌ی قاسموو وه‌ك پێشمه‌رگه‌كان خواردن و شوێنی خه‌وتن و به‌شداری به‌ره‌كانی جه‌نگ بوون ، بۆیه گه‌ر له مێژووی حیزبه كوردیه‌كانی هه‌ر چوار پارچه‌كه ڕامێنین بۆمان ساغ ده‌بێته‌وه كه زۆرترین ڕێژه‌ی سه‌ركرده‌كانی دیموكرات له تێكۆشانی شۆڕشگێڕیی دا شه‌هیدبوون . ئیتر با جنێودان و تۆمه‌ت دروستكردن و زۆر كایه‌ی دیكه‌ی نه‌شیاوی تر بووه‌ستێت كه له دیسپلینی داهێنه‌رانه‌ی قاسملوو دا یاساغ كراون بۆ تاك به تاكی حیزبه‌كه‌ی ، كه قاسملووی بیریار هه‌نگاو به هه‌نگاو و ئاست به ئاستی به دامه‌زراوه‌یی كردبوو\nبه‌راوردێك له نێوان سه‌ركرده ( ئاسایی و ئایدۆلۆژیه‌كانی ) كورد و قاسملووی بیرمه‌ند دا !\nئاشكرایه كه به‌راوردكردن له نێوان سه‌ركرده ئاسایی و ئایدۆلۆژیه‌كانی كورد له‌گه‌ڵ ڕێبه‌رێكی بیرمه‌ندی وه‌ك قاسملوو ئاسانه . چونكه هه‌م ئاستی فكریی و خوێنده‌واریی و هه‌م تێزه داهێنراوه‌كانی قاسملوو بۆ كایه‌ی سیاسیی واده‌كات كه بالانس نابێت له نێوان به‌راوردكرنه‌كه‌دا .\nقاسملوو وه‌ك سه‌ركرده ئاسایی و ئایدۆلۆژیه‌كانی كورد نه‌بوو كه هه‌میشه پڕوپاگه‌نده‌ی دیموكراسیه‌ت بكا و ، له كرده‌وه‌ش دا پێچه‌وانه بێت . به‌ڵكوو قاسملوو تاكه ڕێبه‌ری سیاسیی بوو كه پڕاوپڕ تیۆریا داهێنراوه‌كانی پراكتیزه ده‌كرد ، كه به ڕێبه‌رێكی سیاسیی پراگماتیكی ڕاسته‌قینه ناوی ده‌برێت .\nبۆنموونه : كه‌س نییه هێنده‌ی ( مام جه‌لال ، مه‌سعود به‌رزانی ، ئۆجه‌لان و نه‌وشیروان مسته‌فا ) باسیان له دیموكراسیه‌ت كردبێ . كه‌چی هیچ جارێك نه‌بووه كه خۆیان به هه‌ڵبژاردنی نهێنیی و ئازادانه له لایه‌ن ئه‌ندامانی كۆنگره‌ی حیزبه‌كانیانه‌وه هه‌ڵبژێردرابن وه‌ك ئه‌ندامی سه‌ركردایه‌تیی و دواتریش بۆ ژوری سیاسیی و ئینجا بوون به سكرتێر بۆ چوار ساڵ تا كۆنگره‌یه‌كی دیكه ده‌به‌سترێت . به‌لكوو به چه‌پڵه ڕێزان كراونه‌ته سه‌رۆكی هه‌میشه‌یی حیزبه‌كانیان .\nبه‌ڵام قاسملوو له كرده‌وه‌دا ته‌واو پێچه‌وانه‌ی ئه‌مان بوو ، قاسملوو كلتورێكی داهێنا كه له ١٩٧٣ وه تا ١٩٨٩ له سه‌ری ڕۆشت كه كۆنگره به‌ستن له خراپترین دۆخیش دا چوار ساڵ زیاتری به‌سه‌ردا تێ په‌ڕ نه‌بێ ، هه‌روه‌ها داهێنانی كلتوری هه‌ڵبژاردنی نهێنیی و ئازادانه بوو له لایه‌ن ئه‌ندامانی كۆنگره‌وه ، كه سه‌ره‌تا ئه‌ندامانی سه‌ركردایه‌تی هه‌ڵده‌بژێردران و پاشان ئه‌ندامانی ژوری سیاسیی و ئینجا به ئازادانه ئه‌ندامانی ژوری سیاسیش یه‌كێك له خۆیانیان ده‌كرده سكرتێری گشتی بۆ ماوه‌ی چوار سال و تا كۆنگره‌ی داهاتوو . هه‌ربۆیه ئه‌گه‌ر ئه‌كادیمییانه و بێ لایه‌نه‌نانه له مێژووی كۆنگره‌كانی حیزبی دیموكرات بڕوانین ئه‌وا ده‌بینین چه‌ندین جار قاسملوو له خۆ پاڵاوتنی بۆ ئه‌ندامی سه‌ركردایه‌تی حیزبه‌كه‌ی ئه‌وا ڕێژه‌ی ده‌نگه‌كانی كه‌متر بووه له هه‌ندێك له ئه‌ندامانی هه‌ڵبژێردراوی سه‌ركردایه‌تی كه نه خێڵ و نه ناوچه و نه كه‌سیان له پشت بووه ، به‌ڵكوو لێوه‌شاوه‌یی و توانای خۆیان وای كردووه ده‌نگی ئه‌ندامانی كۆنگره بۆ لای خۆیان كه‌مه‌ند كێش بكه‌ن .\nكه‌وابوو قاسملوو به‌م دیموكراسیه‌ته ڕاسته‌قینه‌یه سه‌لماندی كه ئه‌گوونجێت دیموكراسیه‌تی ڕاسته‌قینه له كۆمه‌ڵگای خێڵه‌كی كوردی دا پراكتیزه بكرێت له شاخ بیت یان له شار و گوند .\nئه‌مه سه‌ره‌ڕای ئه‌وه زۆر په‌یڤ و درووشم و كرده‌وه‌ی سه‌ركرده ئاسایی و ئایدۆلۆژییه‌كانی كورد هه‌یه كه له‌گه‌ڵ پره‌نسیپ و دیسپلینی ( حیزب ) یبوون و ( دیموكراسی ) بوون دا هاوته‌ریب نایه‌ته‌وه ، ئه‌مه مانای دژایه‌تی ئه‌و سه‌ركردانه‌ی كورد نییه ، به‌ڵكوو ئه‌مه شیكارییه‌كی سیاسییانه‌ی هاوسه‌نگه ، كه كورترین و بچووكترین نموونه ئه‌خه‌ینه به‌ر باس و دواتر خوێنه‌ر ئه‌توانێ ورد شوێنی زۆر نموونه‌ی دیكه بكه‌وێت .\nئۆجه‌لان به نووسین هه‌یه‌تی كه ده‌ڵێت : ( من ڕێبه‌ری گه‌لی كوردم و دایكی منیش دایكی هه‌موو گه‌لی كورده ) . ئه‌م قسه‌یه واته من یه‌كسانم به هه‌موو گه‌لی كورد و من بۆچوونم هه‌رچۆن بوو واته هه‌موو گه‌لی كورد بۆچوونیان وایه .\nمام جه‌لال : به ڤیدۆ و به نووسراویش هه‌یه كه ده‌ڵێت : ( ئێوه بۆ منن و من بۆ هه‌مووتانم ) . ئه‌م قسه‌یه‌ش به مانای بچووكردنه‌وه‌ی هه‌موو گه‌لی كورده له خودی خۆیدا .\nمه‌سعود به‌رزانی له كۆنگره‌ی پارتی به ئاشكرا ڕایگه‌یاند : ( من گه‌ر حیزبی پارتیشم نه‌بێت ئه‌وا هه‌ر عه‌شیره‌ته‌كه‌م ده هه‌زار چه‌كداریان هه‌یه ) . ئه‌م رسته‌یه‌ش به‌مانای بچووككردنه‌وه‌ی هه‌موو گه‌لی كورد و پارتیه له ئاست عه‌شیره‌ته‌كه‌یدا و پاشانیش له ئاست خودی خۆیدا !\nبا دواین په‌یڤی نه‌وشیروان مسته‌فا وه‌رگرین : ( من وتوومه گه‌ر پارتی جنێو به خۆم بدا ئه‌وا جنێو به مه‌سعود بده‌ن ، گه‌ر به خێزانه‌كه‌میان دا ئه‌وا به خێزانی بده‌ن ، گه‌ر به بزووتنه‌وه‌ی گۆرانیان دا ئه‌وا به پارتی بده‌ن ) .\nئه‌م په‌یڤانه ( ئیدی كرده‌وه‌كانیان و ڕێگاكانی هه‌ڵبژاردنی ئه‌و سه‌ركردانه‌ش با بووه‌ستێت ) دیسانه‌وه بوونیه‌تی كلتوری عه‌شایه‌ریی و پشتگوێ خستنی دیموكراسیی ڕاسته‌قینه و پراكتیزه‌نه‌كردنی مۆراڵ له كایه‌ی سیاسیی دا ئه‌سه‌لمێنێت .\nبێگوومان مه‌به‌ستمان كاری ڕێكخراوه‌یی و ( حیزب ) ـه وه‌ك دامه‌زراوه‌یه‌كی مۆدێرن و له فۆرمه مۆدێرنه‌كه‌ی دا ، به‌و واتایه‌ی كه بیرمه‌ندانی سیاسیی پێیان وایه كه : لای ئه‌و كه‌سانه‌ی كه بیریان عه‌شایه‌رییه ئه‌وا له قۆناغی مۆدێرن دا ئه‌و بیره‌یان له ناوچه‌گه‌ری و خودپه‌رستی دا ده‌خه‌نه‌گه‌ر ، به‌و مانایه‌ی بیری ناوچه‌گه‌ریی و خودگه‌رایی قۆناغی مۆدێرنه‌ی بیری عه‌شایه‌رییه . ئه‌م سه‌ركرده ئاسایی و ئایدۆلۆژییانه‌ی كورد هێشتا هه‌نگاوی دیموكراسیی ڕاسته‌قینه و خودنه‌ویستیان پراكتیزه نه‌كردووه تا به مانا مۆدێرنه‌كه‌ی ڕێكخراوه‌كانیان ( حیزب ) بێت و خۆشیان سه‌ركرده‌یه‌كی ناعه‌شایه‌ری قۆناغی مۆدێرنه بن .\nبه‌لام قاسملوو له كرده‌وه و له ده‌برین دا ته‌واو پێچه‌وانه‌ی سه‌ركرده سیاسییه ئاسایی و ئایدۆلۆژییه‌كانی كورد بوو . ئه‌مه‌ش وه‌ك پێشترئاماژه‌ی بۆ كرا ، هه‌م بۆ بیرمه‌ندییه‌كه‌ی و هه‌م بۆ ئه‌و تێزه سیاسییانه ده‌گه‌ڕێته‌وه كه قاسملوو به تێفكرین و زانستییانه دایهێنابوون .\nقاسملوو تێڕامابوو له ده‌ردی كووشنده‌ی ناو شۆڕش و كۆمه‌ڵگای كوردیی و مێژووی سیاسییه‌كانی كورد ، كه بێ گوومان سه‌ركرده ئاسایی و ئایدۆلۆژییه‌كانی كورد نه له ئاستی توانای داهێنانی فیكری سیاسیی ئه‌وادا بوون و ، هه‌ن و ، نه له ئاستی ئه‌كادیمیی و زمان زانینیشی دان !\nبۆیه كه به‌لگه‌كان شه‌ن و كه‌و ده‌كه‌ین ، بۆمان ساغ ده‌بێته‌وه ، كه قاسملوو به ئاشكرا ڕایده‌گه‌یه‌نێت كه : مرۆڤی دیموكرات له حیزبی دیموكرات دا ده‌بێت دژ به جنێوفرۆشیی و ناوزڕاندن و تۆمه‌ت درووست كردن بێت . هه‌روه‌ها گه‌ر له‌و ده‌یان ڤیدیۆیه وردبینه‌وه كه ئێستا له یوتوب دان ( وه‌ك له ڤیدیۆكانی میتینگی قاسملوو بۆ هه‌زاران كه‌س له خه‌لكی مه‌هاباد و سنه و شاره‌كانی تریش دا به ڕوونی گوێمان لێی ده‌بێت ) ئه‌وا كاتێك خه‌لكه‌كه دروشم ده‌ده‌ن و ده‌ڵێن : بژی دكتۆر قاسملوو ! قاسملوو ڕاسته‌وخۆ هاوار ده‌كا و داوای لێبوردنیان لێ ده‌كات كه دروشمه‌كانیان پێ ده‌بڕێ و ، ڕایده‌گه‌یه‌نێت كه : دروشمی بژی د.قاسملوو و بژی تاكه‌كه‌سێك جا ئه‌و كه‌سه چ قاسملووی سكرتێر بێت یان هه‌ر كه‌سێكی دیكه ئه‌وا له ناو ئه‌ندامان و لایه‌نگرانی حیزبی دیموكرات دا قه‌ده‌غه‌یه بوترێت .\nچونكه ناكرێت حیزبێك له تاكه كه‌سێك دا بچووك بكرێته‌وه و تاكه كه‌سێك شكۆی حیزبێك بۆ خۆی بچڕێت، كه ئه‌مه‌ش ده‌ربڕی داهێنان و تێكه‌ڵكێش كردنی لوتكه‌ی ڕه‌وشتی دیموكراسییانه‌یه له ناو شۆڕشی كورد دا، كه تاكه‌كانی تا ئه‌و سه‌رده‌مه خێڵكییانه ( حیزب !!) ایه‌تیان ده‌كرد ، كه‌وابوو قاسملوو وه‌ك سوقه‌رات و ئه‌فلاتوون له داهێنانی ڕه‌وشتی سیاسیی و پراكتیزه‌كردنی دا هه‌م حه‌كیم و هه‌م مامۆستای گه‌له‌كه‌ی بوو !\nته‌نانه‌ت ڕۆژئاواییه‌كانی وه‌ك بێرنارد كۆشنه‌ر و مادام میته‌ران و فردریك تیسۆ و كارل یه‌خ و زۆری تریش به حه‌كیمی سیاسیی و بیرمه‌ندی سیاسیی مۆدێرن و مامۆستای سیاسیی خۆیانی ده‌زانن ، ئه‌مه‌ش ته‌نها بیره مه‌زنه‌كه‌ی بووه كه وای كردووه هێنده كاریگه‌ر بێت ، نه‌ك ئه‌وه‌ی قاسملوو نه‌وتی هه‌بووبێ و به ڕۆژئاواییه‌كانی دابێت و به‌رژه‌وه‌ندی پێكیانی به‌ستبێته‌وه !\nبه‌ڵكوو وه‌ك بێرنارد كۆشنه‌ر ئه‌ڵێت : قاسملوو هه‌م مامۆستام بوو ، هه‌م له ته‌واوی ڕێبه‌رانی خۆرهه‌ڵاتی ناوه‌ڕاست دا ئه‌سته‌مه كاراكته‌رێكی وا بێته‌وه بوون . یان وه‌ك خۆراواییه‌كان ئه‌ڵێن : قاسملوو مرۆڤی ناچار به بیركردنه‌وه ده‌كرد! كێیه كه‌سێك ئه‌خاته دۆخێكه‌وه كه ناچار به بیركردنه‌وه‌ی بكات ؟ بێ گوومان تێفكرینه‌كانی بیرمه‌ندان و فه‌یله‌سووفانن !! ئینجا چ كه‌سانێكیش دووچاری تێفكرینی زیاتر بكه‌یت : بێرنارد كۆشنێر ، كارل یه‌خ ، مادام میته‌ران ، كه ئه‌مانه كه‌سانی ئاسایی و ساده نه‌بوون تا به ئاسانی كاریگه‌ریان له‌سه‌ر دانێیت و دووچاری بیركردنه‌وه‌ی نوێیان بكه‌یت !!\nقاسملو و داهێنانی شۆڕشی فیكس !\nوه‌ك ڕوونه لای ئه‌وانه‌ی كه ئه‌كادیمییانه و نالایه‌نگرانه له مێژووی قاسملو و حیزبی دیموكرات دا ڕۆچوون ، ئه‌وا به‌هۆی تێفكرینه‌كانی بیرمه‌ندێكی وه‌ك قاسملووه‌وه كۆمه‌ڵێك داهێنانی هێنابووه كایه‌وه كه توانیبووی هه‌م سیستمی سۆسیالیزم و هه‌م سیستمی دیموكراسیی تێكه‌ڵ كێش بكا، وه‌ك داهێنانی ( سۆسیالیزمی دیموكراتیك ) كه له‌م سیستمه‌دا ئه‌و كه‌ره‌ستانه‌ی بیرمه‌ندێكی وه‌ك قاسملوو دایهێنابوو بۆ ئه‌و سیستمه ته‌واو جیاواز بوو له‌و كه‌ره‌ستانه‌ی كه بیرمه‌ندانی خۆراوایی له‌سه‌ریان نووسیوه .\nقاسملوو له ساڵی ١٩٨٨ وه‌ك بیرمه‌ندێكی سیاسیی تێفكرینه‌كانی گه‌شته ئاستێك كه پێی وابوو ، هه‌رچه‌نده شۆڕش به دیسپلین بكه‌یت ئه‌وا كۆمه‌ڵه كه‌سانێك هه‌ن له ناو شۆڕشی كورد دا كه به‌هۆی باكگراوندی عه‌شایه‌ریی و ناوچه‌گه‌رییه‌وه هه‌وڵ ئه‌ده‌ن شۆڕش به ئاقاری ناوچه‌یی و عه‌شایه‌ریی دا ببه‌ن . بۆ ئه‌مه‌ش دركی به‌وه‌كرد ، كه ترسناكترین فاكت بیریی ته‌نگه‌تیله‌ی ناوچه‌خوازییه له ناو ئۆرگانه‌كانی حیزبه‌كه‌یدا . بۆنموونه : ڕاسته مه‌هاباد لانگه‌ی شۆڕه سوارانه و زۆر تێكۆشه‌ری تێدا هه‌ڵكه‌وتووه ، به‌ڵام بێ گوومان ئه‌كرێت هه‌ر له مه‌هابادیش دا كه‌سانێكی ئۆپۆرتۆنیست یان جاشبیر بێنه بوون و بیانه‌وێت مێژووی پڕ – شكۆی مه‌هاباد و شۆڕشگێڕه ڕاسته‌قینه‌كانی به ئۆپۆرتۆنیستانه كه‌ڵك لێ وه‌رگرن ، یان بۆ شار و ناوچه‌كانی دیكه‌ش ئه‌م نموونه‌یه هه‌ر ڕاسته .\nقاسملوو بۆ ئه‌وه‌ی ڕێگا له بیریی ته‌نگه‌تیله‌ی ناوچه‌گه‌ریی و كوێخایه‌تی بگرێت ، هات به ئاشكرا لیستێكی ڕاگه‌یاند به ناوی ( لیستی فیكس ) ، ئه‌و لیسته كۆمه‌ڵه ناوێكی له خۆی ده‌گرت كه قاسملوو بڕوای وابوو شۆڕشگێڕی ڕاسته‌قینه‌ن و بڕوایان به بیریی ناوچه‌گه‌ریی و عه‌شایه‌ریی و كوێخایه‌تیی و ته‌مبه‌ڵی نییه له ناو كایه‌ی سیاسیی دا .\nهه‌ربۆیه ، له ده‌نگدانی نهێنی ئه‌ندامانی كۆنگره‌ی هه‌شتی حیزبی دیموكرات دا لیسته‌كه‌ی قاسملوو ( لیستی فیكس ) ده‌نگی زۆرینه‌ی هه‌ره زۆریان به‌ده‌ست هێنا ، به‌مه‌ش تا خۆی شه‌هید نه‌بووبوو – ڕێكخراوه‌كه‌ی له په‌تای ناوچه‌گه‌رایی و بیریی ته‌نگه‌تیله‌ی خێڵایه‌تی – ده‌رباز كرد . كه پێموایه ئه‌م كاره‌ی قاسملوو شۆڕشێكی نوێ بوو دژ به‌و كه‌سانه‌ی كه بێ تواناو بێ كه‌فائه‌تن و به خۆهه‌ڵواسین به شارچێتیی و بیریی خێڵایه‌تیی دا ده‌یانه‌وێت پله و پایه بۆ خۆیان بچڕن ، هه‌ربۆیه من لیستی فیكسم به ( شۆڕشی فیكس ) ئاماژه‌م پێدا و به شۆڕشیشی ئه‌زانم بۆ دژایه‌تی ئه‌و كاراكته‌ره ته‌مبه‌ڵانه‌ی كه ده‌یانه‌وێت به بیریی شارچێتییه‌وه پۆستی سه‌ركرده‌یی بوون بچڕن . شیاوی باسه ، پاش ئه‌وه‌ی ئه‌و كه‌مینه‌یه‌ی بڕوایان به بیریی ته‌نگه‌تیله‌ی عه‌شایه‌ریی و ناوچه‌گه‌ری هه‌بوو له كۆنگره‌ی هه‌شتی ساڵی ١٩٨٨ ده‌نگی ئه‌ندامانی كۆنگره‌یان نه‌هێنایه‌وه ، ئه‌وا له حیزبی دیموكرات جیابوونه‌وه و ئێستاش خالید عه‌زیزیان داناوه وه‌ك سكرتێری خۆیان . یه‌كێك له سه‌ركرده‌كانی ڕیزی ئه‌و جیابوونه‌وه‌یه‌ی ساڵی ١٩٨٨ بۆی باسكردم كه : كاتێك چوونه‌ته لای مام جه‌لال و باسی جیابوونه‌وه‌یان له حیزبی دیموكرات دا كردووه ، ئه‌وا مام جه‌لال كه نه‌وشیروان مسته‌فاش ئاماده‌ی كۆبوونه‌وه‌كه بووه ڕاسته‌وخۆ پێی وتوون : ( ئێستا قاسملوو ڕێبه‌ری گه‌لی كورده و كه‌سمان ده‌ره‌قه‌تی نایه‌ین ! ئێوه بچنه نزیك باره‌گاكانی براده‌رانی كۆمه‌ڵه‌ی شۆڕشگێڕی زه‌حمه‌تكێشان و پێیان ئه‌ڵێم هاوكاریتان بكه‌ن تا بزانین خوا چی ئه‌كات !!).\nدبلۆماسیه‌تی قاسملوو .\nوه‌ك به‌ده‌سه‌لاترین سه‌ركرده‌ی ئێستای یه‌كێتی كه له مشتومڕێكی ساڵی ٢٠٠٧ دا پێی وتم : قاسملوو ده‌وڵه‌تێك بوو له دبلۆماسیه‌ت دا . ئه‌وا پێموایه پڕ – ماناترین هه‌ڵسه‌نگاندن بۆ دبلۆماسیه‌تی قاسملوو ئه‌و دێڕه‌ی ئه‌و سه‌ركرده هه‌ره باڵاده‌سته‌ی یه‌كێتیه و دبلۆماسیه‌تی قاسملوو و زۆر ڕه‌هه‌ندی دیكه بۆ خوێنه‌ر جێ ده‌هێڵم .\nده‌ره‌نجامی كورتی ئه‌م بابه‌ته :\nهه‌ر ئه‌وه‌ی كه ( كوران و كچانی ) كورد له ژێر خراپترین هه‌ڕه‌شه و تۆقاندن و بڕین دا ساڵانه یادی قاسملوو ئه‌كه‌نه‌وه و وێنه و تراكته‌كانی بۆ داده‌نێن و سرودی له‌سه‌ر ده‌چڕن له شار و شارۆچكه‌كانی خۆرهه‌ڵاتی كوردستان دا ، ئه‌وا ئه‌یسه‌لمێنێت بیر و تێفكرینه‌كانی قاسملوو له گشت ڕێبه‌رانی كورد زیندوو تره له ناو كۆمه‌ڵگا دا و، خه‌ڵكانێكیش كه به بێ هیچ هۆكارێكی ( مادی ) گیانبازانه به‌و فیداكارییه هه‌ڵده‌ستن ئه‌وا ساغی ئه‌كاته‌وه كه كانیاوی هزر و ئه‌ندێشه‌ی قاسملوو له هه‌ڵ قوڵانی به‌رده‌وام دایه و كاریگه‌ریی ئه‌ندێشه‌كانی قاسملوو نه‌ك به داگیركه‌ران بگره دوای ڕزگاركردنی پارچه‌كانی كوردستانیش ده‌یان توێژینه‌وه‌ی فه‌لسه‌فیی و سیاسیی و مێژوویی له‌سه‌ر ئه‌كرێ و، كاریگه‌ری له‌سه‌ر ملیۆنان مرۆڤی هوشیار داده‌نێت و تێزه‌كانی وه‌ك بیرمه‌ندێكی سیاسیی بۆ كایه‌ی سیاسیی له حكوومه‌تداریی و حیزبایه‌تیی دا پشتی پێ ده‌به‌سترێت .\n(١) ئه‌م چاوپێكه‌وتنه له به‌رگی دووه‌می كتێبی ڕامانێك له تراژیدیای براكان وه‌رمگرتووه، كه به‌داخه‌وه ئه‌م كتێبه و سێ كتێبی ئاماده‌ی دیكه‌م به هۆی دۆخی داراییه‌وه ئه‌وا بۆ ماوه‌ی چوار مانگه نه‌متوانیووه چاپی بكه‌م ، بۆ ورترد ناسینی قاسملوو ئه‌وا ده‌كرێ سود له كتێبی ، شه‌ربف هه‌ژاری : ڕامانێك له تراژیدیای براكان ، به‌رگی دووه‌م ، چاپ نه‌كراو . وه‌ربگیردرێت ، كه چاوپێكه‌وتنه له‌گه‌ڵ سه‌ركرده‌كانی هه‌ردوو به‌شی خۆرهه‌ڵات و باشوری كوردستان و وه‌لامده‌ری زۆر لایه‌نی سیاسیی و مێژوویی تێكۆشانی كورده له نێوان ساڵانی : ١٩٥٨-١٩٧٠.\n( ٢ ) بۆ زیاتر بڕوانه : شه‌ریف هه‌ژاری : ڕۆژهه‌لاتی كوردستان ١٩٧٩ – ١٩٨٠ له به‌ڵگه‌نامه‌كانی به‌ریتانیا دا ، وه‌رگێڕانی : ڕه‌زا فه‌تحوڵانه‌ژاد ، ل٧ .


ڕانیە.. کچێکی دەستڕەنگین ماڵێکی کەلەپووری دادەمەزرێنێ\nشادان قادر 18/09/2020 - 00:26 هەمەجۆر\nئەژین ئیسماعیل خانمێکی دەستڕەنگینی دانیشتووی شاری ڕانیەیە و دەرچووی زانکۆیە، ماڵێکی تایبەت بە خۆی بۆ فرۆشتنی کارە دەستییەکانی کردووەتەوە بە ئامانجی زیندوو کردنەوەی کلتوری کوردەواری.\nئەژین بۆ (باسنیوز) ی ڕاگەیاند: "ھەر لەمنداڵیەوە خولیایەکی زۆرم ھەبووە بۆ کاری ئەنتیک و ئەو شتانەی لە کۆندا ھەبوون، ئەو کەلوپەلە کۆنانەی لە ماڵەوە ھەمبوون ھەڵموەشاندونەوە و شتی جیاوازترم لێ دروستکردوون، لەو کاتەی کە خوێندندنی زانکۆشم تەواو کرد بەشێک لەو ھاورێیانەم کە خەریک بوون بەکاری دەستی کۆم کردنەوە و گرووپێکم دروستکرد و لە رێگایی ئۆنڵاین دەست بەکار بووم و ئەو داوەکارییانەی لە تۆڕە کۆمەڵایەتیانەوە لێم دەکرا پێشکەشم دەکرد".\nگوتیشی: "پاش ئەوە بەمەبەستی گەورەکردنی کارەکەم ماڵی ئەوینم بە هاوکاری هاوڕێیەکم کردەوە و ئێستا جگە لە ئۆنڵاین دەتوانن بێن سەردانیشمان بکەن و لە نزیکەوە کارەکانم ببینن".\nئەژین ڕاشیگەیاند: "ئەو کەلوپەلانەی کە دروستی دەکەین کاری دەستین و پێکهاتوون لە چنین و مێخەک رێژی و سیرامیک، ھەلکۆڵین و بۆیەکردن و کاری ئەتمین و کارکردن لەسەر ھەناری سروشتی و زۆر کاری دیکە، ئێستا زۆرترین خواست لەسەر ملوانکەی ھەنارە سروشتیەکەیە کە ئێمە بە تایبەت کاری لەسەر دەکەین، جگە لەوەش تایبەتمەندی کاری ئێمە ئەوەیە کە ھەریەک دانە لەھەر دیزاینێک دروست دەکەین بۆ ئەوەی کارەکان تایبەتمەندی خۆی لەدەست نەدات لای ئەو کەسەی کارەکەی پێشکەش دەکەین".\nگوتیشی: "چونکە ماڵەکەم لە سەرەتای دامەزراندنیدایە و خەڵک باش نەیناسیووە، بۆیە لە رێگای ئۆنڵاین لە شارە جیاوازەکان و دەرەوەی وڵات خواست لەسەر کارەکانم زۆرە، بەڵام زیاتر خولیایە بۆ ئەم ساتەی ئێستا و داهاتێکی کەمی هەیە".\nدەشڵێت: "پەیامم بۆ کچان ئەوەیە بەدوای خەونەکانیان بکەون و کار بۆ ئارەزووەکانیان بکەن و بەردەوام بن تا پێی دەگەن".


جەعفەر کەریمی: سایکۆپاتەکانی بنەماڵەی بارزانی !\nلەم وتارەدا بە هیچ شێوەیەک مەبەستم بێ رێزیی کردن بە ژنەکانی دەسەڵاتدارانی بنەماڵەی بارزانی نییە. ئەوان تەنیا رۆژانە خۆری ئاسمانی ئەو کۆشک و تەلارانە دەبینن، کە هاوسەرەکانیان بە دزی وفزیی لە سەر حیسابی نەتەوەی کورد بۆیان دروست کردون. ئەو ژنانە وەک کۆیلەش ناچن، چون بە کۆیلائەتی لە دایک دەبن....\nجەعفەر کەریمی: جەلال ئال ئەحمەد و ئیدۆلۆژیای هاوردە\nدەکرێ وڵاتێکی پێشکەتوویان وڵاتێک کە بەرەوپێشکەوتنی سیاسی وئابووری وفەرهەنگی وکۆمەڵایەتی هەنگاو دەنێ،بتوانێ باشترین کاڵاوکەلوپەلی ژیان هاوردە بکا،یان هەناردەی دەرەوەی وڵاتی بکا.لێرەداپەیوەندیەکان دوولایەنەن ورێزگرتنیش بە هەردووکلا دەکرێ وپێویستە.ئەدی هاوردەکردن وهەناردەکردنی فکروئیدۆلۆژیا چۆن ئاسەوارێکی...\nجەعفەر کەریمی: دیاب ئاغا و سمکۆی شکاک و مەسعود بارزانی\nمێژوو ئەو رێگوزەرەیە کە پێویستە وانەی لێ وەربگێڕێ.هەر نەتەوەیەک لەو بوارەدا چارەنووسی خۆی بسپێرێتە دەستی حیزب یان سەرکردەی بێ ئەزموون، رێک وەک کوردی لێ بە سەردێ!گومانم لەوەدانییە هیچ نەتەوەیەک بێ رێبەروسەرکرد وبە بێ ئیدۆلۆژیی ناژی،لە پەنا ئەو بابەتانە خاک وئابووری وزمان وفەرهەنگ ووڵات وکۆمەڵگا بەرەوپێشکەوتن...\nجەعفەر کەریمی: هێمن موکریانی و ستێرک تیڤی و ئاریەن تیڤی!\nهیچ گومانم لەوەدانییە ئەو خزمەتەی ستێرک تیڤی وئاریەن تیڤی بە سیاسەت ورێزمان وڕێنووس وکولتورەئەدەب ومێژووی گەلەکەمان دەکەن،خزمەتێکی سەردەمیانەو شۆڕشگێڕانەیە.لەبەرئەوەی من وەک شەخسیی خۆم شآنازیی بەو دوودامودەزگایەدەکەم وپێیان سەربڵندم.بەڵام مەرج ئەوە نییە کە نابێ رەخنەیان لێ بگێری وکەموکورتیان نەبێ.من...\nجەعفەر کەریمی: ئەو مەلایە یان درۆ دەکا یان دەگری!\nمەلاعەوڵای حەسەنزادە / حەیاکی / بۆ خۆی مێژوو بۆ خۆی دادەتاشێ.زۆر جار بۆ ئەوەی متمانەی خەڵک بۆ لای خۆی رابکێشێ وهەستوسۆزیی خەڵک بجووڵێنێ یان دەگری یان درۆدەکا.ئەو بەڵایە لە ناو نووسراوەکانی مافناس حەسەن ئەیوب زادە بە کۆنەساواکیی سەردەمی شای ئێڕان وبە سیخۆریی سەردەمی کۆماری ئیسلامی پێناسە کراوە.لە بەڵگەکانی...\nنزیکەی دوازدە ساڵ لەوەی پێش چاوم بە شڕۆڤەیەکی کوردستانپۆست کەوت، کە تێیدا باسی بنەماڵەی بارزانی کرابوو. لەو وتارەدا بە ڕاشکاوی گووتبوویان، ئەو بنەماڵەیە، بنەماڵەیەکی خائین و ناپاکن، بە کەڵکی چارەسەر نایەن. ئەو کات تارادەیەک پێم سەیر بوو! بەڵام هێدی هێدی بۆم دەرکەوت کە راستە، ئەو بنەماڵەیە لە خیانەتکردن...\nپێشگووتن:فەلسەفە ،ئەورێگوزەرەیە کە بوارە جۆرەکانی زانست لە خۆدەگرێ.بەواتایەکی دیکە دەتوانین بڵێن فەلسەفە زانستیی ناساندنی ئەقڵە جۆراوجۆرەکانی سەردەم وکۆنی مرۆڤەکانە. فەلسەفە وەک زانستی دایک دەنرخێندرێ،کە باوەشی بۆ هەرجۆرەپرسیارو ئاڵۆگۆڕەکانی سەدەورابوردووئاواڵایە.هیچ زانستێک لە دەرەوەی فەلسەفە...\nجەعفەر کەریمی: ئاوڕدانەوەیەکی سەرپێیی بۆ حیزبی کومونیستی ئێران\nپێش هاتنی دەسەڵاتدارانی سەفەوی لە ئیڕان، ئایینی رەسمی لەو وڵاتی ئیران سووننە بووە. بەهاتنی سەفەویەکان دینی رەسمی لە سوونی کرا بە شیعە. ئێستێ زۆرینەی دانیشتوانی ئێڕان سەر بە شیعەن و باوەڕیان بەوەیە کە ئیمامی عەلی یەکەم خەڵیفەی موسڵمانانە، ئەوە یەكێک لە جیاوازیەکانی ئەو دوو دینەیە دەگەڵ یەکتر.لەو گووتاردا...\nلاپەڕە 6/62: « :: ... 3 4 5 6 7 8 9 ... :: »